সূৰ্যোদয়-ৰাজেন দাস-নাহৰৰ চিৰিলা চিৰিলি পাত-৬ খণ্ড-১৭\nমানুহ বিচিত্র প্ৰাণী । মানুহে মানুহৰ প্ৰতি কিমান হিংসা !!সুধাকণ্ঠ ড° ভূপেন হাজৰিকা দেৱে গাই গৈছে -\n"মানুহে মানুহৰ বাবে\nযদিহে অকণো নেভাবে\nভাবিব কোনেনো কোঁৱা - সমনীয়া ?\nঅথচ আন এচাম আকৌ দয়াশীল । কোনে কাক কেনেকৈ ক'ত এইবিলাক কৰিব ঠিক নাই । কিছুমানৰ বাবে ই প্ৰয়োজন আন কিছুুৰ বাবে আয়োজন । যাৰ যি ইচ্ছা !! কোনোবাই কাৰোবাক পুতৌ কৰে কৰিব । নকৰিলেও কাৰ কি আহে যায় !! নাযায় । আনক সন্মান কৰাটো , আনৰ দুখ-সুখৰ সমভাগী হোৱাটো নিজৰ ওপৰত নিৰ্ভৰশীল । সমাজ , জাতি , ৰাষ্ট্ৰ , পৃথিৱীৰ বান্ধোনৰ ওপৰত গতিশীল নে ?\nচা নিপন , তোৰ ঘৰৰ পৰা যিদৰে ফেচিলিটি দিছে । মোক তেনেকৈ দিয়া নাই । দেউতাই মাছ মাৰে , হাজিৰা কৰি যি দুই এপইচা পাই ঘৰখন চলায় । খেতি মাটি সৰহীয়া নহয় ; ল'ৰা-দামুৰি সৰহ । সকলো সমানেই আৰু। মায়ে পুৱাই স্কুললৈ ভাত বাঢ়ি দিওঁতেই উমান পাওঁৱেই । সকলোৰে কাঁহী ,বাটিত ভাত ,দাইল সমান পৰিমাণৰ । কেলেই বিহুত গোৱা নাই হ'বলা --\nএবাটি খুতৰা শাক\nমূৰৰ চূলি চিঙি\nগৃহস্থ কুশলে থাকক"।\nকিন্তু মই এইটো কথা ক'বলৈ যোৱা নাই যে মা-দেউতাই আমাক দলনিত পোনা মেলাদি মেলিলে । জন্ম দিছে ;অমৃত বাণীও দিছে । নিজেই কম পঢ়িলেও আমাক সদায় আগবঢ়াই নিয়াত গুৰুত্ব আৰোপ কৰি আহিছে । সেয়েহে মা বা দেউতাৰ ভাল কাপোৰ এসাজো নাই । এই কাৰণতে নিজৰে ক'লামণি মোমাইয়ে মাক অপমানো কৰিছিল । ভাল কাপোৰ পিন্ধিলেই মানুহ জ্ঞানী নহয় ; নহয় সুখী । মোৰ মা-দেউতাই ভাল কাপোৰ নিপিন্ধিব পাৰে । সেই বুলি অজ্ঞানী নহয় । নহয় খাই পাতফলা ; অথচ সকলোকে উদাৰচিত্তে সেৱা আগবঢ়োৱাতেই মন । আনৰ নাথাকিলে নিজে নাখায় দিয়ে । নিজে ছালছিগা ভিকহু যদিও কোনোবা মগনীয়া আহিলে আদৰ - সাদৰ কৰি চাহ ভাত খুৱাই পঠায় । এই কাম কৰি মা-দেউতাই হেনো স্বৰ্গসুখ পায় । পোৱালি তই বহুত কথা কৈ দিলি ; মনটো কিবা লাগি গ'ল । একো নাই ;জীৱনটোত সকলো থাকে । কেতিয়াবা একো নাথাকে ;কিন্তু পাহৰি নাযাবা শিপা। তোৰ ঘৰৰ ফাইনেঞ্চ প্ৰব্লেম মানে তোৰ মা-দেউতা নিশকতীয়া নহয় । বৰঞ্চ বহুতৰ বাবে আদৰ্শ হ'ব পাৰে ।। কাৰণ ইমান হাড় ভঙা কষ্ট কৰি তহঁতক চৰাইৰ মুখত এটোপ-দুটোপকৈ দিয়াৰ দৰে খুৱাই-বুৱাই ৰাখিছে । আধা শুকোৱা কেঁচা খৰি জ্বলাবলৈ ফুৱাইছিল কোনে ? বাঁহৰ চুঙাও নাছিল ৷ সেই জুই উঠোৱাৰ জ্বলা-কলা আৰু জীৱন পথৰ জ্বলা-কলা বেছি দূৰৰ তফাৎ নহয় । আৰু সৰ্বোচ্চ শিক্ষাৰ মন্দিৰলৈ পঠাইছে । কেতিয়াবা সমস্যা হ'লে আছোঁ । মাত্ৰ যিয়ে বুজি পায় তাকহে চেয়াৰ কৰিবি । নহ'লে হাঁহি ,ফিচিঙালি ,ঠাট্টা-মস্কৰা কৰি ফ্ৰাচট্ৰেড কৰি দিব । তই নিজৰ সপোনৰ পিছত দৌৰ। এদিন তোৰ পিছত দৌৰিব ফাইনেঞ্চ ;জ্বলাই জ্বলাই জ্বলিব পৰাটো...।\n"তোৰ এতিয়া ফাইনেঞ্চ নাই , দৰৌ মত ,দৰকে আগে জীট, কিউকি কৌচিচ কৰনে ৱালে লোগোকা একদিন জৰুৰ চাকচেছ মিলতা হে"।\n"ঠিক হে । আই কেন ট্ৰাই মাই বেষ্ট।" লক্ষ্যজিত সোণোৱালৰ কথাখিনি খুব ভাল লাগিল । সি মোৰ সকলো কথা বুজি পাইছিল । সেয়েহে মই সকলো চেয়াৰ কৰিছিলোঁ । অৱশ্যে মোৰ কোনো অপকাৰ হোৱা নাছিল । উপকাৰহে হৈছিল । পি. এন. জি. বি. চি. এনলৈ আহোঁতে লগ পোৱা বিশ্বাসী বন্ধু । বহুতৰ মাজত সি অন্যতম । সি আকৌ মাজে-সময়ে মাংস নিজে ৰান্ধি-বাঢ়ি খুৱায় । ধেমাজিৰ এই বন্ধুৱে মোক নেট পৰীক্ষা ৰ বাবে সহায় কৰাৰ কথা কোনোদিন পাহৰিব নোৱাৰিম । মাষ্টাৰ ডিগ্রী শেষ হোৱাৰ পিছত সি মোলৈ ফোন কৰে । 'তোৰ নেট লাগিল নে?' এই কি ক'বি নালাগিল।'\nনেট যিহেতু ছমাহৰ অন্তত হয় । সি আকৌ ছমাহৰ পিছত নেটৰ ৰিজাল্ট ৰ দিনাই ফোন কৰে । মোৰ বিৰাট লাজ লাগে । মানে মই পুনৰ ফেইল । পিছত ফোনত কথা পাতিবৰ মন নাযায় । সেয়েহে হোৱাটচআপ কৰোঁ\n-"লক্ষ্য ,আকৌ ফেইল'। ভালকৈ প্ৰস্তুতি চলা । কোনোবাই যে কৈছিল- "ফেইলাৰ ইজ এ কী অফ চাকচেছ।"এবাৰ নহয় এবাৰ লাগিব ।' অ' অ' ।\n'তাৰো মোৰ ওপৰত কিবা এটা বিশ্বাস আছিল । এই কথাটো মোৰো ভাল লাগিল। লাহে লাহে মোৰ বহু বিশ্বাস আহিব ধৰিলে । মনটোক বুজাবলৈ ধৰিলোঁ । মই বি. এড. , ডি. এল. এড নাইবা আন ডিগ্রী কৰা নাই । ঘৰৰ পৰা খৰচ বহন কৰিব নোৱাৰোঁ । তাতে মোৰ ইচ্ছা ও নাই । মাষ্টাৰ ডিগ্রী কৰাৰ পিছত মনবোৰ কিবা নহয় কিবা হৈ পৰে । গাঁৱলৈ আহিলেও কামোৰ । ফুৰিবলৈ গ'লেও কামোৰ । সকলোৱে ইয়াক এনেভাৱে নলয় ; মই আকৌ তেনে ভাৱে নলওঁ । এক সাহসহে পাওঁ। মই পুনৰ প্ৰস্তুত কৰিবলৈ সুবিধা পাইছোঁ । পুনৰ দুৰ্বলতাবোৰ গম পাইছোঁ । শুধৰাৱলৈ সুবিধা পাইছোঁ । ভুলেই যদি নহয় শুদ্ধ কৰিবলৈ সুবিধা ক'ত পাম !! সমালোচনাৰ দৰেই ইয়াত ভাল-বেয়া দুয়োটাই সুবিধা পায়।\n"তোৰ চাকৰিটো নহ'ল আৰু ? কি কৰিবি ? এতিয়া কি নো কৰিবি ?"\nচাকৰিবোৰ আগৰ দৰে নহয় ; সহজ নহয় । আগতে ঘৰতে দিলেও নাযায় ; মনে কৰে ঘৰে নিদিয়ে । বহু সলনি । পৃথিৱী ! মানুহ ! মন ! চাকৰি নিবিচৰা নহয় । যোগ্যতা মিলিলে মিলিব। সময় লাগিব। মোৰ ৰাস্তাটো দীঘলীয়া । ইয়াত তেৰা-বেঁকাৰ সুবিধা নাই। চাওঁচোন ; মূৰটো মাৰি। কিমান পাৰোঁ ; লাগি থাকোঁ। লাগি থাকিলে মাগি নেখায় বুলি কয় নহয় । তাতে টেবুলৰ তলেদি হাত সোমোৱাৰ ব্যৱস্থা নাই । সোণমাই আইতাৰ কথা। অকল চাকৰিৰ কথা। কি কৰোঁ। উত্তৰ যি টি দি দিওঁ। উত্তৰ দিব পৰাকৈ অভিজ্ঞ হৈ উঠা নাই।\n"সোণমাই ধুনুকৈ বাজিলে দেহা\nনৈ কাণৰ বালিয়া বগৰী\nএনে দিশত সমগ্ৰ জীৱন মন নিদিওঁ। অাপনা কাবিলিয়ট মে বিচৱাছ ৰখকে আগে বঢ়োংগা।\nএনে দুই এটা কথা পতা হয়। সিও ডিব্ৰুগড় টাউনলৈ গ'লে ম'ম' খুৱাই , চাহ খুৱাই । সি নিজৰ বজাৰ কৰে । মই লগত থাকোঁ । যোগালি বা লাগনিৰ দৰেই লাগে। অৱশ্যে লাগনিৰো কাম থাকে। এনে কাম ডিগ্ৰী কৰি থাকোঁতেও কৰি আছিলোঁ। কিন্তু মিস্ত্রি বোৰে যিমান হাজিৰা মালিকৰ পৰা লয়। মেইন মিস্ত্রিতকৈ যোগালিক দিয়া উচিত পইচাতকৈ দহ-বিশ টকা ৰাখে । এই কথাত আপত্তি দৰ্শালে এংকৰি বেংকৰি গাই থাকে। গাইছিল কোনোবাই-\n"এংকৰি-বেংকৰি ওলাই আহা লাহে-কৰি... "\nদা- খন লৈ টাউনলৈ কামলৈ গ'লে ভাল। মানুহৰে ঘৰত কাম হয়। এই বোলে বাৰী চাফ-চিকুণ , ঘৰৰ চৌপাশৰ হাবি-জংঘল কাটিব লাগে, জেওৰা ভেটিব লাগে (টুকটুক-টাকটাক ছমাহলৈ বহি থাক), লাও-কোমোৰাৰ হেঁদালি দিব লাগে , তামোল-নাৰিকল পুলি , কলপুলি ৰুই দিব লাগে (জালুকত গোবৰ পাণত মাটি কলপুলি পুৱা তিনিবাৰ কাটি)\nক্ৰমশঃ 'ডিয়ু' ৰ দুবছৰীয়া সময় সোণালী হৈ পৰিছে । বিভিন্ন দিশৰ বিভিন্ন জ্ঞান ইয়াত পুত খাই আছে । আঁচল পাতি ধৰিব পাৰিলেই হ'ল । হোষ্টেলৰ মিটিং-মাটাং হৈ থাকে । হোষ্টেলৰ ফিজ ,খানা-পিনা ,মেচ চলোৱা ইত্যাদি । ইয়ালৈ ৱাৰডেন আহে ; বহু দিহা-পৰামৰ্শ দিয়ে । আৱাসিকৰ সমস্যা , আন কিবাকিবি কথা থাকিলে উপস্থাপন কৰা হয় ।\nহোষ্টেল ,ভাড়া ৰুম ,পেয়িং গেষ্ট ইত্যাদিৰ অলপকৈ পাৰ্থক্য আছে । হোষ্টেল চৰকাৰী বা ব্যক্তিগত ও হ'ব পাৰে । চৰকাৰী হোষ্টেল ত 'কুকমেন'এ ৰন্ধা-বঢ়া কৰে । ল'ৰা-ছোৱালীয়ে ৰান্ধনি কৰিব নালাগে । কিন্তু মেচ চলাব পাৰে । বজাৰ-সমাৰ কৰি ল'ব পাৰে । তাতে কুকমেন একে থাকে । কিছুমানে মেচ চলায় । খানা ভাল নহয় । কম্প্লেইন আহে । কেতিয়াবা কি হয় কুকমেনলৈকে সকলো দায়িত্ব দিয়া হয় । তেতিয়া মাত্ৰ মাহেকৰ পে টো দিলেই হয়। না বজাৰ কৰিব লাগে ,না ৰন্ধা-বঢ়া কৰিব লাগে । না পইচা তুলিব লাগে । মই ঘৰৰ মানুহখিনিক লাহে লাহে কথাখিনি বুজাই গৈ আছোঁ । যিমান পাৰোঁ সহজ-সৰলকৈ। সকলোৱে শুনি যায় । এই শুনা কাৰ্যত গাঁৱৰ দুই এজনৰো যোগদান থাকে ।\nপিছৰখিনি ক । ঠিক আছে ;বুজাত অসুবিধা হোৱা নাই নহয় । নাই হোৱা । কৈ যা ।\nঠিক আছে । পেয়িং গেষ্টৰ দিশত হোষ্টেল ৰ কিছু দিশ মিল আছে ; যদিও অমিলো আছে । পেয়িং গেষ্টত হোষ্টেলৰ দৰে বহু মানুহ থাকে । পেয়িং গেষ্টৰ ঠিকনা প'ষ্টাৰ আঁৰি দিয়া থাকে । চৰকাৰী হোষ্টেলৰ এনে দিশ নাথাকে । ৰাস্তা ,দোকান নাইবা হোষ্টেলৰ সন্মুখত এনে প'ষ্টাৰ থাকে । চৰকাৰী হোষ্টেলৰ সন্মুখত ডাঙৰকৈ হোষ্টেলৰ নাম ,স্থাপিত ,বিশ্ববিদ্যালয় বা অন্যান্য দিশ সামৰি বৰ বৰ হৰফেৰে হৰ্ডিংখন থাকে । খোৱা-বোৱা দিশ একে । পে কৰিবলেই হয় । বাকী টেনচন মালিকৰ । হোষ্টেলৰ দৰে ইয়াত চিকিউৰিটি নাথাকে । আকৌ ব্যক্তিগত হোষ্টেলত বহু মানুহ থাকিব পাৰে । তাতো পে কৰিলেই হ'ব । চিংগুল থকা ৰুম বিশেষকৈ ভাড়া ৰুমত থাকে । পেয়িং তো থাকে ; হোষ্টেলতো থাকে ।\nআৰু কেতিয়াবা ক'ম। এতিয়া সামৰোঁ । নজনা কথাখিনি জানি গৈ আছিলোঁ । আৰু কালচাৰেল প্ৰগেম কি ক'বি । ভাৰছিটি উইক কি ক'বি ইত্যাদি ইত্যাদি । হ'ব পিছত...


বিশ্বাস | নিয়মীয়া বাৰ্তা\nBy নিয়মীয়া বাৰ্তা On Apr 18, 2021\nমানুহৰ জীৱনৰ আটাইতকৈ ডাঙৰ প্রশ্ণ আৰু ডাঙৰ ৰহস্যটো হ’ল মৃত্যু৷ মৃত্যুৰ গুৰুত্ব ঈশ্বৰতকৈও বেছি, কাৰণ মৃত্যু নথকা হ’লে মানুহৰ ইমান বেছি ঈশ্বৰ–জিজ্ঞাসা হ’লহেঁতেননে নাই সেই বিষয়ে নিশ্চয় সন্দেহৰ অৱকাশ আছে৷ মৃত্যুৰ মুখামুখি হৈ মানুহে প্রশ্ণ কৰে ঃ মৃত্যুৰ লগে লগেই মই চিৰকাললৈ নোহোৱা হৈ যাম, নে মোৰ কিবা এটা অৱশেষ তাৰ পিছতো থাকি যাব? যদি থাকি যাব, তেন্তে সি ক’ত কেনেকৈ কি ৰূপত থাকিব? মই ব্যক্তিগতভাৱে বিশ্বাস কৰোঁ যে মৃত্যুৰ লগে লগে জীৱনৰ চিৰসমাপ্তি ঘটে তাৰ পিছত একো বাকী নাথাকে৷ কিন্তু তর্কৰ খাতিৰত ধৰি ল’লোঁ যে আত্মা নামৰ কিবা এটা বস্তু মৃত্যুৰ পিছতো জীয়াই থাকে৷ পৃথিৱীৰ আটাইবোৰ ধর্মই যিটো কথাত বিশ্বাস কৰে সেই কথাটো মিছা হ’ব, আৰু মোৰ নিচিনা এজন সাধাৰণ মানুহে ভবা কথাটোহে সঁচা হ’ব, এনে কথা নিশ্চয় হ’ব নোৱাৰে৷ কিন্তু মৃত্যুৰ পিছতো যদি আত্মা নামৰ কিবা এটা বস্তু জীয়াই থাকে, তেন্তে ধর্ম নির্বিশেষে সকলো মানুহৰ আত্মাৰ গতি বা শেষ পৰিণতি একেই হ’ব নালাগিবনে? আপুনি এনে এটা কল্পনা কৰিবলৈ চেষ্টা কৰক ঃ আমি তিনিজন বন্ধু একেটা ঘৰতে একেলগে বহুদিন বাস কৰিছোঁ৷ এজন হিন্দু, এজন মুছলমান, এজন খ্রীষ্টিয়ান৷ ঘৰটোৰ ওপৰত এদিন হঠাৎ এটা বোমা পৰিল, আৰু আমি তিনিওজন বন্ধু একে সময়তে একেলগে মৰিলোঁ৷ মৰাৰ পিছত আমাৰ আত্মাৰ কি গতি হ’ব?\nহিন্দুৰ আত্মাই অস্থায়ীভাৱে কিছুদিন প্রেতলোক বা স্বর্গলোকত বাস কৰাৰ পিছত আকৌ সি পৃথিৱীলৈ ঘূৰি আহিব লাগিব পুনৰ জন্ম পাবলৈ৷ কিন্তু মুছলমান বা খ্রীষ্টিয়ানৰ আত্মাই সমাধিত শুই থাকিব লাগিব শেষ বিচাৰ আৰু পুনৰুত্থানৰ দিনটোৰ প্রতীক্ষাত৷ শেষ বিচাৰৰ দিনা সকলোৰে বিচাৰ হোৱাৰ পিছত কিছুমানে পাব অনন্ত স্বর্গবাসৰ পুৰস্কাৰ, আন কিছুমানে পাব অনন্ত নৰকবাসৰ শাস্তি৷ মই কথাখিনি খুব থোৰতে কৈছোঁ৷ বহলাই ক’বলৈ বহুত সময় লাগিব৷ মোৰ প্রশ্ণটো হ’ল ঃ আত্মাৰ অমৰত্ব যদি বিশ্বজনীন নিয়ম হয়, তেন্তে আত্মাৰ ভবিতব্য তথা শেষ পৰিণামো সকলো মানুহৰে একে হ’ব নালাগিবনে? মুছলমানে শেষ বিচাৰৰ দিনটোলৈ লাখ লাখ বছৰ অপেক্ষা কৰি অৱশেষত এদিন সোঁ–শৰীৰেৰে নতুন জীৱন পাই থিয় হ’ব, আৰু একেখিনি সময়ৰ ভিতৰতে হিন্দুৱে বিচিত্র যোনিত জন্ম লাভ কৰিব– একে মানুহৰ আত্মাৰ বা জীৱনৰ এনেকুৱা বেলেগ বেলেগ পৰিণাম কেনেকৈ সম্ভৱ হ’ব পাৰে? ইটো কোনো যুক্তি বা নীতিৰ কথা নহয় ই কেৱল বিশ্বাসৰ কথা৷ আপুনি আপোনাৰ বিশ্বাস নেৰে, ময়ো মোৰ বিশ্বাস নেৰোঁ৷ বিশ্বাসে আপোনাৰ এটা গভীৰ আৱেগিক বা মনস্তাত্ত্বিক প্রয়োজন পূর্ণ কৰিব পাৰে কিন্তু সি দুটা পৰস্পৰবিৰোধী ‘সত্য’ৰ মাজত যিকোনো এটাক সত্য আৰু আনটোক অসত্য বুলি প্রমাণ কৰিব নোৱাৰে৷ সেই কাৰণে মই ক’ব খোজোঁ যে একমাত্র বিশ্বাসেই হ’ল বিশ্বাসৰ আটাইতকৈ অযোগ্য৷ মই কাৰো বিশ্বাসক আঘাত কৰিব নোখোজোঁ কিন্তু মোৰ অবিশ্বাসক আঘাত কৰিবলৈকো মই কাকো অনুমতি দিব নোৱাৰোঁ৷ মই বিশ্বাসক অবিশ্বাস কৰোঁ৷ বিভিন্ন ধর্মই মৃত্যুৰ পিছত জীৱনৰ যিবোৰ পৰস্পৰবিৰোধী ৰূপ বা পৰিণাম কল্পনা কৰি লৈছে, মই সেইবোৰক কেৱল আত্ম–প্রতাৰক কল্পনা বুলি ভাবোঁ৷ মৃত্যুৰ পিছত জীৱনৰ শেষ পৰিণাম কি হয় সেই কথা নিশ্চিতভাৱে জানিবলৈ আমাৰ কোনো উপায় নাই, কাৰণ মৃত্যুৰ সিপাৰৰ পৰা কোনেও পৃথিৱীলৈ ঘূৰি আহি সেই বিষয়ে আমাক একো কথা কোৱা নাই৷ শ্বেইক্সপীয়েৰে কাহানিবাই লিখি থৈ গৈছে–\n‘But the dread of something after death,\nThe undiscovered country from whose bourn.\nNo traveller returns, puzzles the will…’\nবিহু উদযাপন সমিতিৰ সৈতে জিলা উপায়ুক্তৰ জৰুৰী বৈঠক\nক্রীড়ামন্ত্রী ৰিজিজু ক’ভিড পজিটিভ\nঅসমক এখন অগ্রণী ৰাজ্য কৰাৰ মুখ্যমন্ত্রীৰ সপোন আৰু কৰণীয়\nক’ৱিডৰ ‘তৃতীয় ঢ়ৌ’!! সুধীগণ, মুক্তভাবে নিচিন্তে কিয়, মুখ ফুটাই নামানে কিয়?


কান্তা গুপ্তা - অসমীয়া ৱিকিপিডিয়া\n৮ অক্টোবৰ, ১৯৩৮\n২৭ মাৰ্চ, ২০১৬\nআলিগড় মুছলিম বিশ্ববিদ্যালয়\nঅষ্ট্ৰেলিয়ান ৰাষ্ট্ৰীয় বিশ্ববিদ্যালয়\nচন্দেৰ কান্তা গুপ্তা (এফআৰচিএছ) (৮ অক্টোবৰ ১৯৩৮ – ২৭ মাৰ্চ ২০১৬) আছিল মেনিট'বা বিশ্ববিদ্যালয়ৰ গণিতশাস্ত্ৰৰ এগৰাকী বিশিষ্ট অধ্যাপক। বিমূৰ্ত বীজগণিত আৰু শ্ৰেণী তত্ত্বত কৰা গৱেষণাৰ বাবে তেওঁক জনা যায়। বিভিন্ন শ্ৰেণীত থকা স্বসমাকৃতিকতা (automorphism) তেওঁৰ অধিকাংশ গৱেষণাত চৰ্চাৰ বিষয় আছিল।\nকান্তা গুপ্তাই জম্মু আৰু কাশ্মীৰ বিশ্ববিদ্যালয়ৰ পৰা স্নাতক ডিগ্ৰী গ্ৰহণ কৰে। তাৰপিছত আলীগড় মুছলিম বিশ্ববিদ্যালয়ৰ পৰা স্নাতকোত্তৰ ডিগ্ৰী গ্ৰহণ কৰে। ইয়াৰ পিছত তেওঁ অষ্ট্ৰেলিয়ান ৰাষ্ট্ৰীয় বিশ্ববিদ্যালয়ৰ পৰাও স্নাতকোত্তৰ ডিগ্ৰী অৰ্জন কৰে। পৰৱৰ্তী সময়ত তেওঁ সেইখন শিক্ষানুষ্ঠানৰ পৰাই ১৯৬৭ চনত ডক্টৰেট ডিগ্ৰী লাভ কৰে। মাইকেল ফ্ৰেডেৰিক নিউমেনৰ অধীনত তেওঁ গৱেষণাকাৰ্য সম্পন্ন কৰিছিল।\n১৯৯১ চনত তেখেত কানাডাৰ ৰয়েল ছ'ছাইটিৰ এগৰাকী সভ্য হিচাপে নিৰ্বাচিত হয়।\n২০০০ চনত তেওঁক ক্ৰেইজাৰ-নেলছন বঁটাৰে সন্মানীত কৰা হয়।\nকান্তা গুপ্তাৰ জীৱনসংগী নাৰায়ণ গুপ্তাও (১৯৩৬-২০০৮) অষ্ট্ৰেলিয়ান ৰাষ্ট্ৰীয় বিশ্ববিদ্যালয়ৰ এগৰাকী ছাত্ৰ আছিল। আৰু একেদৰেই মনিট'বা বিশ্ববিদ্যালয়ৰ বিশিষ্ট অধ্যাপকৰ সন্মান লাভ কৰিছিল।\n↑ "Chander Gupta Obituary - Thomson In the Park Funeral Home and Cem - Winnipeg MB". obits.dignitymemorial.com. http://obits.dignitymemorial.com/dignity-memorial/obituary.aspx?n=Chander-Gupta&lc=3754&pid=179424986&mid=6863538। আহৰণ কৰা হৈছে: 18 August 2017.\n↑ "Chander Gupta Obituary - Winnipeg, Manitoba". Legacy.com. 28 March 2016. http://www.legacy.com/obituaries/name/chander-gupta-obituary?pid=1000000179424986। আহৰণ কৰা হৈছে: 18 August 2017.\n↑ Distinguished Professors of the Faculty of Science, Univ. of Manitoba, retrieved 2015-06-09.\n↑ 4.0 4.1 4.2 6th Krieger–Nelson Prize Lecture Citation, Canadian Mathematical Society, retrieved 2015-06-09.\n↑ Obituary of Narain Gupta, Winnipeg Free Press, 14 April 2008, retrieved 2015-06-09.\n"https://as.wikipedia.org/w/index.php?title=কান্তা_গুপ্তা&oldid=231349"ৰ পৰা অনা হৈছে


চিংকী - অসমীয়া ৱিকিপিডিয়া\nচিংকী (ইংৰাজী: Chinky) হৈছে সাধাৰণতে চীনা বংশোদ্ভূত ব্যক্তি এজনৰ উদ্দেশ্যে ব্যৱহাৰ কৰা এক জাতিগত অপবাদ। সাধাৰণতে পূব এছিয়াৰ লোকসকলৰ দৰে দেখা যিকোনো লোকৰ বিৰুদ্ধেও কেতিয়াবা এই শব্দটো নিৰ্বিচাৰভাৱে ব্যৱহাৰ কৰা হয়। পূব এছিয়াৰ লোকসকলৰ চকুৰ বৰ্ণনা দিবলৈ এই শব্দটোৰ ব্যৱহাৰক অত্যন্ত আক্ৰমণাত্মক আৰু বৰ্ণবাদী বুলি গণ্য কৰা হয়, আৰু আধুনিক সাহিত্য বা আন মাধ্যমত ইয়াৰ অন্তৰ্ভুক্তি হৈছে বিতৰ্কিত বিষয়। এছিয়ান লোকসকলৰ পক্ষত থকা কিছুমান সূত্ৰই এই শব্দটোক আফ্ৰিকীয় মূলৰ লোকসকলৰ বাবে ব্যৱহৃত বৰ্ণবাদী শব্দ 'নিগ্ৰো'-ৰ সমতুল্য বুলি অভিহিত কৰে।\nভাৰতত জাতিগত অপবাদ ৰূপে চিংকী শব্দটো সঘনাই মুখমণ্ডলত পূব এছিয়াৰ বৈশিষ্ট্য থকা লোকসকলৰ বিৰুদ্ধে ব্যৱহাৰ কৰা হয়। ইয়াৰ ভুক্তভোগী হৈছে মূলতঃ উত্তৰ-পূব ভাৰত আৰু নেপালৰ লোকসকল, যিসকলক চীনৰ লোকসকলৰ সৈতে সম্পৰ্ক নথকা স্বত্বেও প্ৰায়ে চীনা বুলি ভুল কৰা হয়।\n২০১২ চনত ভাৰতৰ গৃহ মন্ত্ৰালয়ে অনুসূচীত জনজাতিৰ এজন ব্যক্তিক (বিশেষকৈ উত্তৰ-পূব ভাৰতৰ) উল্লেখ কৰিবলৈ "চিংকী" শব্দটোৰ ব্যৱহাৰক অনুসূচীত জাতি আৰু অনুসূচীত জনজাতি (অত্যাচাৰ প্ৰতিৰোধ) আইনৰ অধীনত ফৌজদাৰী অপৰাধ হিচাপে পাঁচ বছৰলৈকে কাৰাদণ্ডৰ সৈতে দণ্ডনীয় বুলি স্বীকৃতি দিছে। মন্ত্ৰালয়ে আৰু সতৰ্ক কৰি দিছিল যে তেওঁলোকে আইনখন বলবৎ কৰাত আৰক্ষীৰ যিকোনো বিফলতাৰ অতি গুৰুত্বসহকাৰে পৰ্যালোচনা কৰিব।\n↑ ইয়াৰোপৰি চিংক, চিংকাৰ, চিংকা বা চিংকাপু\n↑ "Chink | Definition of chink by Merriam-Webster". http://www.merriam-webster.com/dictionary/chink। আহৰণ কৰা হৈছে: 23 January 2013.\n↑ Hsu, Huan. "No More Chinks in the Armor". Slate. http://www.slate.com/articles/sports/the_good_word/2012/02/chink_in_the_armor_jeremy_lin_why_it_s_time_to_retire_the_phrase_for_good_.html। আহৰণ কৰা হৈছে:9May 2012.\n↑ McNeal, Greg (18 February 2012). "ESPN Uses 'Chink in the Armor' Line Twice UPDATE- ESPN Fires One Employee Suspends Another". Forbes. https://www.forbes.com/sites/gregorymcneal/2012/02/18/espn-uses-chink-in-the-armor-line-twice-did-linsanity-just-go-racist/.\n↑ "My slant on The Slants and other Asian American "N" words" (en ভাষাত). AALDEF. 2011-04-04. https://www.aaldef.org/blog/my-slant-on-the-slants-and-other-asian-american-n-words/। আহৰণ কৰা হৈছে: 2021-03-29.\n↑ "Northeast students question 'racism' in India". CNN-IBN.6June 2009. http://ibnlive.in.com/news/northeast-students-question-racism-in-india/94320-3.html। আহৰণ কৰা হৈছে: 28 November 2009.\n↑ "Indians Protest, SayingaDeath Was Tied to Bias". The New York Times. 1 February 2014. https://www.nytimes.com/2014/02/02/world/asia/indians-protest-saying-a-death-was-tied-to-bias.html.\n↑ Sharma, Aman (3 June 2012). "North-East racial slur could get you jailed for five years". India Today. http://indiatoday.intoday.in/story/north-east-racial-slur-home-ministry-sc--st-act-jail-term/1/198828.html/। আহৰণ কৰা হৈছে: 27 July 2012.\n"https://as.wikipedia.org/w/index.php?title=চিংকী&oldid=285217"ৰ পৰা অনা হৈছে\nশেষ সম্পাদনা কৰা হৈছে6July 2021 তাৰিখে 06:38 বজাত\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=72403।\nএই পৃষ্ঠাখন ০৬ জুলাই, ২০২১ তাৰিখে ১২:০৮ বজাত অন্তিম সংশোধন কৰা হৈছিল।


জীৱন জীৱন বৰ অনুপম (-দে‌ৱজিৎ নাথ) - সাহিত্য ডট অৰ্গ\nপ্ৰথম দৃষ্টিতে ক’ব পাৰি ছোৱালী দুজনী খুবেই ধুনীয়া ৷ ট্ৰাইবেল বিউটি ! পিন্ধনত টাইট জিনছ আৰু টি-চাৰ্ট ৷ এজনী বহি আছিল আৰু আনজনীয়ে ফাৰ্মাচিৰ ল’ৰা এটাৰ লগত কথা পাতি আছিল ৷ কথা পাতি থকা জনীয়ে মুখত সৰু মাক্স এখন পিন্ধি আছিল ৷\nমা ৰ কাৰণে কেইটামান ঔষধ লবলগীয়া আছিল কাৰণে ফাৰ্মাচি খনত সোমাইছলো ৷ ফাৰ্মাচি খনৰ গোটেইকেইটা ল’ৰা ব্যস্ত হৈ থকা কাৰণে অলপ সময় ৰ’ব লগা হ’ল ৷ আৰ চকুৰে ছোৱালী কেইজনীলৈ চালো ৷ ধুনীয়া ৷ মনে মনে ভাবিলো নৰ্থ-ইষ্টৰ ট্ৰাইবেল ছোৱালীবোৰৰ সচাঁকৈ জ‌ৱাব নাই !\nসিঁহত ঔষধ কিনাত ব্যস্ত আছিল ৷ প্ৰেছক্ৰিপচন খনলৈ চকু গ’ল ৷ পেচেন্টৰ নামৰ লগত এদ্ৰেছটো লিখা আছে ৷ মিজোৰাম ৷ মিজো ছোৱালী !\nল’ৰাটোৱে ঔষধৰ দামবোৰ হিচাপ কৰি বিলখন সিঁহতক দিলে আৰু মাক্স পিন্ধা ছোৱালীজনীয়ে পিঠিৰ পৰা “পুমা”ৰ বেগটো নমাই পাচশ টকীয়া নোট কিছুমান গনিব ধৰিলে ৷ খুব খৰকৈ ৷\n” বাপৰে কি স্পিডত পইছা গন্তি কৰে !” মোৰ পিনে চাই ল’ৰটোৱে কৈ উঠিল ৷\n“একদম মেচিনৰ দৰে না?” তালৈ চাই কলো ৷\n“অ’… মেডিছিনো বহুত খিনি ল’লে ৷ প্ৰায় ছাব্বিছ হাজাৰ টকা ৷”\nঅলপ পিছত ছোৱালী দুজনী পইচা পাতি হিচাপ কৰি ল’ৰাটোক দি হোৱাৰ পিছত যাবলৈ ওলাল ৷\n” ভাইয়া অব চলতে হ্যয় ৷ ফিৰ আয়েংগে” মুখত এমোকোৰা মিছিকিয়া হাঁহি লৈ ছোৱালী দুজনীয়ে ফাৰ্মাচিৰ ল’ৰাটোক মাত দিলে ৷ মাক্স পিন্ধা ছোৱালীজনীয়ে ল’ৰাটোৰ লগত হেণ্ডচেক কৰিলে ৷\nছোৱালী কেইজনী ওলাই যোৱাৰ পিছত মোৰ হাতত লৈ থকা প্ৰেচক্ৰিপচন খন ল’ৰাটোক আগবঢ়াই দিলো ৷\nমোৰ পিনে চাই সি ক’লে ” মৰমে লাগে ছোৱালী কেইজনীলৈ ৷ মিজোৰামৰ পেচেন্ট ৷”\n” বহুত মেডিচিন কিনিলে !”\n” মোৰ লগত হাত মিলাই যোৱা ছোৱালীজনীয়ে পেচেন্ট ৷ বেচেৰিলৈ বেয়াই লাগে ৷ কিডনি এটা নাই তাইৰ ! টোটেলি ডেমেজ !”\n” কি?” মোৰ মাতটো অলপ টানকৈ ওলাই গ’ল ৷\n” অ’.. এক মাহত পঁচিশ হাজাৰ টকাৰ মেডিছিন লাগে তাইক !নাজানো কিমান দিনলৈ ঠিকে থাকে তাই !” ল’ৰাটোৱে মই লবলগীয়া ঔষধবোৰ ঠিক ঠাক কৰি কৈ আছিল ৷\nকথাটো শুনি মনটো কিবা বেয়া লাগি গ’ল ৷ অকণমান পিছুৱাই আহি সিঁহত যোৱাৰ পিনে ঘুৰি চালো ৷ ৰাস্তা পাইছিলগৈ ৷ কিবা হাঁহি হাঁহি কথা পাতি গৈ আছিল দুয়োজনীয়ে ৷\n← ফাকুৱা (-দীপাঙ্ক বৰা)\n“টোকোৰা বাহৰ সোণৰ বেজী”-অৰূপা পটঙ্গীয়া কলিতাৰ এখন সুখপাঠ্য উপন্যাস ( -চন্দামিতা দেৱী ) →


শিলচৰ সমষ্টি বিজেপিৰ বাবে সন্মানৰ প্রশ্ন\nদ্বিতীয় পর্যায়ত নির্বাচন অনুষ্ঠিত হ’ব লগীয়া ৫ সমষ্টিৰ ভিতৰত শাসক দল বিজেপিৰ বাবে অন্যতম গুৰুত্বপূর্ণ সমষ্টি হ’ল শিলচৰ৷ সমষ্টিটো এইবাবেই গুৰুত্বপূর্ণ, কাৰণ এই শিলচৰ বর্তমানে আছে বিৰোধী কংগ্রেছৰ দখলত৷\nকংগ্রেছৰ হাতৰ পৰা শিলচৰ আঁজুৰি আনিবলৈ বিজেপিয়ে চলোৱা প্রচেষ্টাৰ অংশ হিচাপে সমষ্টিটোত প্রধানমন্ত্রী নৰেন্দ্র মোদীৰ উপস্থিতিত এখন বিশাল নির্বাচনী সমাৱেশ ইতিমধ্যে অনুষ্ঠিত কৰিছে৷ বিৰোধীৰ দখলত থকা সমষ্টিটোত দখল সাব্যস্ত কৰিবলৈ শাসক বিজেপিয়ে ৰণকৌশল যুগুত কৰাৰ বিপৰীতে কংগ্রেছেও সমষ্টিটোত দখল অব্যাহত ৰাখিবলৈ মৰণপণ যুঁজ দিছে৷ বিজেপিৰ কবীন্দ্র পুৰকায়স্থই শিলচৰৰ পৰাই প্রতিনিধিত্ব কৰি অটল বিহাৰী বাজপেয়ী চৰকাৰত কেন্দ্রীয় মন্ত্রীসভাত অন্তর্ুক্ত হৈছিল৷\nহিন্দু, বাঙালী আৰু মুছলমান লোক বসতিপূর্ণ শিলচৰ সমষ্টিত এইবাৰ মুঠ ১৩ গৰাকী প্রার্থীয়ে প্রতিদ্বন্দ্বিতাত নামিছে৷ যথেষ্টসংখ্যক প্রার্থীয়ে প্রতিদ্বন্দ্বিতাত নামিলেও সমষ্টিটোত যে মূল যুঁজ কংগ্রেছ আৰু বিজেপিৰ মাজতে হ’ব, সেই কথা স্পষ্ট হৈ পৰিছে৷ শিলচৰ কংগ্রেছৰ দখলত থাকিলেও সমষ্টিটো লাভ কৰাৰ ক্ষেত্রত বিজেপিৰ বাবে সন্মানৰ প্রশ্ন হৈ পৰিছে, কাৰণ যোৱা ২০১৪ চনৰ লোক সভাৰ নির্বাচনত বিজেপিৰ প্রার্থী কবীন্দ্র পুৰকায়স্থই কংগ্রেছৰ প্রার্থী সুস্মিতা দেবৰ হাতত মাত্র ৩৬ হাজাৰ ভোটৰ ব্যৱধানতহে পৰাজিত হৈছিল৷\nহিন্দু-বাঙালীৰ ভোটাৰ সমানে মুছলমান ভোটাৰৰ প্রাধান্য থকা সমষ্টিটোত যোৱা লোক সভাৰ নির্বাচনত এ আই ইউ ডি এফৰ প্রার্থী আছিল কুটুব আহমেদ মজুমদাৰ৷ এ আই ইউ ডি এফৰ প্রার্থীজনে মুছলমান ভোট বিভাজন কৰাৰ পাছতো কংগ্রেছৰ প্রার্থী সুস্মিতা দেবে কম ব্যৱধানত হ’লেও যোৱা লোক সভাৰ নির্বাচনত জয়ী হৈছিল৷\nবিগত নির্বাচনত এ আই ইউ ডি এফৰ প্রার্থীয়ে কংগ্রেছৰ ভোট বিভাজন কৰিছিল যদিও এইবাৰ সমষ্টিটোত এ আই ইউ ডি এফৰ প্রার্থী নাই৷ যাৰ বাবে সমষ্টিটোত মুছলমান ভোট বিভাজন হোৱাৰ সম্ভাৱনা পূর্বৰ তুলনাত কম৷ মুছলমান ভোট বিভাজনৰ সম্ভাৱনা কম হোৱা বিষয়টোৱে প্রত্যাহবানৰ কাৰণ হৈ পৰিছে শাসক বিজেপিৰ বাবে৷ সমষ্টিটোত মুঠ ১৩ গৰাকী প্রার্থীয়ে প্রতিদ্বন্দ্বিতাত নামিছে যদিও মুছলমান ভোটাৰক আকর্ষিত কৰিব পৰা শক্তিশালী প্রার্থী নাই৷\nযাৰ ফলত কংগ্রেছৰ হাতৰ পৰা সমষ্টিটো আঁজুৰি আনিবলৈ শাসক বিজেপিয়ে সর্বতোপ্রকাৰে চেষ্টা চলাইছে যদিও তেওঁলোকৰ বাবে শেষ ভৰসা হৈ পৰিছে কনৰাড চাংমা নেতৃত্বাধীন এন পি পিৰ প্রার্থী নাজিয়া য়াছমিন৷ এন পি পিৰ প্রার্থীগৰাকীৰ লগতে অল ইণ্ডিয়া ফৰৱার্ড ব্লকৰ প্রার্থী বদৰুল ইছলাম বৰভূঞা, নির্দলীয় নজমুল হক লস্কৰে কিমান মুছলমান ভোট বিভাজন কৰিব পাৰিব তাৰ ওপৰতে নির্ভৰ কৰিব শিলচৰ শেষ মুহূর্তত কংগ্রেছৰ সুস্মিতা দেবে নে বিজেপিৰ ৰাজদ্বীপ ৰয়ে দখল কৰিব?\nসমষ্টিটোত অন্যান্য প্রার্থীসকল হ’ল–নির্দলীয় শুভদীপ দত্ত, তৃণমূল কংগ্রেছৰ হিতব্রত ৰয়, নির্দলীয় অশিতৱ দত্ত, পূৰণলাল গোৱালা, আশুতোষ ভট্টাচার্য, মহেন্দ্র চন্দ্র দাস, সুবিন্দ্র দাস আৰু এছ ইউ চি আইৰ শ্যাম দেও কুর্মি৷ শিলচৰ সমষ্টিৰ অন্তর্গত ৭টা বিধানসভা সমষ্টিৰ ভিতৰত বর্তমানে ৬টা সমষ্টিয়ে আছে বিজেপিৰ দখলত৷ মাত্র এটা সমষ্টিহে আছে কংগ্রেছৰ দখলত৷ সেই হিচাপত লোক সভাৰ নির্বাচনত বিজেপি সবল স্থানত আছে যদিও বৰাক উপত্যকাৰ একাংশ বিজেপি নেতা আৰু বিধায়কৰ বিৰুদ্ধে ছিণ্ডিকেট চক্রৰ লগত জড়িত থকা অভিযোগে পুৰণি বিজেপি নেতাসকলক ক্ষুব্ধ কৰি তুলিছে৷\nবিজেপিৰ প্রবীণ নেতাসকলে ইতিমধ্যে ৰাজ্যিক সভাপতি ৰঞ্জিত দাস আৰু বিত্ত মন্ত্রী হিমন্ত বিশ্ব শর্মাক ছিণ্ডিকেটৰাজে যে দলীয় প্রার্থীক নির্বাচনত অসুবিধাত পেলাব, সেই কথা স্পষ্ট কৰি দিছে৷ জানিব পৰা মতে, শিলচৰ সমষ্টিৰ প্রভাৱশালী বিধায়ক তথা প্রাক্তন উপাধ্যক্ষ দিলীপ পালে স্বাস্থ্যজনিত কাৰণত সমষ্টিৰ বাহিৰত আছে৷ হিন্দু-বাঙালী আৰু মুছলমান ভোটাৰৰ প্রাধান্য থকা সমষ্টি শিলচৰত ভোট বিভাজনৰ অংকইহে প্রার্থীৰ জয় আৰু পৰাজয় নির্ধাৰণ কৰিব৷\nUK museum to hold exhibition on Vrindavani Vastra made of Assam silk\n৩ কোটি জনতাৰ মাজলৈ ১০ লাখ হিন্দু বাংলাদেশী আহিলে কোনো ক্ষতি নহয়\nWhat would India do if we enter Kalapani, Kashmir? : China\nAustralian runner Samantha concludes her epic run in Meghalaya\nGST, Demonetisation to transform India: RBI\nEvin Lewis powers West Indies to9wkts win against India in T20 match\nঅগপৰে মিত্রতাৰ দুৱাৰ বন্ধ বিজেপিৰ\nAkhilesh, Rahul believe in development of "a few": Modi\nAll Rights Reserved 2019 © The Janambhumi | Total visits : 9852007


Amitryn C Plus in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Amitryn C Plus ar byavahar, ppali, parshwakriya, upkaar, kriya-pratikriya aaru satarkatabani\nAmitryn C Plus ৰ লাভ আৰু ব্যৱহাৰসমূহ- Amitryn C Plus Benefits & Uses in Assamese- Amitryn C Plus ar laabh aaru byavaharsamuh\nAmitryn C Plus ৰ পালি আৰু সেয়া কেনেদৰে ল'ব- Amitryn C Plus Dosage & How to Take in Assamese - Amitryn C Plus ar paali aaru xeya kenedore lobo\nAmitryn C Plus ৰ পাৰ্শ্চক্ৰিয়াসমূহ- Amitryn C Plus Side Effects in Assamese- Amitryn C Plus ar parshwakriyasamuh\nAmitryn C Plus সংক্ৰান্ত সতৰ্কতাবাণীসমূহ- Amitryn C Plus Related Warnings in Assamese- Amitryn C Plus xonkranta xatarkatabanisamuh\nঅইন দৰৱৰ সৈতে Amitryn C Plusৰ গুৰুতৰ ক্ৰিয়া-প্ৰতিক্ৰিয়া- Severe Interaction of Amitryn C Plus with Other Drugs in Assamese- Oinor xoite Amitryn C Plus ar gurutor kriya-pratikriya\nAmitryn C Plus মতভেদসমূহ- Amitryn C Plus Contraindications in Assamese- Amitryn C Plus nishedhsamuh\nAmitryn C Plus ৰ বিষয়ে সততে সোধা প্ৰশ্নসমূহ- Frequently asked Questions about Amitryn C Plus in Assamese- Amitryn C Plus ar bikhoye satate xodha prashnasamuh\nখাদ্য আৰু মদৰ সৈতে Amitryn C Plus ক্ৰিয়া-প্ৰতিক্ৰিয়া- Amitryn C Plus Interactions with Food and Alcohol in Assamese- khadya aaru modor xoite Amitryn C Plus kriya-pratikriya\nAmitryn C Plus ৰ লাভ আৰু ব্যৱহাৰসমূহ - Amitryn C Plus Benefits & Uses in Assamese - Amitryn C Plus ar laabh aaru byavaharsamuh\nAmitryn C Plus তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nAmitryn C Plus ৰ পালি আৰু সেয়া কেনেদৰে ল'ব - Amitryn C Plus Dosage & How to Take in Assamese - Amitryn C Plus ar paali aaru xeya kenedore lobo\nAmitryn C Plus-ৰ উপাদানসমূহ - Amitryn C Plus Active Ingredients in Assamese - Amitryn C Plus-ar upadaansamuh\nAmitryn C Plus ৰ পাৰ্শ্চক্ৰিয়াসমূহ - Amitryn C Plus Side Effects in Assamese - Amitryn C Plus ar parshwakriyasamuh\nগৱেষণাৰ ভিত্তিত, Amitryn C Plus ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nAmitryn C Plus সংক্ৰান্ত সতৰ্কতাবাণীসমূহ - Amitryn C Plus Related Warnings in Assamese - Amitryn C Plus xonkranta xatarkatabanisamuh\nAmitryn C Plus-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nAmitryn C Plusৰ গৰ্ভৱতী মহিলাৰ ক্ষেত্ৰত ক্ষতিকৰ প্ৰভাব থাকিব পাৰে। আপোনাৰ যদি এনেকুৱা অনুভৱ হৈছে, তেন্তে Amitryn C Plus নাখাব আৰু আপোনাৰ চিকিতসকৰ পৰামৰ্শ লওক।\nAmitryn C Plus-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nAmitryn C Plus গ্ৰহণ কৰাৰ পিছত স্তন্যপায়ী মহিলাসকলে গম্ভীৰ সমস্যাত ভূগিব পাৰে। গতিকে প্ৰথমে আপোনাৰ চিকিতসকৰ পৰামৰ্শ নোলোৱাকৈ এই ঔষধটো গ্ৰহণ নকৰিব, নহলে এইটো আপোনাৰ বাবে বিপদজনক হব পাৰে।\nবৃক্কত Amitryn C Plus কি প্ৰভাৱ দেখা গৈছে?\nAmitryn C Plusৰ বৃক্কত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই বৃক্ক ত কেতিয়াও একো প্ৰভাৱ পৰা নেদেখিব।\nযকৃতত Amitryn C Plus কি প্ৰভাৱ দেখা গৈছে?\nকলিজা ৰ বাবে Amitryn C Plus কেতিয়াবাহে ক্ষতিকাৰক।\nহৃদযন্ত্ৰৰ ক্ষেত্ৰত Amitryn C Plus ৰ কি প্ৰভাৱ দেখা গৈছে?\nAmitryn C Plusএ হৃদয়ত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nঅইন দৰৱৰ সৈতে Amitryn C Plusৰ গুৰুতৰ ক্ৰিয়া-প্ৰতিক্ৰিয়া - Severe Interaction of Amitryn C Plus with Other Drugs in Assamese - Oinor xoite Amitryn C Plus ar gurutor kriya-pratikriya\nAmitryn C Plus তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nAmitryn C Plus মতভেদসমূহ - Amitryn C Plus Contraindications in Assamese - Amitryn C Plus nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Amitryn C Plus লোৱা অনুচিত যাতে -\nAmitryn C Plus ৰ বিষয়ে সততে সোধা প্ৰশ্নসমূহ - Frequently asked Questions about Amitryn C Plus in Assamese - Amitryn C Plus ar bikhoye satate xodha prashnasamuh\nএই Amitryn C Plus-এ অভ্য়াস বা নিচাৰ সৃষ্টি কৰে নেকি?\nহয়, Amitryn C Plusসেৱন কৰাটো অভ্যাসত পৰিণত হ'ব পাৰে। আপুনি ডাক্তৰৰ নিৰ্দেশনামতেহে Amitryn C Plus লোৱাটো আৱশ্যকীয়।\nAmitryn C Plus লোৱাৰ পিছত আপোনাৰ টোপনিভাৱ আহিব পাৰে। সেয়ে এনে কাম কৰাটো নিৰাপদ নহয়।\nহয়, চিকিত্সা পৰামৰ্শ অনুসাৰেহে Amitryn C Plus লওক।\nমানসিক ৰোগ থকা ৰোগীৰ ক্ষেত্ৰত Amitryn C Plus ৰ যোগাত্মক প্ৰভাৱ থকা দেখা গৈছে।\nখাদ্য আৰু মদৰ সৈতে Amitryn C Plus ক্ৰিয়া-প্ৰতিক্ৰিয়া - Amitryn C Plus Interactions with Food and Alcohol in Assamese - khadya aaru modor xoite Amitryn C Plus kriya-pratikriya\nখাদ্য আৰু Amitryn C Plusৰ ক্ৰিয়া-প্ৰতিক্ৰিয়া\nAmitryn C Plus সৈতে লোৱা কেতবোৰ খাদ্যই প্ৰতিক্ৰিয়াত সালসলনি ঘটাব পাৰে। এয়া ডাক্তৰৰ সৈতে আলোচনা কৰি লওক।\nমদ আৰু Amitryn C Plusৰ মাজৰ প্ৰতিক্ৰিয়া\nমদৰ সৈতে Amitryn C Plus সেৱন কৰাটো বিপজ্জনক হ'ব পাৰে।\nAmitryn C Plus ৰ অনুকল্প - Substitutes for Amitryn C Plus in Assamese\nআপুনি বা আপোনাৰ পৰিয়ালৰ কোনোবাই Amitryn C Plus লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Amitryn C Plus ব্যৱহাৰ কৰিছিল নেকি?\nআপুনি কিমান পৰিমাণে Amitryn C Plus সেৱন কৰিছিল?\nআপুনি Amitryn C Plus ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Amitryn C Plus সেৱন কৰে?


কা বিৰোধী জাতীয় সংগঠনৰ নেতাক সোধপোচৰ বাবে তলব আৰক্ষীৰ অপৰাধ শাখাৰ\nঅখিলৰ সৈতে থকা সম্পৰ্ক, ফোনত হোৱা কথা-বতৰা, কা বিৰোধী আন্দোলনৰ সন্দৰ্ভত সোধ-পোচ আৰক্ষীৰ; গুৱাহাটী এৰি যাওঁতে অনুমতি লৈ যাবলৈ তলব কৰা নেতাক নিৰ্দেশ আৰক্ষীৰ\nগুৱাহাটী , March 4, 2020 8:08 pm\nকা বিৰোধী জাতীয় সংগঠনৰ নেতাক সোধপোচৰ বাবে আজি তলব কৰে অসম আৰক্ষীৰ অপৰাধ শাখাই।\nপানবজাৰস্থিত আৰক্ষীৰ অপৰাধ শাখাত আজিৰ দিনটোত সোধ-পোচৰ বাবে মাতে কৃষক মুক্তি সংগ্ৰাম সমিতিকে ধৰি অন্যান্য সংগঠনৰ প্ৰায় ১০ গৰাকী নেতাক।\nঅসম আৰক্ষীৰ অপৰাধ অনুসন্ধান শাখাই নিজাববীয়াকৈ ৰুজু কৰা Crime Branch PS Case No 01/2019,U/S 120(B)/122/123/143/147/148/149/150/152/153/326/333/353IPCত গোচৰত আজি পৃথক পৃথককৈ জেৰাৰ সন্মুখীন হয় অনুসূচিত জাতি যুৱ পৰিষদৰ সভাপতি ৰুবুল দাস, স্বৰাজ অসমৰ আহ্বায়ক ভবেন সন্দিকৈ, কৃষক মুক্তি সংগ্ৰাম সমিতিৰ সভাপতি ভাস্ক’ডি শইকীয়া, কৃষক মুক্তিৰ উপদেষ্টা সুব্ৰত চক্ৰৱৰ্তী, ছাত্ৰ মুক্তিৰ মহানগৰ সমিতিৰ সভাপতি আশ্বিক আলি, পুথি প্ৰকাশক সংস্থাৰ ৰক্তিম ঠাকুৰীয়া, আই আই টি গুৱাহাটীৰ গবেষক ছাত্ৰ হিমালয় বৰাসহ কৃষক মুক্তিৰ মহানগৰ সমিতিৰ বহুকেইজন বিষয়ববীয়া।\nঅপৰাধ শাখাৰ সহকাৰী আৰক্ষী আয়ুক্ত পুতুল বৈশ্যৰ নেতৃত্বত কেইবাগৰাকী আৰক্ষী বিষয়াই একেলগে জেৰা চলায় নেতাকেইগৰাকীক।\nআৰক্ষীৰ জেৰাৰ সন্মুখীন হৈ আহি সংবাদ মাধ্যমৰ আগত অনুসূচিত জাতি যুৱ পৰিষদৰ সভাপতি ৰুবুল দাসে কয় ‘যোৱা ১১ আৰু ১২ ডিচেম্বৰত গুৱাহাটীত যিবোৰ ঘটনা সংঘটিত হৈছিল সেই সন্দৰ্ভত আমাক সোধা-পোচা কৰিবৰ বাবে আজি আমাক মাতি অনা হৈছে। যিমান দূৰলৈকে আমি সহযোগিতা আগবঢ়াব পাৰো আমি আগবঢ়াইছো।’\nবিগত সময়ছোৱাত কৃষক নেতা অখিল গগৈৰ লগতে কৃষক মুক্তি সংগ্ৰাম সমিতিৰ অন্যান্য নেতা-কৰ্মীৰ সৈতে যিমানবোৰ টেলিফোনিক বাৰ্তালাপ হৈছিল বা সভা সমিতি অনুষ্ঠিত হৈছিল সেই আটাইবোৰ সন্দৰ্ভত আৰক্ষী অপৰাধ শাখাই সোধা-পোচা কৰা দাসে জানিবলৈ দিয়ে।\n‘২০১৫ চনৰ পৰা কৃষক মুক্তি সংগ্ৰাম সমিতিৰ লগত বহুবোৰ প্ৰতিবাদী কাৰ্য্যসূচী কৰা হৈছিল। অসম লোকসেৱা আয়োগৰ বিৰুদ্ধে আন্দোলন কৰি গ্ৰেপ্তাৰ হৈ অখিল গগৈ আৰু কমল মেধিৰ লগত জেইলত থকা সময়ছোৱাৰ সময়ৰ কথা সোধা পোচা কৰিছিল। আন্দোলনৰ পুঁজি ক’ৰ পৰা সংগ্ৰহ হৈছিল বা আন্দোলনৰ সৈতে মাওবাদী বা সশস্ত্ৰ সংগঠনৰ কোনো নেতা জড়িত হৈ আছে নেকি সেই সম্পৰ্কেও অপৰাধ শাখাই সোধা-পোচা কৰে।’ সংবাদ মাধ্যমৰ আগত এইদৰে কয় দাসে।\nসৰ্বানন্দ সোণোৱালৰ গৃহ বিভাগৰ এইসকল আৰক্ষী বিষয়া কা বিৰোধী আন্দোলনক লৈ যথেষ্ট শংকিত বুলি মন্তব্য কৰি দাসে কয় ‘অখিল গগৈয়ে জেইলৰ পৰা জনোৱা নতুনকৈ গঠিত হ’বলগীয়া ৰাজনৈতিক শক্তি নিঃশেষ কৰিবৰ বাবে তেওঁলোক উঠি-পৰি লাগিছে বুলি অনুভৱ হৈছে। লক্ষণীয় ভাৱে কা বিৰোধী সংগঠনৰ পৰা বাছি বাছি কিছুসংখ্যক সংগঠনৰ নেতা কৰ্মীক তলব কৰিছে।’\n‘অসম আৰক্ষী সৰ্বানন্দ সোণোৱাল নেতৃত্বাধীন বিজেপি চৰকাৰ আৰু আৰ এছ এছৰ পোহনীয়া গুণ্ডালৈ ৰূপান্তৰিত হৈছে।’ তেওঁ লগতে কয়।\nতাৎপৰ্যপূৰ্ণভাৱে আৰক্ষীক অৱগত নকৰাকৈ গুৱাহাটী মহানগৰ এৰি নাযাবলৈ তলব কৰা জাতীয় দল সংগঠনৰ নেতৃত্বক নিৰ্দেশ দিছে বুলি দাসে জানিবলৈ দি লগতে কয় ‘মানসিক নিৰ্যাতন চলোৱা হৈছে বুলি ক’ব পাৰি। টেলিফোনৰ কল ৰেকৰ্ড দেখুৱাই আৰক্ষীয়ে আমাক ভয় ভাবুকি দেখুৱাব বিচাৰিছে। আমাক আন্দোলন কৰিব নালাগে, সংগঠন কৰিব নালাগে বুলি তেওঁলোকে ক’ব বিচাৰিছে।’\nইপিনে, কৃষক নেতা অখিল গগৈৰ সৈতে স্বৰাজ অসমৰ আহ্বায়ক ভবেন সন্দিকৈৰ কিমান দিনৰ চিনাকি বা সম্পৰ্ক আছে সেই কথা আৰক্ষীয়ে তেওঁক সোধা বুলি সন্দিকৈয়ে উল্লেখ কৰে।\n‘কা বিৰোধী আন্দোলনৰ সময়ত কেনেকৈ সম্পৰ্ক হ’ল? অখিল গগৈৰ লগত কিমান দিনৰ সম্পৰ্ক? ইত্যাদি প্ৰশ্নবোৰ সোধা হৈছিল আৰু আমি জনাই দিছো যে অখিল গগৈৰ সৈতে কটন কলেজত পঢ়াৰে পৰা সম্পৰ্ক আছিল। সেই কাৰণতে তেওঁলোকৰ লগত ফোনত কথা-বতৰা হয় বুলি তেওঁলোকক জনাইছো।’ আৰক্ষীৰ অপৰাধ শাখাৰ জেৰাৰ সন্মুখীন হৈ আহি ভবেন সন্দিকৈয়ে সাংবাদিকৰ আগত এইদৰে কয়।\nজানিব পৰা মতে এই গোচৰত ৪০ জনতকৈ অধিক কা বিৰোধী নেতাক তলব কৰিব আৰক্ষীৰ অপৰাধ শাখাই।


টেট উত্তীৰ্ণ শিক্ষকৰ গুৰু গৰ্জনত উত্তাল কাহিলিপাৰা : ক্ষান্ত নোহোৱাৰ অংগীকাৰ শিক্ষক সমাজৰ | Asom Live 24\nটেট উত্তীৰ্ণ শিক্ষকৰ গুৰু গৰ্জনত উত্তাল কাহিলিপাৰা : ক্ষান্ত নোহোৱাৰ অংগীকাৰ শিক্ষক সমাজৰ\nin অসম, গুৱাহাটী\nচমৎকাৰেৰে জনতাক মোহাৱদ্ধ কৰিবলৈ যৎপৰোনাস্তি চেষ্টাৰেৰে নিজৰ চৰকাৰক জনতাৰ চৰকাৰ বুলি লম্ফ-জম্ফ কৰি অহা ডঃ হিমন্ত বিশ্ব শৰ্মাৰ বিজেপি চৰকাৰে নিজৰ দানৱীয় ৰূপটো আকৌ এবাৰ প্ৰমাণ কৰি দিলে৷\nজনতাক যিমান পাৰে সিমান ‘মৰম কৰিব’ লাগিব বুলি শিক্ষা দিয়া ডঃ হিমন্ত বিশ্ব শৰ্মাৰ আৰক্ষীয়ে বৃহস্পতিবাৰে ৰাজ্যৰ টেট উত্তীৰ্ণ শিক্ষকৰ ওপৰত দমনীয় আচৰণ কৰিছে৷\nনিজৰ প্ৰাপ্য অধিকাৰ বিচাৰি সময়ে সময়ে আন্দোলন কৰি অহা ৰাজ্যৰ হাজাৰ টেট উত্তীৰ্ণ ঠিকাভিত্তিক শিক্ষকে বৃহস্পতিবাৰে কালিহিপাৰাস্থিত সৰ্বশিক্ষা মিছনৰ কাৰ্যালয় ঘেৰাওৰে ‘গুৰু-গৰ্জন’ৰে কঁপাই তোলে৷\nলগতে পঢ়ক কিয় অৰবিন্দ কেজৰিৱালৰ আম আদমি পাৰ্টিয়ে ৰাজনীতি ত্যাগ কৰিব?\nউল্লেখযোগ্য যে টেট উত্তীৰ্ণ শিক্ষক সমাজে ২০১৩ চনৰ পৰা লাভ কৰি থকা মৰগীয়া বানচ ২০১৯ চনৰ জুলাই মাহৰ পৰা ৰহস্যজনক কাৰণত ৩০ মাহ ধৰি বঞ্চিত কৰি ৰাখি মাত্ৰ ৫ শতাংশ মৰগীয়া বানচ ২০২২ চনৰ জানুৱাৰী মাহৰ পৰা বকেয়াবিহীনভাৱে প্ৰদান কৰাৰ লগতে ২০২১ চনৰ পৰা বৰ্ধিত ১১ শতাংশ আৰু ৩ শতাংশ মৰগীয়া বানচ আদায় নিদিয়াৰ বাবে সমগ্ৰ অসমৰ প্ৰাথমিক টেট উত্তীৰ্ণ শিক্ষকসকলে বিভিন্ন আন্দোলনৰ কাৰ্যসূচী গ্ৰহণ কৰি আহিছে।\nইয়াৰ প্ৰতিবাদতে ৰাজ্যৰ বিভিন্ন প্ৰান্তৰ পৰা প্ৰায় ৪০ হাজাৰ টেট উত্তীৰ্ণ ঠিকাভিত্তিক শিক্ষকে সেই কাৰ্যসূচী সফল ৰূপায়ণৰ বাবে সৰ্বশিক্ষা মিছনৰ কাৰ্যালয়লৈ আহে যদিও বিভিন্ন জিলাত আৰক্ষীয়ে প্ৰতিবাদকাৰী শিক্ষকক গুৱাহাটীলৈ অহাত বাধা প্ৰদান কৰা বুলি বাতৰি পোৱা গৈছে৷\nশিক্ষকৰ প্ৰতিবাদত শংকিত হৈ মুখ্যমন্ত্ৰী ডঃ হিমন্ত বিশ্ব শৰ্মাৰ চৰকাৰে আৰক্ষীৰ হতুৱাই প্ৰতিবাদলৈ অহা প্ৰতিবাদী শিক্ষকসকলক গুৱাহাটীলৈ অহাত বাধা প্ৰদান কৰা বুলি অভিযোগ কৰিছে৷ টেট উত্তীৰ্ণ শিক্ষকৰ ‘গুৰু-গৰ্জন’ কাৰ্যসূচী বিফল কৰাৰ বাবেই এনেদৰে শিক্ষকসকল বিভিন্ন স্থানত ৰখোৱা বুলিও অভিযোগ আহিছে।\nলগতে পঢ়ক জনসংখ্যা নিয়ন্ত্ৰণ : পুৰুষাংগ আকৃতিৰ সঁজুলিত কণ্ডম পিন্ধাই গঞাৰ ৰোষত আশা কৰ্মী!\nআনহাতে, গুৱাহাটী মহানগৰীৰ বিভিন্ন স্থানত প্ৰশাসনে আৰক্ষী আৰু অৰ্ধসামৰিক বাহিনীৰে পানী নসৰকা নিৰাপত্তা বেহু গঢ়ি তোলে।\nইয়াৰ পিছতো ৰাজ্যৰ বিভিন্ন প্ৰান্তৰ টেট উত্তীৰ্ণ শিক্ষকে গুৱাহাটীৰ প্ৰতিবাদস্থলীলৈ আহি প্ৰতিবাদ সাব্যস্ত কৰে৷ আৰক্ষীৰ বাধাস্বত্বেও হাজাৰ হাজাৰ টেট উত্তীৰ্ণ শিক্ষকে ৰাজ্যৰ বিভিন্ন প্ৰান্তৰ পৰা আহি সৰ্বশিক্ষা মিছনৰ কাৰ্যালয় ঘেৰাও কৰে৷\nএই প্ৰতিবাদী টেট উত্তীৰ্ণ শিক্ষকৰ ওপৰত আৰক্ষীয়ে দুৰ্ব্যৱহাৰ কৰাই নহয়, দমনীয় আচৰণ তথা অত্যাচাৰ কৰাৰ বাতৰিও আহিছে৷ শান্তিপূৰ্ণভাৱে প্ৰতিবাদী কাৰ্যসূচী গ্ৰহণ কৰা টেট উত্তীৰ্ণ শিক্ষকসকলৰ ওপৰত আৰক্ষীয়ে এনে দমনীয় আচৰণ কৰাত ডঃ হিমন্ত বিশ্ব শৰ্মাৰ চৰকাৰৰ প্ৰতি তেওঁলোকে তীব্ৰ বিষোদগাৰ প্ৰকাশ কৰিছে৷\nশান্তিপূৰ্ণ প্ৰতিবাদকাৰীৰ ওপৰত আৰক্ষীয়ে এনেদৰে বৰ্বৰ আচৰণেৰে মুখ্যমন্ত্ৰী ডঃ হিমন্ত বিশ্ব শৰ্মাৰ আৰক্ষীয়ে জনতাক তথা সাধাৰণ লোকক ‘মৰম কৰে’ নেকি বুলিও এতিয়া চৰ্চা লাভ কৰিছে৷\nTags: asom live 24assam ka tazza khabarassam live 24assam policeAssam-Govtaxom live 24axom live 24 digitalbest news channel in assamBest news channel of assamBest News Portal in AssamTET teacher protest\nপদত্যাগৰ পাছত উদ্ধৱ থাকৰেৰ সংবাদমেল। মহাৰাষ্ট্ৰৰ ৰাজনীতিত প্ৰাক্তন মুখ্যমন্ত্ৰীৰ বিস্ফোৰণ\nহায়দৰাবাদৰ বিজেপিৰ ৰাষ্ট্ৰীয় কাৰ্যনিৰ্বাহক সভা\nদিল্লীৰ হিংসাত্মক ঘটনা : JNUৰ প্ৰাক্তন ছাত্ৰ নেতা ওমৰ খালিদৰ জামিন খাৰিজ আদালতৰ\nমাখনতো বৰবিহ! বিষাক্ত মাখন খাই চাৰি শিশুৰ কৰুণ মৃত্যু, তিনিজনক গ্ৰেপ্তাৰ


Candid Chronicles ..বিক্ষিপ্ত : চাইকেল (আগষ্ট-২০১৮ সংখ্যা 'ফটাঢোল'ত প্ৰকাশিত)\nকিন্তু কি যে বৈপৰীত্য, মই আকৌ আশাও কৰোঁ। কি আছেনো সেই আধা খোলা পোষ্ট বক্সটোত? চাবলৈ মন যায়। দ্বিধাভৰা আশাৰ পোখালি এটা মেলে। কি হ’ব? কি আছে তাত!\nকিন্তু ক’তা, একো নহ’ল দেখোন! মই তাৰমানে ভুল ঠাইত চুমা খালো। হে ভগৱান কি হ’ব এতিয়া। ক’ত ওঁঠযোৰ। এইখিনিত? হ’বও পাৰে, চেষ্টা কৰা যাওক। নাই নহয়, এইখিনিত হ’ব পাৰে। নাই ইয়াতো নহয়। কি কৰিম এতিয়া। সময় উকলি গৈছে, মোৰ বুকুখন বিষাই উঠিছে। শৰীৰ অৱশ হৈ আহিছে, তথাপি মই চাইকেলখনৰ য’তে ত’তে চুমা খাই আছো। জী উঠ, জী উঠ তই। মোৰ এনেকৈ আধৰুৱা নকৰিবি!\nকিন্তু আচলতে তেনে হোৱা নাছিল। মই ওঁঠযোৰ বিচাৰি পাইছিলোগৈ, অহৰহ চেষ্টাৰ মূৰত; আৰু বিশ্বাস কৰক মোৰ চাইকেলখনে সাৰ পাই উঠিছিল। মোৰ চকুলৈ চাই চকু টিপিয়াইছিল আৰু সেইদিনাৰপৰাই চাইকেলখন মোৰ চিৰসংগী।\nPosted by abhijitK at 10:47 PM


আন্তঃৰাষ্ট্রীয় ক্ৰিকেটক বিদায় জনালে এম এছ ধোনীয়ে : ক্ৰিকেটৰ উপৰি আন ৮ স্থানৰ পৰা উপাৰ্জন কৰে ধোনীয়ে, জানেনে আপুনি?\nbyRinku Rajowar Posted at Monday, August 17, 2020\n১. হোটেল :ধোনীৰ পত্নী সাক্ষী হোটেল মেনেজমেণ্ট কৰিছে আৰু হোটেল উদ্যোগতো ধোনী জড়িত। ঝাৰখণ্ডত ধোনীৰ এখন হোটেল আছে, যাৰ নাম মাহী ৰেছিডেন্সী।\n৪. মনোৰঞ্জন :বিগত বৰ্ষত ধোনীয়ে মনোৰঞ্জন জগতত খোজ পেলায়। তেওঁ ধোনী এণ্টাৰটেইনমেণ্ট প্ৰাইভেট লিমিটেড নামেৰে কোম্পানী খুলিছিল আৰু শেহতীয়াকৈ প্ৰকাশ পোৱা এক খবৰ অনুসৰি ধোনীয়ে নিজৰ ব্যৱসায় বৃদ্ধিৰ বাবে মুম্বাইৰ আন্ধেৰীত নতুন কাৰ্যালয় খুলিছে। ধোনীৰ কোম্পানীয়ে অ’টিটি প্লেটফৰ্মৰ বাবে কণ্টেণ্ট আৰু টেলিভিছন শ্ব’ নিৰ্মাণ কৰে। ধোনীৰ কোম্পানীৰ প্ৰথম প্ৰজেক্ট আছিল হটষ্টাৰ ডকুমেন্ট্রী ‘দ্য ৰ’ৰ অব দ্য লায়ন’।\n৬. ফেশ্বন :ফেশ্বন জগততো মাহীৰ আছে নিজৰ ব্ৰেণ্ড। লাইফষ্টাইল বেণ্ড ছেভনত বিনিয়োগ কৰিছে ধোনীয়ে। ২০১৬ চনত নিজেই এই ব্ৰেণ্ড মুকলি কৰিছিল। ধোনী এই ব্ৰেণ্ডৰ ফুটৱে’ৰৰ মালিক।\n৮. বিজ্ঞাপন :বিজ্ঞাপনৰ জগততো ধোনী সকলোতকৈ আগত। তেওঁৰ হাতত প্ৰায় ২০টাকৈ বিজ্ঞাপন আছে আৰু তেওঁতকৈ অধিক বিজ্ঞাপন সম্ভৱত বলীউদৰ কিং শ্বাহৰুখ খানৰ হাততহে আছে।


মাজ নিশাৰ হাঁহি - যাদৱ বৰা - সাহিত্য ডট অৰ্গ\n——– হেৰা, শুনিছা ?\n——– হু: ? মাজৰাতি কাৰোৱাৰ হেচুকণিত সাৰ পাই গ’লো। চকু মেলি দেখো, তেওঁ মোৰ ওচৰত বহি আছে।\n——— কি হ’ল ? তন্দ্ৰালস মাতেৰে সুধিলো।\n——— ব’লাচোন বাহিৰত যাওঁ। বাথৰুমত। মোৰ ভয় লাগে।\nবাথৰুমটো মূল ঘৰৰ লগত “এটাষ্টেড” নহয়। মূল ঘৰটোৰ পৰা সামান্য দূৰত। সেয়ে তেওঁ ৰাতি বাথৰুমত গ’লে মই প্ৰায়ে বাহিৰত ৰৈ পহৰা দিব লাগে।\nমই বিচনাৰ পৰা উঠি গ’লো। চকুযোৰ ভালদৰে যেন মেলিবও পৰা নাই। তথাপি মোবাইলটো জ্বলাই সময়টো চালো। ১২ বাজি ২০ মিনিট। আজি সোনকালেই টোপনি গৈছিল । শোৱাৰ আগতে ফেচবুকত পোষ্ট এটা দিছিলো। পোষ্টটো দিয়াৰ পাছতে মোৰ টোপনি আহিছিল। সেয়ে কিবা নটিফিকেশ্যন আহিছেনেকি বুলি চাবলৈ বুলি ফেচবুকটো অন কৰিলো।\nৱাওঁ !!!!! ২ ঘণ্টাত ৩০০ টা লাইক। ৭৫টা কমেণ্টচ !!! কমেণ্টচবোৰ চাব ধৰিলো উৎসাহত।\n——— মোবাইল চাই হেপাঁহ নুগুছেনে তোমাৰ ? দিনৰ দিনটো মোবাইলটো টিপি থাকিবাই। ৰাতি সাৰ পালেও কেৱল মোবাইলটোৱেই চাবা। সোনকালে নাহা কিয় ? মই ৰৈ থকা নাই জানো ? তেওঁ মোক চাই খঙেৰে কৈ উঠিল।\nতেতিয়াহে মোৰ সম্বিত ঘুৰি আহিল! মানুহ জনী বাথৰুমত যাবলৈ দুৱাৰৰ ওচৰত ৰৈ আছে।\n——— গৈছো !! গৈছো ৰ’বা !!! লৰালৰি কৈ মোবাইলটো পকেটত ভৰাই বাধ্য ছাত্ৰৰ দৰে বাহিৰলৈ ওলাই গ’লো।\nডিচেম্বৰ মাহৰ হাঁড় কঁপোৱা ঠাণ্ডা। কুঁৱলীৰ বগা চাদৰখনে আৱৰি আছে চৌদিশ। সকলো ফালে নিজম !! নিস্তব্ধ । আনকি জিলিৰ মাতো নাই। কেৱল মাজে মাজে ঘৰৰ টিনপাতত টুপুৰ টুপুৰ শব্দেৰে নিয়ৰ পৰাৰ শব্দ। পৰিৱেশটো কিৱা জয়াল জয়াল লাগিল। ইমান ঠাণ্ডা লাগিছে। সেয়ে হাত দুখন জেপত ভৰাই থওঁ বুলি ভাৱি হাত দুখন সুমুৱাইছোঁহে। এনেতে\n“”” হা: হা: হা: হা: “””””\nৰাতিৰ নিৰ্জনতা ভেদি এটা পুৰুষ কণ্ঠৰ অট্টহাস্য বাজি উঠিল। কোনে ক’ৰ পৰা এনেকুৱা অট্টহাস্য কৰিলে মই একো তলকিবই নোৱাৰিলো। ভয়তে ভিৰাই ভিতৰলৈ দৌৰ মাৰিলো। তেতিয়াও কিন্তু অট্টহাস্যৰ শব্দ বন্ধ হোৱা নাছিল। এফালে হাঁহিৰ শব্দ আৰু আনফালে মোক দৌৰি যোৱা দেখি মানুহ জনীও মোৰ পিছে পিছে দৌৰি গৈ শোৱা ৰুম পালেগৈ।\nৰুমত সোমাই মই ফোঁপাইছো । তেওঁ ফোঁপাইছে। ভয়তে। দুয়ো খুউৱ ভয় খালো। এইবাৰ পুৰুষ কণ্ঠটোৱে হাহিঁবলৈ এৰি হিন্দী ভাষাত কিবা ক’লে।\nতাৰমানে হিন্দী জনা ভুত !!!!\nকিন্তু শব্দটো দেখোন মোৰ পকেটৰ পৰা আহিছে। হঠাৎ মনত পৰিল মোৰ মোবাইটোলৈ। লৰালৰিকৈ উলিয়াই চাই দেখোঁ, ফেচবুকত কমেডি ভিডিঅ’ এটা চলি আছে। এতিয়াহে বুজিলো মাজনিশাৰ হাঁহিৰ ৰহস্যটো।\nবিচনাৰ পৰা উঠি ফেচবুকতো চাই আছিলো। তেওঁ মতাত লৰালৰিকৈ মোবাইলটো পকেটত ভৰাই দিলো। ফেচবুক অন হৈ আছিল। ঠাণ্ডা লগাত হাতটো পকেটত ভৰাই দিলো। হয়টো হাতটো লাগি SCROLL হৈ গৈ ভিডিঅ টো বাজি উঠিল। আৰু মই ভুত বুলি দৌৰিলো।\nমানুহজনীয়ে মোলৈ চাই খুউৱ হাহিঁছে ।\nএতিয়া মোৰ ভয় লগা নাই। হাহিঁও উঠা নাই। লাজহে লাগিছে। খং হে উঠিছে নিজৰ ওপৰত।\nছে : !!! মোক সাহসী বুলি ভাৱি থকা মানুহজনীয়ে ছাগৈ মোক এতিয়া এটা খুউৱ ভয়াতুৰ মানুহ বুলিহে ভাবিছে !!!\nছে: বৰ বেয়া কথা হ’ল !! নিজান ৰাতি হঠাৎ এটা হাঁহিৰ শব্দ শুনি ইমান ভয় খালো, যে শব্দৰ উৎসটো চাবলৈও মোৰ ধৈৰ্য নহ’ল…!!! আচলতে হাহিঁৰ উৎসটোনো ক’ৰ পৰা আহিছে !!!\n← মদনৰ চিঠি — নিখিল ফ্লুট শৰ্মা\nকেঁকুৰি — ডেইজী দাস বৰুৱা →


হলৌ চোলা ডিজাইন - অসমীয়াৰ সুখ-দুখ\nHome Unlabelled হলৌ চোলা ডিজাইন\nহলৌ চোলা ডিজাইন\nxukhdukh.com June 05, 2013\nভূপেনদাৰ স্মৃতিত প্ৰকাশিত ডাক টিকটক লৈ "যাযাবৰৰ ঠিকনা"\nসুখ দুখৰ অন্যান্য হলৌ-চোলা ডিজাইনৰ বাবে তলত ক্লিক কৰক\n১. হাইকামাণ্ড-১ সংসাৰী স্বামী সকলৰ বাবে\n২. আসাম টী ৰকচ\n৩. জীৱনে মৰণে মই চিৰদিন অসমীয়াঃ ভূপেনদা-১\n৪. দেশৰ নিষ্ঠাবান কংগ্ৰেছ কৰ্মী সকলে পৰিধান কৰিব পৰাকৈ সুখ দুখৰ হলৌচোলা ডিজাইনঃ হাইকামাণ্ড-২\n৫. "যেতিয়া বুকুত জ্বলে, বেদনাৰ জুই" গীতেৰে শ্ৰোতাৰ মনত\nনিজৰ সৃষ্টিৰে ৰেখাপাত কৰিবলৈ সক্ষম হোৱা শিল্পী ৰক্তিমৰ অনুৰাগী সকলৰ বাবে\nBy xukhdukh.com on June 05, 2013\nযি কথা নহয় সঁচাঃ\nAXD 249 28TH JUNE 2013\nমিচা ক’লে কি ডাল হবঃ\nAXD 248 27TH JUNE 2013\nমহান ব্যক্তিৰ ৰসাল অনুভৱ\nঅসমীয়াৰ সুখ দুখৰ কথা-বাৰ্তাঃ\nAXD 245 24TH JUNE 2013\nAXD 243 22ND JUNE 2013\nএখন চুটি ছবিঃ ৰুহ\nসংযোগ বিহীন ছবিৰ কথাৰে...\nহলৌচোলা ডিজাইনতঃ বিষ্ণু ৰাভাৰ স্মৃতি বিজড়িত ডিজাইন\nমুম্বাই মচালাঃ ২\nAXD 240 19TH JUNE 2013\nAXD 239: 18TH JUNE 2013\nচে গুৱেভাৰাৰ ৮৫তম জন্মদিনৰ সৈতে সংগতি ৰাখি\nদৈনিক জনমভূমিৰ কালিৰ সংখ্যাত সুখ দুখৰ খবৰঃ\nআজিৰ সুখ দুখৰ বতৰা\nসপ্তাহটোৰ ৰাষ্ট্ৰীয় গুজৱ\nAXD 236: 15TH JUNE 2013\nসুখ দুখৰ বতৰা\nমহৎ লোকৰ ৰসাল অনুভৱঃ\nAXD 235: 13TH JUNE 2013\nঅসমীয়াৰ সুখ দুখৰ বতৰা\nজীৱন যৌৱন (গ্ৰীষ্ম বিশেষ)\n"সামাজিকত" সাক্ষাৎ (ৰসাল)\nAXD 234 11TH JUNE 2013\nসুখ দুখৰ বতৰাঃ\nৰাইজৰ ৰসাল দাবী\nAXD 233 10TH JUNE 2013\nAXD 233 9TH JUNE 2013\nAXD 232 8TH JUNE 2013\nAXD 231: 7TH JUNE 2013\nসুখ দুখৰ সংবাদ\nৰক্তিম গোস্বামীৰ নতুন গান\nযি কথা নহয় সঁচা (ৰস ৰচনা)\nAXD 230: 6TH JUNE 2013\nবিশ্ব পৰিবেশ দিৱসত ৰংমনৰ শেষ বিহু\nছবিয়ে কথা কয়\nযি কথা নহ’ল সঁচা


Tips to ensure that hair colour stays longer কম দিনতেই উঠি যায় দামী হেয়াৰ কালাৰ? এবাৰ এই সহজ নিয়মসমূহ মানি চলক...– News18 assam\nHome » photogallery » lifestyle »Hair Colour Staying Longer: কম দিনতেই উঠি যায় দামী হেয়াৰ কালাৰ? এবাৰ এই সহজ নিয়মসমূহ মানি চলক, পাৰ্থক্য দেখিব নিশ্চয়\nHair Colour Staying Longer: কম দিনতেই উঠি যায় দামী হেয়াৰ কালাৰ? এবাৰ এই সহজ নিয়মসমূহ মানি চলক, পাৰ্থক্য দেখিব নিশ্চয়\nকিছু টিপছ মানি চলিলে চুলিত কৰা ৰং বেছি দিনলৈ ধৰি ৰাখিব পাৰি, ট্ৰাই কৰি চাব পাৰে এই টিপছবোৰ (Tips to ensure that hair colour stays longer)\n| January 09, 2022, 21:42 IST\nআজিকালি অকালপক্কতাৰ বাবে কোনো নিৰ্দিষ্ট বয়স নাই ৷ গতিকে চুলিত ৰং ব্যৱহাৰ কৰাৰ পুৰণি লাজ-মানৰ বাধাও বহুদিন আগতেই ভাঙি পৰিছে ৷ পকা চুলিয়েই হওক বা সাধাৰণ চুলিয়েই হওক এতিয়া ১৮ৰ পৰা ৬০ বছৰ বয়সলৈ সকলোৱে চুলিত ৰং ব্যৱহাৰ কৰা হৈছে৷ ।\nকিন্তু বেছিভাগৰেই সমস্যা হৈছে যে চুলিৰ ৰং বেছিদিন নাথাকে, অতি সোনকালে উঠি যায়। কিন্তু যদি আপুনি কিছুমান পৰামৰ্শ অনুসৰণ কৰে তেন্তে চুলিৰ ৰং বেছি দিনলৈ ধৰি ৰাখিব পাৰি। (Tips to ensure that hair colour stays longer)৷\nচুলি ৰং কৰাৰ লগে লগে চেম্পু নকৰিব। আপোনাৰ মূৰটো পানীৰে ভালদৰে ধুব। ৩-৪ দিনৰ পিছত চেম্পু কৰক। চেম্পুৱে চুলিৰ ৰং পাতল কৰে।\nৰং কৰা চুলিত যি কোনো চেম্পু ব্যৱহাৰ নকৰিব। কৃত্ৰিম ৰং বেছিদিন ৰাখিবলৈ ছালফেট মুক্ত বিশেষ চেম্পু ব্যৱহাৰ কৰিব।\nসাধাৰণ পানীৰ পৰিৱৰ্তে ফিল্টাৰ কৰা পানীত চেম্পু কৰক। কিয়নো সাধাৰণ পানীত থকা ক্লোৰিন আৰু অন্যান্য ৰাসায়নিক পদাৰ্থই চুলিৰ ৰং পাতল কৰে। সেই সমস্যা পৰিহাৰ কৰিবলৈ সকলো সময়তে ফিল্টাৰ কৰা পানীত চেম্পু কৰক।\nগৰম পানী ব্যৱহাৰ কৰিলে সদায় চুলিৰ আৰ্দ্ৰতা হেৰুৱায়। গতিকে যেতিয়া চুলিৰ ৰং কৰা হয় তেতিয়াও আৰু আন সকলো সময়তে আপোনাৰ চুলি স্বাভাৱিক উষ্ণতাৰ পানীত ধুব। সেয়া চেম্পু কৰোঁতেই হওক বা এনেই গা ধোৱাৰ সময়তে হওক, চুলিত গৰম পানীৰ স্পৰ্শ একেবাৰে উচিত নহয়।


মই কিয় আত্মহত্যা কৰিব নালাগে?\nপ্রশ্ন: মই কিয় আত্মহত্যা কৰিব নালাগে?\nউত্তৰ: যিসকলৰ আত্মহত্যাৰ যোগে নিজ জীৱন শেষ কৰাৰ চিন্তা আছে তেওঁলোকৰ প্ৰতি আমাৰ হৃদয় উচুপি উঠে। এতিয়া যদি সেইটো আপোনাৰ অধিকাৰ, ই বহুতো আবেগৰ কথা হ’ব পাৰে, যেনেকৈ অকলশৰীয়া আৰু হতাশ অনুভৱ কৰা। আপুনি ভাবিব পাৰে যে আপুনি আটাইতকৈ দ গাতত আছে, আপুনি ভাবে ভাল হোৱাৰ কোনো আশা নাই। আপুনি ক’ৰ পৰা অহিছে কোনেও যেন চিন্তা নকৰে আৰু বুজি নাপায়। জীৱনটো জীয়াই থকাৰ যেন অৰ্থ নাই… নতুবা এয়া নে?\nযদি আপুনি ঈশ্বৰক আপোনাৰ জীৱনৰ ঈশ্বৰ হ’বলৈ দিয়ে এই মুহুৰ্তত, তেন্তে কিছু খন্তেক চিন্তা কৰক, তেওঁ প্ৰমাণ কৰিব যে তেওঁ কিমান মহান, “কিয়নো ঈশ্বৰৰ বাবে একো অসম্ভৱ নহয়”(লূক ১:৩৭)। হয়তো বিগত জীৱনৰ দাগবিলাকৰ পৰিণতিত বঞ্চিত আৰু পৰিতক্ত হোৱাত ভীষণভাৱে প্ৰতিক্ৰিয়াশীল চিন্তা হৈছে। এইটোৱে হয়তো আত্মমৰম, খং, তিক্ততা, প্ৰতিশোধমূলক চিন্তা, নতুবা অনুচিত খঙে আপোনাৰ অতি দৰকাৰী সম্পৰ্কত সমস্যা সৃষ্টি কৰিছে।\nআপুনি কিয় আত্মহত্যা নকৰিব? বন্ধুবৰ, আপোনাৰ জীৱনত যিমানেই বেয়া বস্তু নাথাকক লাগে, ঈশ্বৰে আপোনাৰ বাবে অপেক্ষা কৰি আছে আপোনাৰ নিৰাশাৰ মাজেদি চলাই তেওঁৰ আচৰিত পোহৰলৈ নিবৰ বাবে। তেওঁ আপোনাৰ নিশ্চিত আশা। তেওঁৰ নাম যীচু।\nএই যীচু ঈশ্বৰৰ নিষ্পাপী পুত্ৰ, বঞ্চিত আৰু অৱনতিৰ সময়ত আপোনাৰ সংগত পৰিচিত। যিচয়া ভাববাদীয়ে তেওঁৰ বিষয়ে বৰ্ণনা কৰি যিচয়া ৫৩:২-৬ত এনে এজন বুলি লিখিছিল, সকলোৰে দ্বাৰা “ঘৃণিত আৰু পৰিত্যক্ত”। তেওঁৰ জীৱন শোক আৰু দুখেৰে ভৰা আছিল। কিন্তু তেওঁ বোৱা শোকবিলাক তেওঁৰ নহয়, সেইবিলাক আমাৰ। তেওঁক খোচা হৈছিল, আঘাটিত হৈছিল, গুড়ি কৰা হৈছিল, এই সকলো আমাৰ পাপৰ বাবে। তেওঁৰ দুখ-ভোগৰ বাবে, অমাৰ জীৱন মুক্ত হ’ব পাৰে আৰু সুস্থ হ’ব পাৰে।\nবন্ধু, যীচু খ্ৰীষ্টই এই সকলো সহন কৰিলে যাতে আপোনাৰ সকলো পাপ ক্ষমা হ’ব পাৰে। আপুনি যিমানেই গুৰুতৰ দোষ নকঢ়িয়াওক লাগে, জানক যে তেওঁ আপোনাক ক্ষমা কৰিব যদি আপুনি তেওঁক বিনম্ৰে আপোনাৰ ত্ৰাণকৰ্তা বুলি গ্ৰহণ কৰ। “…সংকটৰ কালত মোৰ আগত প্ৰাৰ্থনা কৰা; মই তোমাক উদ্ধাৰ কৰিম…”(গীতমালা ৫০:১৫)। আপুনি কেতিয়াও এনে বেয়া কৰা নই যিটো যীচুৱে ক্ষম কৰিব নোৱাৰে। তেওঁৰ কিছুমান মনোনীত দাস নৰবধ(মুচি), নৰবধ আৰু ব্যাভিচাৰ(দায়ুদ) আৰু শৰীৰিক আৰু আবেগিক অপব্যৱহাৰ(পৌলৰ দৰে) আদিৰ দৰে জঘন্য পাপ কৰিছিল। তথপি তেওঁলোকে ক্ষমা পাইছিল আৰু প্ৰভুত নতুন প্ৰচুৰ জীৱনৰ ভগী হৈছিল। “এতেকে কোনো যদি খ্ৰীষ্টত আছে, তেন্তে তেওঁ নতুন সৃষ্টি; পুৰণিবোৰ লুপ্ত হ’ল; চোৱা, নতুন হ’ল”(২ কৰিন্থীয় ৫:১৭)।\nআপুনি কিয় আত্মহ্ত্যা নকৰিব? বন্ধু, য়িটো “ভাঙিলে”, সেইটো মেৰামতি কৰিবলৈ ঈশ্বৰ যুগুত আছে, আপোনাৰ যি জীৱন এতিয়া আছে, যিটো জীৱন আপুনি আত্মত্যা কৰি শেষ কৰিব খুজিছে। যিচয়া ৬১:১-৩ পদত ভাৱবাদীয়ে লিখিছিল, “নম্ৰবিলাকৰ আগত শুভবৰ্তা প্ৰচাৰ কৰিবলৈ যিহোৱাই মোক অভিষেক কৰিলে; ভগ্নচিত্তীয়াবিলাকৰ ঘা বান্ধিবলৈ, বন্দী লোকবিলাকলৈ মুক্তি, আৰু বন্ধীয়াৰ্বিলাকলৈ বন্দীশাল মুকলি কৰ কথা ঘোষণা কৰিবলৈ, যিহোৱাৰ অনুগ্ৰহৰ বছৰ আৰুআৰু আমাৰ ঈশ্বৰৰ প্ৰতিফল দিয় দিন ঘোষণা কৰিবলৈ..অটাই শোকাতুৰ লোকক শান্ত্বনা কৰিবলৈ, আৰু চিয়োনৰ শোকাতুৰ লোকবিলাকৰ নিমিত্তে নিযুক্ত কৰিবলৈ,-ভষ্মৰ সলনি মালা, শোকৰ সলনি আনন্দৰ তেল, আৰু বেজাৰ মনৰ সলনি প্ৰশংসাৰ বস্ত্ৰ দান কৰিবলৈ তেওঁ মোক পঠালে”\nযীচুলৈ আহক,আৰু আপুনি যেতিয়া তেওঁক বিশ্বাস কৰিছে এটা নতুন কাম আপোনাৰ জীৱনত আৰম্ব হ’বলৈ, তেওঁক আপোনাৰ আনন্দ আৰু ব্যৱহাৰিতা পুনৰুদ্ধাৰ কৰিবলৈ দিয়ক। আপুনি হেৰুৱা আনন্দ তেওঁ পুনৰুদ্ধাৰ কৰিবলৈ প্ৰতিজ্ঞা কৰিছে আৰু আপোনাক ৰাখিবৰ বাবে এটা নতুন আত্মা দিব। আপোনাৰ ভগ্ন হৃদয় তেওঁৰ বাবে বহুমূলীয়া। “ঈশ্বৰৰ বলি ভগ্ন মন; হে ঈশ্বৰ, তুমি ভগ্নমন আৰু খেদিত চিত্তক অগ্ৰাহ্য নকৰা”(গীতমালা ৫১ ১২,১৫-১৭)।\nআপুনি প্ৰভুক আপোনাৰ ত্ৰাণকৰ্তা আৰু মেৰৰখীয়াহিচাপে গ্ৰহণ কৰিব নে? তেওঁ আপোনাৰ চিন্তা আৰু খোজ পৰিচালনা কৰিব-এবাৰত এদিন- তেওঁৰ বাক্য, বাইবেলৰ যোগেদি। “মই তোমাক বুদ্ধি দিম; তুমি যাব লগীয়া পথ মই শিকাম; তোমৰ ওপৰত মি দৃষ্টি ৰাখি পৰামৰ্শ দিম”(গীতমলা ৩২:৮)। তেওঁ আপোনাৰ সময়ৰ নিশ্চিত ভিত্তি হ’ব, পৰিত্ৰাণ, প্ৰজ্ঞা আৰু জ্ঞান এটা টনকীয়াল ভঁৰাল হ’ব, প্ৰভুৰ প্ৰতি ভয় এই প্ৰতিজ্ঞাৰ চাবি-কাঠী (যিচয়া ৩৩:৬)। খ্ৰীষ্টত, আপোনাৰ তেতিয়াও যুঁজ-বাগৰ থাকিব, কিন্তু এতিয়া আপোনাৰ আশা থাকিব। তেওঁ “ভায়েকতকৈ অতি প্ৰেমাসক্ত বন্ধু”(হিতোপদেশ ১৮:২৪)। আপোনাৰ সিদ্ধান্তৰ সময়ত প্ৰভু যীচুৰ অনুগ্ৰহ আপোনাৰ লগত থাওক।\nযদি আপুনি যীচু খ্ৰীষ্টক আপোনাৰ ত্ৰাণকৰ্তাহিচাপে বিশ্বাস কৰিবলৈ ইচ্ছা কৰে, এই কথাকেইটা ঈশ্বৰলৈ আপোনাৰ হৃদয়ত কওক: “ঈশ্বৰ, মোৰ জীৱনত আপোনাক লাগে। অনুগ্ৰহ কৰি মই কৰা সকলো ক্ষমা কৰক। যীচু খ্ৰীষ্টত মই মোৰ বিশ্বাস স্থাপন কৰিছোঁ আৰু বিশ্বাস কৰো যে তেওঁ মোৰ ত্ৰাণকৰ্তা। অনুগ্ৰহ কৰি মোক পৰিষ্কাৰ কৰক, মোক সুস্থ কৰক আৰু মোৰ জীৱনত আনন্দ ৰক্ষা কৰক। মোৰ প্ৰতি আপোনাৰ প্ৰেমৰ বাবে আৰু মোৰ বাবে যীচু মৃত্যু হোৱাৰ বাবে অপোনাক ধন্যবাদ জনাইছোঁ।”\nআপুনি ইয়াত পঢ়া অনুযায়ী খ্ৰীষ্টৰ বাবে আপুনি এটা সিদ্ধান্ত কৰিলেনে? যাদি কৰিলে, অনুগ্ৰহ কৰি তলৰ বুটামত “মই খ্ৰীষ্টক গ্ৰহণ কৰিলো” টিপক।


Luk7| AsmULB | STEP | যীচুৱে কব বিচৰা সকলো কথা মানুহবোৰে শুনিব পৰাকৈ কোৱাৰ পাছত তেওঁ কফৰনাহূম চহৰত সোমাল৷\n1যীচুৱে কব বিচৰা সকলো কথা মানুহবোৰে শুনিব পৰাকৈ কোৱাৰ পাছত তেওঁ কফৰনাহূম চহৰত সোমাল৷\n2সেই ঠাইত ▼\n▼7:2 মথি ৮: ৫-১৩\nএজন এশৰ সেনাপতিৰ প্ৰিয় দাস অসুস্থ হৈ মৰোঁ মৰোঁ অৱস্থাত আছিল৷ 3কিন্তু সেনাপতিয়ে যেতিয়া যীচুৰ বিষয়ে শুনিবলৈ পালে, তেতিয়া অসুস্থ দাস জনক ৰক্ষা কৰিবৰ বাবে যীচুক বিনয় কৰিবলৈ ইহুদী সকলৰ কেইজনমান বৃদ্ধ লোকক পঠিয়াই দিলে৷ 4তেতিয়া তেওঁলোকে যীচুৰ ওচৰলৈ আহিল আৰু অতিশয় বিনয় কৰি কলে, “যাৰ বাবে আপোনাৰ ওচৰত আহিছো, তেওঁলৈ আপুনি যেন অনুগ্ৰহ কৰিব; তেওঁ এনে অনুগ্ৰহ পাবৰ যোগ্য ব্যক্তি৷ 5কিয়নো তেওঁ আমাৰ দেশীয় লোকক প্ৰেম কৰে আৰু নাম-ঘৰটোও তেৱেঁই আমাৰ বাবে সাজি দিলে৷”\n6তেতিয়া যীচুৱে তেওঁলোকৰ লগত গৈ ঘৰৰ ওচৰ পাওঁতে, সেই সেনাপতিয়ে বন্ধুবোৰক তেওঁৰ ওচৰত কবলৈ পঠালে যে, “হে প্ৰভু, নিজকে দুখ নিদিব; কিয়নো আপুনি যে আহি মোৰ ঘৰৰ ভিতৰত সোমাব, মই এনে যোগ্য নহওঁ; 7সেই কাৰণে ময়ো আপোনাৰ ওচৰলৈ যাবৰ বাবে যোগ্য হৈছোঁ বুলি নাভাবিলোঁ; কিন্তু মাত্ৰ এষাৰ বাক্য কওঁক, তাতে মোৰ দাস যেন সুস্থ হব। 8কিয়নো মই পৰৰ অধিন মানুহ, মোৰ অধিনতো সেনাবোৰ আছে; মই এজনক যোৱা বুলিলে, সি যায় আৰু আন এজনক আহা বুলিলে, সি আহে৷ মোৰ দাসক এইটো কৰ বুলিলে, সি কৰে।”\n9যীচুৱে এই কথা শুনি অতি বিস্ময় মানিলে আৰু মুখ ঘূৰাই তেওঁৰ পাছে পাছে ভিৰ কৰি অহা লোক সকলক কলে, “মই তোমালোকক কওঁ, ইস্ৰায়েলৰ মাজতো মই ইমান বিশ্বাস কোনো এজনৰ পৰা পোৱা নাই।” 10পাছত যি সকলক পঠোৱা হৈছিল, তেওঁলোকে ঘৰলৈ উভতি আহি, সেই দাসক সুস্থ হোৱা দেখা পালে।\n11ইয়াৰ কিছুদিনৰ পাছত, যীচু নায়িন নামেৰে এখন নগৰলৈ গৈ আছিল৷ তাতে তেওঁৰ শিষ্য সকল আৰু এজাক মানুহৰ দল এটি তেওঁৰ লগত গৈছিল। 12যেতিয়া তেওঁ গৈ নগৰৰ দুৱাৰৰ ওচৰ পালে, তেতিয়া এজন মৃত লোকক কিছুমান মানুহে বাহিৰলৈ কঢ়িয়াই লৈ আহি আছিল৷ সেই মৃত লোক জন আছিল এজনী বিধৱাৰ একমাত্ৰ সন্তান৷ সেই নগৰৰ বহুত লোকে তেওঁৰ সংগে সংগে আহি আছিল। 13তেতিয়া প্ৰভুৱে তেওঁক দেখি গভীৰ মৰমত তেওঁৰ ফালে চালে আৰু কলে, “তুমি নাকান্দিবা।” 14পাছত তেওঁ ওচৰলৈ গৈ মৰা লোক জনক কঢ়িয়াই নিয়া চাং খন চুলে; তাতে চাং খন কঢ়িয়াই নিয়া লোক সকল স্থিৰ হৈ পৰিল। তেতিয়া তেওঁ কলে, “হে ডেকা, মই তোমাক ইয়াকে কৈছো, তুমি উঠা।” 15তেতিয়াই সেই মৃত লোক জন উঠি ▼\n▼7:15 মার্ক ৫:৪২ ; যো ১১:৪৪\nবহিল আৰু কথা কবলৈ আৰম্ভ কৰিলে। তেতিয়া যীচুৱে তেওঁক নি, তেওঁৰ মাতৃৰ হাতত তুলি দিলে।\n16ইয়াকে দেখি সকলোৰে ভয় লাগিল আৰু ঈশ্বৰৰ স্তুতি কৰি তেওঁলোকে কবলৈ ধৰিলে, “আমাৰ মাজত এজন মহান ভাৱবাদী ওলাল, আৰু ঈশ্বৰে তেওঁৰ মানুহবোৰলৈ দৃষ্টি কৰিলে৷” 17পাছত গোটেই যিহুদিয়াত আৰু ইয়াৰ চাৰিওফালে থকা অঞ্চল সমূহত তেওঁৰ বিষয়ে এই কথা বিয়পি গ’ল।\n▼7:18 মথি ১১:২-১৯\nযোহনৰ শিষ্যবোৰে এই সকলোবোৰ ঘটনাৰ বিষয়ে যোহনৰ ওচৰত গৈ সম্বাদ দিলে। 19তেতিয়া যোহনে তেওঁৰ দুজন শিষ্যক মাতি আনি প্ৰভুৰ ওচৰত শুধিবৰ বাবে পঠিয়ালে যে, “আহিব লগা জন আপুনিয়ে নে? নে আমি আন কোনো এজনৰ বাবে অপেক্ষা কৰি থাকিম?” 20তেতিয়া সেই লোক দুজন যীচুৰ ওচৰলৈ আহিল আৰু ক’লে,”যোহন বাপ্তাইজকে আমাক আপোনাৰ ওচৰলৈ পঠিয়াইছে আৰু শুধিছে যে, “আহিবলগীয়া জন আপুনিয়েই নে? নে আন কোনো এজনৰ বাবে আমি অপেক্ষা কৰি থাকিম?”\n21সেই সময়ত যীচুৱে অনেক লোকক ৰোগ, মহাব্যাধিৰ পৰা আৰোগ্য কৰিছিল আৰু পাপ আত্মাৰ পৰা মুক্ত কৰিছিল আৰু অনেক অন্ধই দৃষ্টি পাইছিল। 22তেতিয়া তেওঁ তেওঁলোকক উত্তৰ দি ক’লে, “তোমালোকে যোৱা, আৰু যি দেখিলা, শুনিলা, সেই বিষয়ৰ সম্বাদ যোহনক দিয়াগৈ; আৰু ক’বা- অন্ধই চকু পুনৰায় পাইছে, লেঙেৰাই খোজ কাঢ়িছে, কুষ্ঠ ৰোগীক শুচি কৰা হৈছে, কলাই শুনিছে, মৃত লোকক জীৱন দিয়া হৈছে, দৰিদ্ৰ সকলৰ আগত শুভবাৰ্ত্তা প্ৰচাৰ কৰা হৈছে, 23আৰু যি জনে মোত বিঘিনি নাপায়, তেওঁ ধন্য৷”\n24পাছত যোহনে পঠোৱা বাৰ্তাবাহক দুজন যেতিয়া ঘূৰি গ’ল, তেতিয়া যীচুৱে লোক সকলৰ আগত যোহনৰ বিষয়ে কবলৈ ধৰিলে, “আপোনালোকে কি চাবৰ বাবে মৰুপ্ৰান্তলৈ ওলাই গৈছিল, বতাহে লৰোৱা নল নে? 25তেনেহলে কি চাবলৈ গৈছিল, এজন কোমল কাপোৰ পিন্ধা মানুহ নে? চাওঁক, যি সকলে উজ্জ্বল বস্ত্ৰ পিন্ধি সুখভোগেৰে কাল নিয়ায়, তেওঁলোক ৰাজভৱনতহে থাকে। 26তেন্তে কি চাবলৈ গৈছিল, ভাৱবাদীক নে? হয়, মই আপোনালোকক কওঁ, ভাৱবাদীতকৈয়ো বহু শ্ৰেষ্ঠ জনক।\n27এইজনেই সেই লোক, যাৰ বিষয়ে লিখা হৈছিল-\n‘চোৱা, মই মোৰ দূতক তোমাৰ আগত পঠিয়াইছো, তেওঁ তোমাৰ আগে আগে তোমাৰ বাট যুগুত কৰিব৷” ▼\n▼7:27 মলা ৩:১\n28মই আপোনালোকক কওঁ, “নাৰীৰ পৰা জন্ম পোৱা কোনো লোকৰ মাজত, যোহনতকৈ মহান কোনো নাই, কিন্তু ঈশ্বৰৰ ৰাজ্যত সৰুতকৈয়ো সৰু জনেই তেওঁতকৈ মহান।”\n29“সকলো মানুহে আৰু কৰ সংগ্রহকৰী সকলেও যীচুৰ কথা শুনি, যোহনৰ বাপ্তিস্মেৰে বাপ্তাইজিত হ’ল আৰু ঈশ্বৰক ন্যায়ৱান ▼\n▼7:29 ৰো ৩:৪\nবুলি স্বীকাৰ কৰিলে; 30কিন্তু ফৰীচী আৰু পণ্ডিত সকলে তেওঁৰ দ্বাৰাই বাপ্তাইজিত নোহোৱাত ঈশ্বৰৰ অভিপ্ৰায় নিজৰ অৰ্থে বিফল কৰিলে৷”\n31“এতেকে এনে ধৰণৰ মানুহবোৰক মই এই যুগৰ কাৰ লগত তুলনা কৰিম? আৰু তেওঁলোক কাৰ নিচিনা? 32যিবোৰ ল’ৰা বজাৰত বহি থাকি, ইজনে সিজনক মাতি কয়, ‘আমি তোমালোকৰ আগত বাঁহী বজালোঁ কিন্তু তোমালোকে নানাচিলা; আমি বিলাপ কৰিলো কিন্তু তোমালোকে নাকান্দিলা’; তেওঁলোক এই ল’ৰাবোৰৰ নিচিনা।\n33কিয়নো যোহন বাপ্তাইজকে আহি পিঠা খোৱা নাই আৰু দ্ৰাক্ষাৰসো পান কৰা নাই; তথাপিও আপোনালোকে কয়, “তেওঁ ভূতে পোৱা।” 34মানুহৰ পুত্ৰই আহি, ভোজন-পান কৰে; তেতিয়াও আপোনালোকে কয়, “চোৱা ই খকুৱা; মদপী, কৰ সংগ্রহকৰী আৰু পাপীবোৰৰ বন্ধু।” 35কিন্তু জ্ঞান, নিজৰ সকলো সন্তানৰ দ্বাৰাই অনিন্দনীয় বুলি প্ৰখ্যাত হৈছে।”\n36এদিন ফৰীচী সকলৰ এজন লোকে যীচুক ভোজন কৰিবলৈ তেওঁৰ ঘৰত নিমন্ত্ৰণ কৰিলে৷ গতিকে তেওঁ সেই ফৰীচীৰ ঘৰত সোমাই ভোজনত বহিল। 37সেই সময়ত নগৰত থকা এজনী পাতকী তিৰোতাই ফৰীচীৰ ঘৰত তেওঁ ভোজনত বহি থকা বুলি জানিবলৈ পায়, সুগন্ধি তেলেৰে ভৰা এটা স্ফটিকৰ বটল আনিলে; 38তাৰ পাছত তেওঁ যীচুৰ পাছফালে চৰণৰ ওচৰত থিয় হৈ কান্দি কান্দি চকুলোৰে তেওঁৰ চৰণ তিয়াই মুৰৰ চুলিৰে মচিলে আৰু তেওঁৰ চৰণত চুমা খাই, সুগন্ধি তেল ঘঁহিলে।\n39তেওঁক নিমন্ত্ৰণ কৰা ফৰীচীয়ে ইয়াকে দেখি নিজৰ মনতে কলে, “এওঁ ভাববাদী হোৱা হলে, এওঁক স্পৰ্শ কৰা এইজনী তিৰোতা কোন আৰু এওঁ কেনে তিৰোতা, অৰ্থাৎ তেওঁ যে পাতকী, ইয়াক তেওঁ জানিলেহেঁতেন।” 40তেতিয়া যীচুৱে উত্তৰ দি তেওঁক ক’লে, “হে চিমোন, তোমাক মোৰ কিছু কথা কবলৈ আছে।” তাতে তেওঁ কলে, “হে গুৰু, কওঁক।”\n41যীচুৱে কলে “এজন মহাজনৰ দুজন ধৰুৱা আছিল; তাৰ মাজৰ এজনৰ পাঁচ শ আধলি, এজনৰ পঞ্চাশ আধলি ৰূপ ধাৰ আছিল; 42পাছত ধাৰ শুজিবলৈ তেওঁলোকৰ একো নথকাত, তেওঁ দুয়োকো ক্ষমা কৰিলে৷ তাৰপাছত তেওঁলোকৰ মাজত কোন জনে তেওঁক অধিক প্ৰেম কৰিব?” 43তেতিয়া চিমোনে উত্তৰ দি ক’লে, “বোধ কৰো, যি জনক অধিক ক্ষমা কৰিলে, তেৱেঁই।” তেওঁ তেওঁক কলে, “তুমি সচাকৈ শুদ্ধৰূপে বিবেচনা কৰিলা।”\n44তেতিয়া তেওঁ সেই তিৰোতাৰ ফাললৈ মুখ ঘূৰাই চিমোনক ক’লে, “এই তিৰোতাক দেখিছা নে? মই তোমাৰ ঘৰলৈ আহিলো, তুমি মোক ভৰি ধুবলৈ পানী নিদিলা; কিন্তু তেওঁ চকুলোৰে মোৰ ভৰি তিয়াই, চুলিৰে মচিলে। 45তুমি মোক চুমা নাখালা; কিন্তু মই আহিবৰে পৰা তেওঁ মোৰ ভৰিত চুমা খাবলৈ নেৰিলে।\n46তুমি মোৰ মূৰত তেল নাসানিলা; কিন্তু তেওঁ মোৰ ভৰিত সুগন্ধি তেল সানিলে; 47এই হেতুকে মই তোমাক কওঁ, তেওঁৰ পাপ বহুত হোৱাতো ক্ষমা কৰা হ’ল, কিয়নো তেওঁ অধিক প্ৰেম কৰিলে; কিন্তু যি জনৰ অলপ ক্ষমা হয়, তেওঁক অলপ প্ৰেম কৰে।”\n48পাছত তেওঁ সেই তিৰোতাক ক’লে, “তোমাৰ পাপ ক্ষমা হ’ল।” 49তেতিয়া তেওঁৰ সৈতে ভোজনত বহি থকা সকলে নিজৰ নিজৰ মাজত কবলৈ ধৰিলে, “পাপ ক্ষমা কৰিব পৰা এওঁ নো কোন?” কিন্তু যীচুৱে সেই তিৰোতাক কলে, “তোমাৰ বিশ্বাসেই তোমাক পৰিত্ৰাণ কৰিলে; শান্তিৰে যোৱা ▼\n▼7:50 লূক ৮:৪৮; ১৮:৪২


লাচিত বৰফুকন - অসমীয়া ৱিকিপিডিয়া\nঅসমৰ আহোম সাম্ৰাজ্য এজন ফুকনলুং\nএই প্ৰবন্ধটো আহোম সাম্ৰাজ্যৰ সেনাপতিজনৰ বিষয়ে। আন ব্যৱহাৰৰ বাবে লাচিত বৰফুকন (দ্ব্যৰ্থতা দূৰীকৰণ পৃষ্ঠা) চাওক।\nলাচিত বৰফুকন (ইংৰাজী: Lachit Borphukan) আছিল অসমৰ আহোম সাম্ৰাজ্য এজন ফুকনলুং। ১৬৭১ চনত তেখেতে অসমীয়া সেনাৰ দ্বাৰা বিশাল মোগল সৈন্য-বাহিনী পৰাজিত কৰি অসমৰপৰা আঁতৰাই পঠিয়াইছিল। শৰাইঘাটৰ যুদ্ধত লাচিতে দেখুওৱা বিক্ৰমৰ ফল স্বৰূপে অসমৰ বুৰঞ্জীত তেখেতৰ নাম জিলিকি আছে।\nচিত্ৰ:Lachit barphukan's maidam2.JPG\nহোলোঙাপাৰ, যোৰহাট, অসম\nলাচিত বৰফুকন সহিতে আহোম সৈন্যৰ প্ৰতিমূৰ্তি\n১৬৭১ চনৰ শৰাইঘাটৰ যুদ্ধত অসমীয়া সৈন্যৰ সেনাপতিৰ দায়িত্ব লৈ মোগল সৈন্যক পৰাস্ত কৰিছিল\nআহোম ধৰ্ম, ফুৰালুং\nম'-মাই তামুলী বৰবৰুৱা\nভাতৃ - মবাও-লাও আৰু লাপেট-লাও,ভগ্নী -লাইছেং\n1 চমু জীৱনী\n2 লাচিতৰ শিক্ষা গ্ৰহণ\n3 সাহসৰ অন্তিম নিদৰ্শন\n4 লাচিত বৰফুকনৰ মৃত্যু\n5 লাচিত-দিৱস (বান-লা-চিত)\n6 আৰু চাওক\nচমু জীৱনীসম্পাদনা কৰক\nতেখেতৰ জন্ম, তাৰিখ, ২৪ নবেম্বৰ, ১৬২২। তেওঁৰ দেউতাক আছিল মোমাই তামুলী যি আহোমৰ লান-ফিমা বংশৰ আছিল। লাচিত আছিল মোমাই তামুলীৰ সপ্তম পুত্ৰ (চতুৰ্থজন জীৱিত সন্তান)। তেখেতৰ ভাতৃৰ নাম - মবাও-লাও আৰু লাপেট-লাও, ভগ্নীৰ নাম লাইছেং। জন্মসূত্ৰে তেওঁৰ নাম লা-চিত।[উদ্ধৃতিৰ প্ৰয়োজন]\nলাচিতৰ শিক্ষা গ্ৰহণসম্পাদনা কৰক\nৰাজকীয় পৰিয়ালত জন্মগ্ৰহণ কৰা বাবে লাচিতে সামৰিক আৰু অসামৰিক দুয়োবিধ শিক্ষাই ল’বলগীয়া হৈছিল। লাচিতৰ জন্ম ৰাজকীয় পৰিৱেশত হোৱা বাবে কৰ্তব্যপৰায়ণ, কৰ্মনিষ্ঠা, সততা আদি গুণ পৰিয়ালৰ পৰাই পাইছিল। আহোমসকলৰ এটা বিখ্যাত ফৈদ হ’ল বিখ্যাত লান ফিমা বংশ। এই ফৈদৰে লোক লাচিত। এই ফৈদৰ আদি পুৰুষজন চুকাফাৰ লগতে অসমলৈ আহিছিল।\nলাচিতে একেদিনাই ফুকনলুঙৰ পদ পোৱা নাছিল। তেওঁ প্ৰথমতে আছিল ঘোঁৰা বৰুৱাৰ পদত। এই পদত থাকোঁতে তেওঁ অতি দুৰ্দান্ত ঘোঁৰাক বশ কৰিছিল। ঘোঁৰা বৰুৱা, দুলীয়া বৰবৰুৱা, শিমুলগুৰীয়া ফুকন, দোলাকাষৰীয়া বৰুৱা (দোলা কঢ়িওৱা আৰু পালি পহৰীয়া সকলক চলোৱা) হোৱাৰ পিছতহে চাওফা চুপুংমুংৰ ফুকনলুং হৈছিল।\nদোলাকাষৰীয়া বৰুৱা পদত থাকোঁতে লাচিতৰ দক্ষতা চাওফাৰ চকুত পৰে। এদিনাখনৰ কথা- দোলাত বহি থকা চাওফাই লাচিতক মাতি আনি ক’লে-\n“বঙাল শত্ৰু কাষতে আছে, কেনেকৈ ছৈয়দ ফিৰোজ আৰু ছৈয়দ চালাক ধৰিব পাৰি।”\nলাচিতে উত্তৰ দিলে-\n“চাওফাৰ ৰাজ্যত মানুহ নাই নেকি? বঙালনো কি? মানুহহে! আমাৰ ৰাজ্যত নোলাব নেকি তেনে মানুহ। চাওফা আদেশ দিবহে লাগে।”\nতাৰ পিচতেই লাচিতক ফুকনলুঙৰ ভাৰ দিয়া হৈছিল। ফুকলুং পদ পোৱাৰ আগতে লাচিতে আৰু এটা পৰীক্ষাৰ সন্মুখীন হৈছিল। লাচিতক চাওফাৰ ওচৰলৈ মাতি পঠিওৱা হ’ল। চাওফাৰ সমুখত আঁঠু ল'ব ধৰোঁতেই ক’ৰবাৰ পৰা লগুৱা এজন আহি লাচিতৰ মূৰৰ বস্ত্ৰ থাপ মাৰি লৈ গৈছিল। চাওফাই এইটো পৰিকল্পিতভাৱে কৰোৱাইছিল। লাচিতৰ স্বাভাৱিকতেই খং উঠিল আৰু খাপৰ পৰা হেংদাঙখন (তৰোৱাল) উলিয়াই লগুৱাক খেদি গ’ল। চাওফাৰ হস্তক্ষেপত লগুৱা বাচিল। লাচিত নিৰ্ভীকতা আৰু আত্মমৰ্যাদাৰ পৰীক্ষাত উত্তীৰ্ণ হ’ল। চাওফা চুপুংমুংই লাচিতক এখন সোণোৱালী হেংদাং পুৰস্কাৰ দি ফুকনলুং পদত অধিষ্ঠিত কৰিলে। লাচিতে দেহে কেহে খাটি ১৬৬৭ চনৰ জহকালি আহোমৰ সেনাবাহিনী প্ৰশিক্ষণ দি মোগলৰ বিৰুদ্ধে যুঁজ দিবলৈ প্ৰস্তুত কৰি তোলে।\nযোৰহাটৰ হোলোংপাৰাত অৱস্থিত লাচিত বৰফুকন মৈদাম সন্মুখভাগ\nসাহসৰ অন্তিম নিদৰ্শনসম্পাদনা কৰক\nশৰাইঘাট যুদ্ধৰ শেষৰ ফালে মোগলৰ বিৰাট সৈন্য বাহিনী আগত আহোমৰ সৈন্যই জয়ৰ আশা বাদ দি পিছহুঁহুকিবলৈ আৰম্ভ কৰিছিল। সেইসময়ত লাচিতৰ অতিপাত জ্বৰ উঠি আছিল। সেই নৰিয়া গাৰে এখন নৌকাত উঠি মোগলৰ বিৰুদ্ধে যুঁজ দিবলৈ আগবাঢ়ি আহিছিল আৰু সৈন্যসকলক উদ্দেশি কৈছিল, “অসমীয়া ৰণুৱা সকল মই যুঁজিহে মৰিম। নাইবা মোক বঙালে ধৰি লৈ যাওক তোমালোক সুখেৰে ঘৰলৈ যোৱা।” কথাখিনিয়ে সৈন্যসকলক উৎসাহ দিলে আৰু দুগুণ সাহসেৰে যুঁজি মোগলক পৰাস্ত কৰিলে।\nলাচিত বৰফুকনৰ মৃত্যুসম্পাদনা কৰক\nশৰাইঘাটৰ যুদ্ধ জয়ৰ পিছতেই লাচিতৰ মৃত্যু হৈছিল। যুদ্ধৰ সময়ত তেওঁৰ তীৰকঁপে জ্বৰ উঠি আছিল আৰু সেই জ্বৰীয়া দেহেৰে যুদ্ধ কৰিছিল। পিছত চাওফা উদয়াদিত্য সিংহ‍ই ১৬৭২ চনত যোৰহাটৰ পৰা ১৬ কিলোমিটাৰ আঁতৰত “লাচিত মৈদাম” নিৰ্মাণ কৰে।\nলাচিত-দিৱস (বান-লা-চিত)সম্পাদনা কৰক\nপ্ৰতিবছৰে ২৪ নৱেম্বৰৰ দিনটো গোটেই অসমতে লাচিত ফুকনলুংৰ বীৰত্ব আৰু শৰাইঘাটৰ যুদ্ধত অসমীয়া সেনাৰ বিজয়ৰ স্মৃতিত লাচিত-দিৱস (বান-লা-চিত) (ইংৰাজী: Lachit Day) হিচাপে পালন কৰা হয়।\n↑ "Vikaspedia". India Development Gateway (InDG)as.vikaspedia.in. http://as.vikaspedia.in/education/9859b89ae9f0-9ac9c19f099e9cd99c9c0/9ae9ae9ae9ae.\n↑ ভূঞা, সূৰ্য্য কুমাৰ, ৰায়-বাহাদুৰ, M.B.E.,M.A.,B.L.(কলিকতা), Ph.D. Lachit Barphukan and his times\nৱিকিমিডিয়া কমন্সত লাচিত বৰফুকন সম্পৰ্কীয় মিডিয়া ফাইল আছে।\nEmulate the spirit and skill of Lachit Barphukan লিখক: লে. জে. এচ. কে. সিনহা\nLachit Borphukon লিখক: অজিত বৰুৱা\n"https://as.wikipedia.org/w/index.php?title=লাচিত_বৰফুকন&oldid=320553"ৰ পৰা অনা হৈছে\nশেষ সম্পাদনা কৰা হৈছে 12 মে' 2022 তাৰিখে 15:12 বজাত\nএই পৃষ্ঠাখন 12 মে' 2022 তাৰিখে ২০:৪২ বজাত অন্তিম সংশোধন কৰা হৈছিল।\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=2248।


ফুলশয্যাৰ নিশাৰ প্ৰতিবিম্ব 8 মিষ্ট্ৰিয়াচ নাইট 10\nHomeমিষ্ট্ৰিয়াচ নাইটফুলশয্যাৰ নিশাৰ প্ৰতিবিম্ব 8 মিষ্ট্ৰিয়াচ নাইট 10\nRead ফুলশয্যাৰ নিশাৰ প্ৰতিবিম্ব (7 )\nজ নকীৰ্ণ ঠাই খন নিৰৱতাৰ চাদৰে ঢাকি ৰাখিছে ! নিশাৰ ঝিলিবোৰেও যেন মাত হেৰাইছে ৷ নিৰৱতাৰ যেন এক অঘোষিত প্ৰতিযোগিতাহে চলিছে ৷ সেই নিৰৱতাক ভেঙুচালি কৰি বৰঠাকুৰ বাৰীৰ সৰু ৰাস্তাটোৰে হিমাশ্ৰীৰ স্কুটীখনে সশব্দে আগ বাঢ়িছে ৷ স্কুটীখনৰ শব্দত বাটত অ'ত ত'ত অসহায় ভাৱে পৰি থকা লেৰেলা কুকুৰবোৰে মুৰ তুলি সিহঁতলৈ এপলক চাই পুনৰ ৰাস্তাত মুৰ পেলাই শুই পৰিছে ৷ বৰঠাকুৰ বাৰীৰ কুকুৰবোৰেও যেন ভুকিব পাহৰি পেলাইছে ৷ নিস্তব্ধতাৰে ভৰা পথটোত তাইৰ স্কুটীখনৰ সৰু মাতটো ডাঙৰ ইঞ্জিন এটা চলোৱাৰ দৰে লাগিল হিমাশ্ৰীৰ ৷\nবৰঠাকুৰ ভৱন ৷ গেটৰ ওচৰতে নেমপ্লেটখন দেখি হিমাশ্ৰী ৰৈ গ'ল ৷ এটা পুৰণিকলীয়া ঘৰ ৷ গেট আৰু ঘৰটোৰ মাজত এশমিটাৰ মান দৈৰ্ঘৰ এখন ল'ন ৷ ল'নখনৰ ঠিক সোমাজেদি ঘৰটোৰ পৰা গেটৰ ওচৰলৈকে এটা সৰু পকী বাট ৷ বাটটোৰ দুয়োফাল যত্নৰ অভাৱত দীঘল দীঘল বনে আৱৰি পেলাইছে ৷ লনখনৰ বাওঁপিনে মুল ঘৰটোৰ পশ্চিম দিশে লোৰ ঝুলনা এখন ওলমি আছে ৷ সেইখনো অযত্নত বন লতাই আগুৰি পেলাইছে ৷পকী বাটটো অ'ত ত'ত ভাঙি এৰাই গৈ পানীয়ে ডোঙা বান্ধিছে ৷ গোটেই বাটটোকে শেলুৱৈৰ ডাঠ সেউজীয়া প্ৰলেপে আৱৰি ধৰিছে ৷ মুঠৰ ওপৰত অযত্নত অবিন্যস্ত এখন ঘৰ ৷ মানুহজনে কেনেবাকৈ তাইক দেখিছিল চাগে গতিকে কলিং বেলটো টিপিব খোজোটেই ঘপহকৈ দুৱাৰখন মেলি মাত লগালে ৷\n"ভিতৰলৈ সোমায় আহা ৷"\nমানুহ জনৰ পিছে পিছে হিমাশ্ৰী ঘৰটোত প্ৰবেশ কৰিলে ৷ তাইক বহিবলৈ ইংগিত দি মানুহজন ভিতৰলৈ সোমায় গ'ল ৷ বাহিৰত বৰষুণজাক সংগোপনে নামি আহি লাহে লাহে বাঢ়িব ধৰিছে ৷\nবহুপৰ নিস্তব্ধতা ৷ নিৰৱতাৰ বেস্তনিত ভেজা দি নিজকে চ'ফা খনত মেলি দিলে তাই ৷ ক'ৰবাৰ পৰা দৌৰি আহি এজাক ভাগৰে তাইক হেঁচা মাৰি ধৰিলে ৷ চ'ফাখনত মুৰ পেলাই বহি থাকোতে তাইৰ চিলমিলকৈ টোপনি আহিল ৷ চিলমিল টোপনিতে তাই সপোন দেখিলে ৷ এখন নৈ ৷ নৈৰ পাৰত নিৰৱৰ কান্ধত মুৰ থৈ তাই বহি আছে ৷ দিগন্তৰ সিটোমুৰত বেলিটো লাজ লাজকৈ আঁতৰি গৈছে ৷ ৰিব ৰিব বতাহ এজাকে দুয়োকো কোবাইছে ৷ নৈৰ পাৰৰ হাবিখনৰ পৰা চুচুক চামাককৈ আন্ধাৰবোৰ সিহঁতৰ কাষলৈ আগবাঢ়িছে ৷ দুৰত ক'ৰবাত কোনোবা গৰখীয়াই বাঁহী বজাইছে ৷ সেই বাঁহীৰ সুৰ সমুখৰ নৈ খনৰ পানীৰ সোঁতৰ লগত মিহলি হৈ দুৰ দিগন্তলৈ বাগৰি গৈছে ৷ নিৰৱে তাইৰ চুলিত আলফুলে আঙুলি বুলাই কবিতাৰ এটা স্তৱক আওৰাইছে … …\n" এন্ধাৰৰ বাট ফালি ভাহি অহা বাঁহীৰ সুৰ\nসেই সুৰত সুৰ মিলাই\nবাঁহৰ পাতিলো তোৰ কলিজাৰ এৰাসুঁতিত ৷\nএতিয়া যে মই নাই মোৰ পৃথিৱীত\nমোৰ কলিজাৰ উঁইহাফলুৰ পৰা\nতোৰ কলিজাৰ পুখুৰীত জাঁপ দিব খোজোতেই……"\nনীৰৱৰ কবিতাটো সম্পুৰ্ণ নহওতেই নৈ খন হঠাৎ উফন্দি উঠিল ৷ নীৰৱ আৰু হিমাশ্ৰীয়ে কিবা তৰকিব পৰাৰ আগতেই নৈৰ প্ৰচণ্ড সোঁতে হিমাশ্ৰীৰ বাহুবন্ধনৰ পৰা নীৰৱক উটোৱাই লৈ গ'ল ৷ তাই প্ৰাণপণে যুঁজিও তাক বচাব নোৱাৰিলে ৷ মাথো নৈৰ পাৰত অসহায় ভাৱে থিয় হৈ চিঞৰিলে নী…ৰ… ৱ…… ৷\nকাৰোবাৰ পৰশত তাই চমকি উঠিল ৷ চকু মেলি দেখিলে সমুখত নমিতা বৰঠাকুৰ ৷ মানুহজনীয়ে তাইৰ বাবে নিশাৰ আহাৰ লৈ আহিছে ৷ হিমাশ্ৰীয়ে এখন হাতেৰে চকুৱে মুখে অবিন্যাস্ত ভাৱে পৰি থকা চুলিখিনি আঁতৰাই হাতৰ ঘড়ীটোলৈ চালে ৷ নিশা এঘাৰ বাজিছে ৷ তাৰ মানে ইমান পৰে তাই সপোন দেখিছিল !\n"তুমি কিয় আহিলা মা ? " হিমাশ্ৰীয়ে ভাত খোৱা শেষ কৰি হাতখন ধোব লওতেই বিপুলে প্ৰশ্ন কৰিলে ৷\nহিমাশ্ৰীয়ে তেওঁক সকলো কথা বিৱৰি ক'ব খুজিও থমকি ৰ'ল ৷ তাৰ পিছত সুধিলে, " ঘৰখনত অইন কোনো নাই নেকি খুড়া ?"\n" তোমাৰ লগত কথা পাতিব পৰাকৈ কোনো নাই ৷" - বিপুলে ক'লে ৷\n" মানে ?" - হিমাশ্ৰীয়ে সুধিলে ৷\n"………… ৷" - বিপুল মনে মনে ৰ'ল ৷\n" এই বাৰীত ইমান নিস্তব্ধতা কিয় ? জীৱ জন্তু চৰাই চিৰিকটী সকলো নিস্তব্ধ কিয় ? "\n" বৰঠাকুৰ বাৰীৰ দুৰ্ভাগ্য ৷ " - বিপুলে এটা হুমনিয়াহ কাঢ়ি ক'লে ৷\n" দুৰ্ভাগ্য ! কেনে ধৰণৰ দুৰ্ভাগ্য ? " - হিমাশ্ৰীয়ে আগ্ৰহেৰে সুধিলে ৷\n"তুমি এনেদৰে ইয়ালৈ আহিব নালাগিছিল " - হিমাশ্ৰীৰ কথাৰ কোনো উত্তৰ নিদি বিপুলে পুনৰ ক'লে ৷ " এই বাৰীৰ প্ৰতিটো প্ৰাণীয়ে দুৰাৰোগ্য ৰোগত আক্ৰান্ত ৷ প্ৰতি দুমাহৰ বিৰতিত নতুন তেজৰ প্ৰয়োজন হয় ইয়াৰ প্ৰতিটো বাসিন্দাক ৷ যোৱা ওঠৰটা বছৰত এই ৰোগ প্ৰতিৰোধৰ বহু চেষ্টা চৰকাৰে চলালে ৷ বহু ডাক্তৰ , দেশ বিদেশৰ বহু বিজ্ঞানী আহিল ৷ কোনেও বেমাৰৰ উহঁ উলিয়াব নোৱাৰিলে ৷ নতুন নতুন চিকিৎসাৰে গিনিপিগ সাজি বহুতক পংগু সজালে ৷ অনেকে মৃত্যুক সাৱটি ল'লে ৷ কিন্তু ফল হ'লে একো নধৰিলে ৷ সহায়ৰ বাবে , চিকিৎসাৰ বাবে চৰকাৰ ওচৰত বহুত চিঞৰিলে ৷ ভগবানৰ ওচৰত বহুতো প্ৰাৰ্থনা কৰিলে ৷ ভগবানেও যেন এই মানুহখিনিক চকু মেলি চাবলৈ আহৰি নাপালে ৷ ফলত বৰঠাকুৰ বাৰী হৈ পৰিল এক নিষিদ্ধ এলেকা ৷ এই বাৰীত সোমাবলৈ মানুহে ভয় কৰে ৷ এতিয়া এই বাৰীৰ প্ৰতিটো প্ৰাণীয়ে পৰাজিত ৷ পৰাজিত বাবেই মৌন ৷ মৃত্যু পথৰ পথিকে কি কথা কব ? কথাবতৰা পাৰ্থিব ৷ মৌনতা আধ্যাত্মিক ৷ আজিৰ এই যান্ত্ৰিক যুগত আমি কথাবতৰাৰ জৰিয়তে যি বিচাৰো তাকেই পাব পাৰো ৷ অন্তত পাবলৈ যুঁজিব পাৰো ৷ কিন্তু পৰম ব্ৰহ্মক আমি কেৱল এটা মাধ্যমেৰেহে পাব পাৰো আৰু সেয়া হৈছে মৌনতা ৷ ভাৰতৰ মহান মনিষী সকলেও ঈশ্বৰক পাবলৈ মৌনতাকে একমাত্ৰ সমল হিচাপে ব্যৱহাৰ কৰিছিল ৷ ঈশ্বৰক পাবলৈ মৌনতাই একমাত্ৰ সমল হিচাপে তেওঁলোকে মনে প্ৰাণে বিশ্বাস কৰিছিল ৷ সেইবাবেই হয়তু মহাত্মা গান্ধীয়ে কৈছিল, " silence isagreat help to the seeker after truth '" আৰু সেই সত্যই পৰমব্ৰহ্ম ৷ ঠাকুৰবাৰীৰ প্ৰতিটো প্ৰাণী এতিয়া সেই সত্যৰ সন্ধানত নিমগ্ন ৷ "\n"আপুনি ঈশ্বৰক বিশ্বাস কৰে ? " - হিমাশ্ৰীয়ে সুধিলে ৷\n" নিশ্চয় কৰো ৷ ঈশ্বৰ , আল্লাহ , যীশু যিয়েই নোকোৱা লাগিলে কোনোবা এজনটো আছে যিয়ে সকলোকে যোগাত্মক ভাৱে পৰিচালনা কৰে ৷ " -বিপুলে ক'লে ৷\n" ঈশ্বৰ, আল্লাহ, যীশুৰ এই যোগাত্মক শক্তিৰ বিৰুদ্ধে তেন্তে আন এক বিয়োগাত্মক শক্তিও থাকিব লাগিব ৷ নহয়নে খুড়া ?" -হিমাশ্ৰীয়ে প্ৰশ্ন কৰিলে ৷\n" বিয়োগাত্মক শক্তি !! ভুত , প্ৰেত , পিশাচ ৷ যি অহৰহ আমাৰ সমান্তৰালকৈ আমাৰ চৌপাশে ঘুৰি ফুৰে ৷ আমাৰ একোটা সামান্য ভুলৰ সুযোগত আমাৰ জীৱন বোৰ অভিশপ্ত কৰি তোলে ৷ জীৱন দুৰ্বিসহ হৈ পৰে ৷ আচলতে কি জানা , সেইবোৰৰ নাম আমি মুখলৈ আনিবই নালাগে আৰু আমাৰ চৌপাশৰ পৰিবেশৰ প্ৰতি আমি অত্যন্ত সজাগ হ'ব লাগে ৷ অসাৱধনাত সংঘটিত কৰা এটা ভুলৰ বাবে সিহঁত হৈ পৰিব পাৰে এক অবিচ্ছেদ্য অংগ ৷ যি ভুল শুধৰোৱাতো অসম্ভৱ হৈ পৰে ৷ আমি সজাগ হ'ব লাগে ৷ সিহঁতক সুযোগ দিব নালাগে ৷ " - হঠাৎ যেন বিপুল বৰঠাকুৰ অপ্ৰকৃতিস্হ হৈ পৰিল ৷ তেওঁ নিজৰ মাজতে ভোৰভোৰাই পুনৰ ভিতৰলৈ সোমায় গ'ল ৷\nবাহিৰত এতিয়াও বিজুলী গাজনিৰে বৰষুণ পৰিছে ৷ ওচৰতে ক'ৰবাত বিজুলী পৰিল চাগে ৷ হঠাৎ এটা প্ৰকাণ্ড শব্দ হ'ল ৷ লগে লগে বিজুলী সংযোগ বিচ্চিন্ন হ'ল ৷ ঘিটমিটিয়া অন্ধকাৰে\nৰুমটো আৱৰি পেলালে ৷ খোলা দুৱাৰখনৰ পৰ্দা থেলি ভিজা ভিজা বতাহ এজাক সোমায় আহিল ৷ বতাহ জাকৰ স্পৰ্শত হিমাশ্ৰীৰ দেহ মন সতেজ হৈ পৰিল ৷ সেই সুখ মাথো কেইমুহুৰ্তমানহে বৰ্তি থাকিল ৷ পিছ মুহুৰ্ততে বিজুলীৰ পোহৰত হিমাশ্ৰীয়ে খোলা দুৱাৰখনৰ সমুখতে ঠিক ঝুলনা খনৰ ওচৰত থিয় হৈ বৰষুণত তিতি বুৰি কোনোবাই ভিতৰলৈ চাই থকা দেখা পালে ৷ তাই ভালকৈ লক্ষ্য কৰিলে ৷ হয় হয় … বিজুলীৰ পোহৰত তাই ভালকৈ দেখা পাইছে লন খনত ঠিয় হৈ তাইলৈকে চাই থকা মানুহজনক ৷ কোন বাৰু ? হঠাৎ যেন ৰুমটোৰ উষ্ঞতা বাঢ়ি গ'ল ৷ হিমাশ্ৰীয়ে আন্ধাৰতে অনুমান কৰিছে তাই যেন কোঠাটোত অকলশৰীয়া নহয় ৷ বহুবোৰ মানুহ যেন থেলা হেচাকৈ ৰুমটোত ইপনে সিপিনে ঘুৰি ফুৰিছে ৷ হিমাশ্ৰীৰ শৰীৰৰ উত্তেজনা বাঢ়ি গৈছে ৷ হঠাৎ তাই অনুমান কৰিলে তাইৰ পিছফালে যেন কোনোবা থিয় হৈ আছে ৷ তাই সাউতকৈ ঘুৰি চালে যদিও অন্ধকাৰৰ বাবে একো নেদেখিলে ৷ কিন্তু তাই অনুমান কৰিলে কোনোবা এজন যেন তাইৰ পৰা অলপ আঁতৰি গৈছে ৷ হিমাশ্ৰীয়ে অনুভৱ কৰিছে তাইৰ আগে পিছে অসংখ্য জীৱৰ উপস্হিতি ৷ সিহঁতে যেন আন্ধাৰতে চাৰিওঁপিনৰ পৰা আৱৰি তাইক নিচেই ওচৰৰ পৰা জুমি জুমি চাইছে ৷ হিমাশ্ৰীয়ে সন্মুখলৈ খেপিয়াই চালে ৷ ভিজা ভিজা বহুবোৰ বস্তু একেলগে তাইৰ হাতত লাগিল ৷ ভয়তে তাই প্ৰাণ পণে চিঞৰিব ধৰিলে ৷\nহিমাশ্ৰীৰ চিঞৰ শুনি বিপুল আৰু নমিতা হাতত ম'ম এডাল লৈ দৌৰি আহিল ৷ তাই এইমাত্ৰ হৈ যোৱা সকলো কথাই তেওঁলোকক বিৱৰি ক'লে ৷\nহিমাশ্ৰীৰ পৰা সকলো কথা শুনি বিপুল আৰু নমিতাই কিছু সময় তাইলৈ ৰ লাগি চাই থাকিল ৷ তাৰ পিছত হঠাৎ যেন নমিতা বৰঠাকুৰ ভাঙি পৰিল ৷ তেওঁ হুকহুকাই কান্দি ভিতৰলৈ লৰ মাৰিলে ৷ কিছুসময় হিমাশ্ৰীৰ মুখলৈ চোৱাৰ পিছত হঠাৎ বিপুলৰ মুখখন কঠোৰ হৈ পৰিল ৷ তেওঁ কঠোৰ ভাৱে ক'লে , " তুমি এইমুহুৰ্ততে এই ঘৰ, এই ঠাই এৰি গুছি যোৱা ৷" বাহিৰত তেতিয়াও ধাৰাষাৰে বৰষুণ পৰিছে ৷ হিমাশ্ৰীয়ে এবাৰ বাহিৰলৈ চালে ,আৰু এবাৰ বিপুল বৰঠাকুৰৰ মুখলৈ চালে ৷ তেখেতৰ এনে অপ্ৰত্যাশিত আদেশত তাই হতভম্ব হ'ল ৷ তথাপি শেষবাৰৰ বাবে তাই বিপুল বৰঠাকুৰক কথাবোৰ বুজাবৰ চেষ্টা কৰিলে ৷ বিপুলক সকলো কাগজ পত্ৰ দেখুৱাই তাই বুজাবৰ চেষ্টা কৰিলে কিদৰে তাইৰ চহৰখনত তেওঁৰ পুত্ৰ নীৰৱ বৰঠাকুৰে ইটোৰ পিছত সিটো হত্যা কৰি আছে ৷তাই নীৰৱক বাধা দিবলৈ তেওঁৰ পৰা সহায় ভিক্ষা কৰিলে ৷ এইবাৰ যেন বিপুলৰ ধৈৰ্যৰ বান্ধ চিঙিল ৷ তেওঁ হিমাশ্ৰীৰ হাতত ধৰি চোঁচোৰাই নিয়াদি অইন এটা কোঠালিলৈ টানি লৈ গ'ল ৷\nসৰু কোঠালিটোৰ প্ৰায় অংশ কিতাপেৰে ভৰি আছে ৷ সন্মুখৰ টেবুলখনত বিভিন্ন লিখনিৰে বহুবোৰ কাগজ চেদেলি ভেদেলি হৈ পৰি আছে ৷ টেবুল খনৰ ওচৰতে বিছনা খনত কোনোবা এজন শুই আছে ৷ চেলাইনৰ জৰিয়তে তেওঁক তেজ যোগান ধৰি থকা হৈছে ৷ তেনেই দুৰ্বল আৰু ক্ষীণকাই ল'ৰাজনক বিপুল বৰঠাকুৰে মাত লগালে , " নীৰৱ …৷ " (আগলৈ … )


এটা অৰাজনৈতিক পদ্য\nPublished on January 23, 2020 | News Source: পংকজ গোবিন্দ মেধি\n– আগৰৱালা বোলাজন অসমীয়া হয় নে নহয়?\nমেজিৰ গুৰিত বহি শইকীয়া খুৰাই সোধা প্রশ্নষাৰৰ প্রফুল্লই একো তলি বা মূধা বিচাৰি পোৱা নাই৷ কি ক’ম কি নক’ম ভাবি থাকোঁতে শইকীয়া খুৰাদেৱে পুনৰাই মাত লগালে৷\n– কথাবোৰ কবিতাৰ পাগত নুঠা আধুনিক পদ্য পদ্য যেন লগা নাইনে? এই যে সামগ্রিক বাতাবৰণটো?\nমেজিৰ কেঁচা বাঁহৰ পাব এটা ফুটি শব্দ হোৱাত প্রফুল্লই বহি থকা আসনখন কিছু পিছুৱাই আনি পুনৰাই বহিব লোৱাত খুৰাও পিছুৱাই আহি প্রফুল্লৰ কাষতে বহিল৷ তেওঁলোকৰ গাৰ পিনে বলি অহা বতাহ এছাটিয়ে মেজিৰ জুইকুৰা তেওঁলোকৰ পিনে পোনাই দিলে৷ প্রফুল্লই মুখখন ঢাকি দিলে৷\n– কোৱা আকৌ৷\nপ্রফুল্ল খুৰাদেউৰ চকুৰ পোনে পোনে চাই পঠিয়ালে৷\nতেনেতে খুৰীদেৱে মেজিৰ গুৰিতেই প্রফুল্লহঁতক আপ্যায়ন কৰিবলৈ বুলি এখন থালত নাৰিকলৰ লাৰু কেইটামান, তিলৰ লাৰু দুটা, পিঠা দুখন, একাপ চাহৰ সৈতে প্রফুল্লৰ হাতলৈ আগবঢ়াই দিলে৷ আৰু খুৰাৰ হাতলৈ মধুমেহ ৰোগীয়ে খোৱা দুখন বিস্কুটৰ সৈতে চাহ একাপ৷\n– ককা, ককা৷\nখুৰাৰ নাতি ছোৱালীজনীয়ে থাওকতে খুৰাৰ চৰণ যুগললৈ আগুৱাই গৈ খুৰাক সেৱা এভাগি জনালে৷ বাওঁখন হাতেৰে চাহৰ কাপটো কঁপি কঁপি দাঙি ধৰি খুৰাই সোঁহাতখনেৰে তাইৰ মূৰটো স্পর্শ কৰি দিলে৷ ছোৱালীজনীয়ে হাতৰ মুঠিতঅনা তিল মাহকেইটা খুৰালৈ বুলি আগুৱাই দিলত শইকীয়া খুৰাই তাইৰ হাতখনতে খামোচ মাৰি ধৰি তিল মাহ মুঠি মেজিলৈ বুলি মাৰি পঠিয়ালে৷\n– ককা, নমো কৰিব লাগিব নহয়?\n– কৰা আইজনী৷\nছোৱালীজনীয়ে কপাললৈ হাতখন আগুৱাই নি নিমিষতে প্রফুল্লহঁতৰ চকুৰ সন্মুখৰ পৰা আঁতৰ হ’ল৷\n– খুৰা, আপোনালোকৰ শৈশৱত মেজিৰ গুৰিতেই এনেকৈ চাহ পর্ব –\nখুৰাই প্রফুল্লৰ মুখৰ পৰা কথাষাৰ কাঢ়ি নি ক’লে – এতিয়া শ্মশানতো দেখোন চাহ বিস্কুটেৰে আপ্যায়ন নকৰিলে নহয়৷\n– পিছে তই কথা সলনি কৰিব নালাগে৷ কচোন, আগৰৱালাজন অসমীয়া হয় নে নহয়?\n– কোন আগৰৱালা? কাপোৰৰ জন নে গেলামালৰজন?\nপ্রফুল্লই এনেয়ে কৈ দিলে৷\n– তয়ো যে আৰু৷ ৰূপকোঁৱৰজন৷\nএতিয়াহে পৰিল ফৰিঙৰ মৰণৰ পাল৷ গাই গাই মহাভাৰত শেষ, বোলো সীতাৰ বাপেকৰ নাম কি?\n– খুৰা, পঁচাশীতেই চুক্তি হ’ল৷ তাৰো আগত সাত বছৰ আন্দোলন৷ ইমান বছৰেই কিমান ট্রাক ধূপকাঠী পুৰি ছাইবোৰ মাটিত বিলীন কৰা হ’ল, এতিয়াহে আগৰৱালাজন অসমীয়া নে প্রশ্ন জাগিল?\nজ্বলি থকা মেজিৰ জুইকুৰালৈ নিমিষ নকৰাকৈ চাই থাকিয়েই খুৰাই ক’লে –\n– অসমীয়াৰ সংজ্ঞা নিৰূপণ হোৱা নাই এথোন৷ অদ্যাপি যো-জা চলাইছেহে৷ চৰকাৰে সুৰক্ষা কৱচ ব’বলৈ দিব বোলে৷\n– খুৰাদেউ, শিপিনী কোন? বিভাগৰ নে গাঁৱৰ৷ একে ৰাতিতেই কৱচ বৈ উলিয়াব নোৱাৰিলে যুদ্ধলৈ পিছে টান হ’ব৷\nখুৰাক জোকাই চাবলৈ প্রফুল্লৰ মন গ’ল৷\n– অৱশ্যে তই হক কথাকেই কৈছ প্রফুল্ল৷ পিছে আজি সেই স্বর্গদেৱো নাই, পাইকো নাই৷\nশান্ত-শিষ্টভাৱে খুৰাই কোৱা কথাখিনি শুনি খুৰাক প্রফুল্লই সুধিব খুজিছিল, পথালি ফোটা আছেনে নে নাই খুৰা? জগৰ লগা কথা সুধিব নাপায়৷ প্রফুল্লই নুসুধিলে৷\n– গতিকে খুৰা সেয়া ৰক্ষা কৱচ নহৈ ৰক্ষা ছার্টহে হ’বগৈ৷ প্রফুল্লই ক’লে৷\nখুৰাই অলপ পৰ তভক মাৰি ৰ’ল৷ তাৰ পাছত নিজস্ব ভংগিমাত পুনৰাই আৰম্ভ কৰিলে – কচোন, অসমীয়া কোন?\nপ্রফুল্লই ক’লে – দুদিনমান অপেক্ষা কৰক আকৌ৷ অসমীয়া কোন সকলোৱে জানেই হেনো৷\n– কোনে ক’লে তোক৷\n– কিয় কাকতত পঢ়া নাই৷ গৃহমন্ত্রী ডাঙৰীয়াক সাক্ষাৎ কৰি আহি অসমীয়াৰ সংজ্ঞা নিৰূপণ সন্থাৰ মুৰব্বীজনে ক’লে৷\n– প্রফুল্ল, সেইবিলাক বাদ দে৷ চব সময়ত ধেমালি নহয়৷ তোক যদি অসমীয়াৰ সংজ্ঞা নিৰূপণ কৰিবলৈ দিয়া হয়, তই কাক অসমীয়া বুলি ক’বি৷\nখুৰাই পৰিৱেশটো গহীন কৰি তুলিলে৷ প্রফুল্লই অলপ ইকাটি-সিকাটি কৰি ভালকৈ বহি ল’লে৷\n– এতিয়া অসমীয়াৰ সংজ্ঞা নিৰূপণ কৰা মানে বানপানীক ভেটা দিবলৈ যোৱাৰ নিচিনা হ’ব৷ যদি কিতাপত লিখিব লগা হয়, তেনেহ’লে অৱশ্যে কথা সুকীয়া হ’ব৷ খুৰা, অসমীয়াৰ সংজ্ঞা নিৰূপণৰ বাবে আমাৰ হাতত চাৰিটা চন-তাৰিখ মজুত আছে৷ প্রথমটো হৈছে – ১৮২৬ চনৰ ২৪ ফেব্রুৱাৰীত স্বাক্ষৰিত ইয়াণ্ডাবু সন্ধি৷ দ্বিতীয়টো – ১৯৫০ চনৰ ২৬ জানুৱাৰীৰ সংবিধান গ্রহণৰ নির্দিষ্ট দিনটো৷ তৃতীয়টো হৈছে – অসম চুক্তিৰ ভিত্তিবর্ষ ১৯৭১ চনৰ ৩১ মার্চৰ মধ্যৰাত্রি আৰু চতুর্থটো – শেহতীয়াকৈ ২০১৪ চনৰ ৩১ ডিচেম্বৰ৷ স্বাধীনতাৰ বহু আগৰ ১৮২৬ চনৰ ২৪ ফেব্রুৱাৰীক ভিত্তি হিচাপে গ্রহণ কৰাৰ বাস্তৱ পৰিস্থিতি এতিয়া সম্পূর্ণ নির্বাপিত৷ অসমৰ স্বাধীনতাৰ প্রশ্ন উত্থাপন নহ’লে ইয়াণ্ডাবু চুক্তি অসমৰ বাবে সম্পূর্ণ মূল্যহীন৷ ভাৰত ৰাষ্ট্রই সেই কাম কোনো সতেৰেই নকৰে৷ গতিকে সেই তাৰিখটো আমি এৰাই চলিলোঁ৷\nপ্রফুল্লই কৈ গ’ল৷\n– এতিয়া আহিল ১৯৫০ চনৰ ২৬ জানুৱাৰীৰ দিনটো৷ সেই তাৰিখটো বিচাৰৰ আওতালৈ অনাৰ আগতে আমি ১৯৭১ চনৰ ৩১ মার্চক ভিত্তি কৰি ১৯৮৫ চনত স্বাক্ষৰিত হোৱা অসম চুক্তিৰ ছয়নং দফাটো আলোচনালৈ আনিব লাগিব৷ কিয়নো সেই চুক্তিখনতহে অসমীয়াক ৰক্ষা কৰিবলৈ কৱচ পিন্ধোৱাৰ কথা ব্যক্ত কৰা হৈছে৷ তাৰ মানে হৈছে ১৯৫০ চনৰ ২৬ জানুৱাৰীৰ পৰা ১৯৭১ চনৰ ৩১ মার্চলৈ অসমলৈ অহা আৰু পৰৱর্তী সময়ত ভাৰতীয় হোৱা নাগৰিকসকলৰ পৰা অসমীয়া বা খিলঞ্জীয়াসকলে নিজৰ অস্তিত্ব ৰক্ষা কৰা প্রশ্ন জাগিল৷ এতিয়াতো পৰিস্থতি আৰু ভয়ংকৰ৷ ১৯৭১ চনৰ ৩১ মার্চৰ মধ্যৰাত্রিৰ পৰা ২০১৪ চনৰ ৩১ জানুৱাৰীলৈ অহা লোকসকল ভাৰতীয় হ’ব, কিন্তু অসমীয়া কিয় নহ’ব৷ তেওঁলোক অসমীয়া হ’লে অসমীয়া দুভাগত বিভক্ত কৰিব লাগিব – খিলঞ্জীয়া অসমীয়া আৰু বহিৰাগত অসমীয়া৷ তেতিয়াহ’লে হয়তো বহু সমস্যাৰ সমাধান ওলাব৷\nবেয়া কথা নুশুনিবলৈ কর্ণকুহৰত চেপা মাৰি ধৰি বহি থকা কপিটোৰ ভংগিমাত খুৰাদেৱে বহি একান্তমনে প্রফুল্লৰ কথা শুনি আছে৷\n– অসমীয়া হ’ব লাগিলে ১৯৫০ চনৰ ২৬ জানুৱাৰীত অসমত বসবাস কৰা বর্ণ আৰু অবর্ণৰ হিন্দুসকল, ধর্মান্তৰিত হোৱা মুছলমানসকল, ‘গ্র’ ম’ৰ ফুড’ৰ অধীনস্থ বংগীয় মূলৰ লোকসকল, এংলো ইণ্ডিয়ানসকল, পৃথিৱীৰ ক’তো কোনেও নোকোৱা ভাষা কোৱা স্থানীয় লোকসকল হয়তো অনাগত দিনৰ অসমীয়াৰ সংজ্ঞাৰ আওতাত পৰিব পাৰে৷\n– কোনো ভাষাত লিখা-মেলা কৰিলেই, সংস্কৃতি চর্ কৰিলেই কোনো লোক সেই ভাষাৰে গঠিত জাতি এটাৰ পৰিচিত ব্যক্তি হোৱাৰ সূত্র ক’ৰবাত আছে জানো? কেৰেলিয়ান এজনে তামিল ভাষাত লিখা-মেলা কৰে, তেওঁ তামিল নে কেৰেলিয়ান?\n– অসমীয়া ক’ব নজনা জনগোষ্ঠীয় লোক এজন অসমীয়া হ’য়নে?\n– তেওঁ যি মাতৃভাষা কয়, সেয়াই তেওঁৰ পৰিচয়৷ কার্বি কোৱাজন কার্বি, বেইটে কোৱাজন বেইটে৷ আমি ইংৰাজীত কথা ক’লে আমি ইংৰাজ হওঁ নেকি৷\n– খা এতিয়া বাপ্পেকে৷ খুৰাই উষ্মা প্রকাশ কৰিলে৷\nখুৰা আৰু প্রফুল্লই ওচৰতে বহি দুয়োৰে কথোপকথন শুনি এষাৰো মাত নমতাত মোক সুধিলে – তোমাৰ মন্তব্য?\n– খুৰা, অসমীয়াৰ সংজ্ঞা এৰি চলক, কওঁক আমি সকলোৱে অসমবাসী৷\nAll Rights Reserved 2020 © The Janambhumi | Total visits : 15583039


শিক্ষা, স্বাস্থ্য, গৃহ বিভাগৰ কেইবাটাও পদত অনুমোদন কেবিনেটৰ.. -\nHomeআঞ্চলিকশিক্ষা, স্বাস্থ্য, গৃহ বিভাগৰ কেইবাটাও পদত অনুমোদন কেবিনেটৰ..\nশিক্ষা, স্বাস্থ্য, গৃহ বিভাগৰ কেইবাটাও পদত অনুমোদন কেবিনেটৰ..\nগুৱাহাটীঃ ৰাজ্য চৰকাৰৰ কেবিনেট বৈঠকৰ পাছত মন্ত্ৰী পীয়ুষ হাজৰিকা, মন্ত্ৰী অজন্তা নেওগ, মন্ত্ৰী কেশৱ মহন্তই সংবাদমেল সম্বোধন কৰে। আজিৰ কেবিনেটত কেইবাটাও গুৰুত্বপূৰ্ণ সিদ্ধান্ত গ্ৰহণ কৰা হৈছে। সংবাদমেলত স্বাস্থ্যমন্ত্ৰী কেশৱ মহন্তই কয় যে, ১ লাখ নতুন চাকৰিৰ ভিতৰত স্বাস্থ্য বিভাগৰ ক্ষেত্ৰত বিশেষকৈ টেকনিকেল বিভাগৰ ৮,৮৫৫টা পদ কেবিনেটে মোকলাই দিয়াৰ সিদ্ধান্ত গ্ৰহণ কৰা হৈছে।\nআগন্তুক ছেপ্টেম্বৰৰ ভিতৰত বাছনিৰ বাবে ব্যৱস্থা গ্ৰহণ কৰা হ’ব বুলিও সদৰী কৰে। সংবাদমেলত বিত্তমন্ত্ৰী অজন্তা নেওগে কয় যে, স্বাস্থ্য, শিক্ষা আৰু গৃহ বিভাগৰ ৫২, ৫০০পদ অনুমোদন দিয়া হৈছে। আগন্তুক ছেপ্টেম্বৰৰ ভিতৰত সমগ্ৰ প্ৰক্ৰিয়া আৰম্ভ হ’ব বুলিও উল্লেখ কৰে। যুৱকসকলক গাড়ীচালকৰ প্ৰশিক্ষণ দিয়া হ’ব। প্ৰশিক্ষণৰ পাছত তেওঁলোকক লাইচেন্স দিয়া হ’ব বুলিও কেবিনেটতত সিদ্ধান্ত গ্ৰহণ কৰা হয়।\nনিবনুৱা সমস্যা সমাধানৰ প্ৰতি লক্ষ্য ৰাখি এই পদক্ষেপ গ্ৰহণ কৰা হৈছে বুলিও মন্ত্ৰী পীয়ুষ হাজৰিকাই সংবাদমেলত সদৰী কৰে। গাড়ীচালকৰ প্ৰশিক্ষণ লৈ উঠা যুৱকে বাণিজ্যিক বাহন কিনিলে ১লাখ টকা ৰাজসাহায্য হিচাপে প্ৰদান কৰা হ’ব বুলিও উল্লেখ কৰে। কেবিনেটৰ সিদ্ধান্ত অনুসৰি লালুং সকলৰ নামটো তিৱা বুলি গ্ৰহণ কৰিবলৈ অনুৰোধ জনাব কেন্দ্ৰীয় চৰকাৰক।\nPrevious article৬০ৰ ঊৰ্ধ্বৰ ব্যক্তিৰ কামনাৰ বলি ১২ বছৰীয়া কিশোৰী\nNext articleৰাজ্যিক বিজেপিৰ কাৰ্যালয়ৰ বন্ধ কোঠাত বিশেষ বৈঠকঃ সাংবাদিকৰ প্ৰৱেশত বাধা!\nভূমি দালালৰ কৱলত মহিলা, পলাতক অভিযুক্ত\nভয়ংকৰ পথদুৰ্ঘটনা! মৃত্যু আৰক্ষী কনিষ্ঠবলৰ\nবিদ্যুৎ বিভাগৰ কৰ্মচাৰীক আক্ৰমণ গ্ৰাহকৰ, কিয় সংঘটিত হ’ল এই ঘটনা?


গভীৰ সাগৰৰ বুকুত মাছৰ সৈতে কিয়াৰা আদৱানী– News18 Assam\nএইবাৰ জলপৰীৰ ৰূপত কিয়াৰা আদৱানী ! সাগৰৰ তলিত মাছৰ সৈতে কিয়াৰাৰ জলকেলি, Viral Video...\nUpdated:June 7, 2021, 4:04 PM IST\nগভীৰ সাগৰৰ বুকুত মাছৰ সৈতে সাঁতোৰ কিয়াৰাৰ । ছ'চিয়েল মিডিয়াত ভাইৰেল হৈ পৰিছে ভিডিঅ' ।\nকোৰোণা দ্বিতীয় ঢৌৰ সংহাৰৰ মাজতে সকলোকে শক্তিশালী আৰু সুৰক্ষিত হৈ থাকিবলৈ কৈ আহিছে বলীউডৰ তাৰকাসকলে । শেহতীয়াকৈ বিশ্ব পৰিৱেশ দিৱস উদযাপনৰ সময়তো তাৰকাসকলে অনুৰাগীসকলক নিজা ধৰণে অভিনন্দন জনোৱা দেখিবলৈ পোৱা গৈছে । অভিনেত্ৰী কিয়াৰা আদৱানীয়েও অনুৰাগীসকলক বিশ্ব পৰিৱেশ দিৱসৰ শুভেচ্ছা জনাইএটা থ্ৰোবেক ভিডিঅ' শ্বেয়াৰ কৰা পৰিলক্ষিত । য'ত তেওঁক নিয়ন ৰঙৰ বিকিনি পিন্ধি গভীৰ সাগৰত মাছৰ সৈতে জলকেলি পৰা দেখা গৈছিল ।\nভিডিঅ'টো শ্বেয়াৰ কৰি, কিয়াৰাই তেওঁৰ অনুৰাগীসকলক দিয়ে এক বিশেষ বাৰ্তা । ভিডিঅ'টোৰ কেপচনত কিয়াৰা লিখিছিল 'প্ৰতিদিনে পৰিৱেশ দিৱস' ।\nইপিনে অভিনেত্ৰীগৰাকীৰ এই ভিডিঅ'ই অনুৰাগীসকলক জলপৰীৰ কথা মনত পেলাই দিয়ে । কিয়নো ভিডিঅ'টোত সাইলাখ জলপৰীৰ দৰেই আকৰ্ষণীয় ৰূপত দেখিবলৈ পোৱা গৈছিল কিয়াৰাক । বহু অনুৰাগীয়ে আনকি কিয়াৰা আদৱানীৰ এই শৈলীৰ প্ৰশংসাৰে কমেন্ট শাখা উপচাই তোলে । ভিডিঅ'টোত সাগৰৰ তলিৰ সৌন্দৰ্যৰ লগতে ভিন্ন মাছৰ সৈতে জলকেলি কৰা দেখা গৈছে কিয়াৰাক । যি ভাইৰেল হৈ পৰিছে ছ'চিয়েল মিডিয়াত ।\nসাগৰৰ প্ৰেমত পৰা কিয়াৰাই ইয়াৰ পূৰ্বেও সাগৰৰ তলত সুন্দৰ পোজ দিয়া এখন ফটো শ্বেয়াৰ কৰিছিল। ফটোখন শ্বেয়াৰ কৰি অভিনেত্ৰীগৰাকীয়ে কেপচন দিছিল 'আপুনি ঢৌ বোৰ বন্ধ কৰিব নোৱাৰে, কিন্তু আপুনি সাঁতুৰিবলৈ শিকিব পাৰে।' অভিনেত্ৰীগৰাকীৰএই ফটোখনেও বিশেষ চৰ্চা লাভ কৰা দেখা গৈছিল ।\nউল্লেখ্য যে, কিয়াৰা আদৱানীক শেহতীয়াকৈ কেইবাখনো ছবিত দেখা পোৱা যাব। সিদ্ধাৰ্থ মাহলোত্ৰাৰ সৈতে 'শ্বেৰশ্বাহ'ত মুখ্য চৰিত্ৰত দেখা যাব কিয়াৰাক । আগন্তুক বৰ্ষত মুক্তি পোৱাৰ সম্ভাৱনা আছে ছবিখনৰ। আনফালে কাৰ্তিক আৰিয়ান অভিনীত কমেডি ছবি 'ভুল ভুলিয়া ২'তো এক গুৰুত্বপূৰ্ণ চৰিত্ৰত দেখা যাব কিয়াৰাক । লগতে নীতু কাপুৰ, বৰুণ ধাৱান আৰু অনিল কাপুৰৰ দৰে তাৰকাসকলৰ সৈতে 'জুগ জুগ জিয়ো' ছবিতো নিজৰ যাদু দেখুৱাবলৈ সাজু হৈছে অভিনেত্ৰীগৰাকী ।


হেপ্পী ভেলেণ্টাইন ডেʼ-শ্ৰুতিমালা মিশ্ৰ – ফটাঢোল\nMarch 1, 2021 ফটা প্ৰেম\t18 Comments\nহেপ্পী ভেলেণ্টাইন ডেʼ-শ্ৰুতিমালা মিশ্ৰ\nবাপুটি খুড়া আমাৰ অলপ দূৰ সম্পৰ্কীয় যদিও আমাৰ ওচৰতে ঘৰ। দশম শ্ৰেণীমানতে যি ভাঁজে কিতাপ-বহী জপাই সৰস্বতী আইক নিজৰ জীৱনৰপৰা বিদায় দিলে সেইভাঁজেই আৰু সেইমুৱা হোৱাই নাই তেওঁ। বৰ সহজ-সৰল মানুহ আমাৰ বাপুটি খুড়া, গাঁওখনক নিজৰ আপোন বুলি ভবা মানুহ। পঢ়া-শুনাত বৰকৈ মন-কাণ নিদিলে বাবে মাকে তেওঁক ডেকেৰুৱা তেলাল হাঁহে আঘোণত তেল ধৰাৰ দৰে হোৱাৰ নিচিনাকৈ গাত তেল ধৰোঁতেই বগুৰীহাতীৰ ফালে একেবাৰে হোজা সহজ-সৰল কইনা এজনী বিচাৰি আনি বিয়া পাতি দিলে।\nস্বভাৱতে বৰ সহজ-সৰল হʼলেও বাপুটি খুড়াৰ আকৌ এটা অকৰা খং আছিল। দুটাকৈ লʼ-ছালিৰ বাপেকী হোৱাৰ পিছতো কেতিয়াবা থাওকতে খুড়ীৰ লগত উখনা-উখনি এখন লাগি যায়৷ মাজে-মধ্যে খুড়াৰ গলাটোৰে ১০০ মান ভলিউমত ৰকেট লঞ্চাৰৰ দৰে তীব্ৰগতিৰে খুড়ীৰ লগত ৰণ এখলা লাগি যায়।\nএনেয়ে মানুহজন বেয়া নহয়, মোক বিৰাট মৰম কৰে যদিও মই তেওঁৰ দূৰসম্পৰ্কীয় ভতিজীহে হওঁ। মাজে-সময়ে গৈ লʼৰা-ছোৱালী দুটাক পঢ়া-শুনাৰ বিষয়েও দেখুৱাই দি আহিবলগীয়া হয় তেওঁৰ অনুৰোধত। সেইপাকতে খুড়ীয়ে সাউতকৈ মোক ঘৰৰ কʼলী গাইজনীৰ গাখীৰেৰে ওপৰত একইঞ্চিমান ডাঠকৈ চামনি পৰা থকথকীয়া এগিলাচ চাহ দি যায়, লগত দুখন গুডডেʼ বিস্কুট। চাহকানীয়াক ভালদৰেই খুড়ীয়েও চিনি থৈছে৷\nঅংকুৰ হ’ল বাপুটি খুড়াৰ মাজু ভায়েকৰ নুমলীয়া সন্তান৷ এইবাৰ নতুনকৈ কলেজলৈ গৈছে, ডিগ্ৰী প্ৰথম ছেমেষ্টাৰত বটানীত মেজৰ লৈ পঢ়ি আছে। পঢ়া-শুনাত বৰ এটা মন-কাণ নথকা লʼৰাটোৱে নতুনকৈ আমাৰ সৰু টাউনখনত দিয়া টাট্টু পাৰ্লাৰখনত গৈ হাতত কিবা টাট্টু এটাও বনাই লৈছে, পিছফালে ধুনীয়াকৈ সৰুকৈ পনিটেইল কৰি চুলিখিনিও বান্ধি লয়। দেইতাকক কুটুৰি কুটুৰি বাইক এখনো লৈছে। নতুন তেজাল যুৱক, অলপ চাল দিবও শিকিছে। কলেজত পঢ়া হায়াৰ চেকেণ্ডেৰী চেকেণ্ড ইয়েৰৰ ছোৱালী এজনীৰ প্ৰেমত বপুৰাই বাৰুকৈয়ে হাবু-ডুবু খাইছে। দুদিনমান তাইৰো মন বুজি লগৰ সাংগো-পাংগো দুজনমানৰ সৈতে গৈ তাইক প্ৰপোজো কৰি আহিল যোৱা ডিচেম্বৰতে। তাই ভাবি চাম বুলি কৈ সময় লʼলে দুদিনমান। সেইখিনি সময় তাৰ নাযায়-নুপুৱায় যেন হ’লগৈ। বাৰে বাৰে হোৱাটছএপত তাইৰে ডি পিখন চাই থাকে, কিবা মেচেজ আহিল নেকি বুলি আগ্ৰহেৰে বাট চাই থাকে।\nপ্ৰপোজ কৰাৰ আঠদিনমান পিছত অংকুৰক ছোৱালীজনীয়ে ‘য়েছ’ কʼলে। শুনি তাৰ হিয়া সাতখন-আঠখন। লাহে-লাহে ধীৰে-ধীৰে ছোৱালীজনীৰ লগত সি বাইকত ডেটিঙত যাবলৈ ধৰিলে। যি হʼলেও অংকুৰে বাপুটি খুড়াক, মানে তাৰ বৰদেউতাকক বাঘ হেন দেখে, বাপুটি খুড়াৰ খঙটোৰ বাবেই। সেয়ে ডেটিঙলৈ যাওঁতেও সি বৰ সাৱধানে যোৱা কৰিলে৷ কিয়নো, শ্ৰেণী খতি কৰি ছোৱালীৰ লগত ডেটিঙলৈ যোৱা কেনেবাকৈ বাপুটি খুড়াৰ চকুত পৰিব লাগিলে সেইভাঁজেই তাক ধৰি সাপ কোবোৱাদি কোবাব। তথাপি “তোৰো মনে গʼলে মোৰো মনে গʼলে কি কৰিব জাতি-কুলে”- বুলি লʼৰাই বাপুটি খুড়াৰ শেনহেন চকুত ধূলি দি কোমোৱা তুলা হৈ ছোৱালী লৈ উৰি ফুৰিব ধৰিলে। দুমাহ গʼল। আহিল ফেব্ৰুৱাৰী মাহ, প্ৰেমৰ মাহ। লʼৰাৰ মন উগুল-থুগুল, থৌকি-বাথৌ। ইউ টিউবত দেখা বিভিন্ন ধৰণৰ ভেলেণ্টাইন ডেʼ ব্যতিক্ৰমভাৱে চেলিব্ৰেট কৰিবলৈ সিও বিভিন্ন আইডিয়া লʼলে৷ ‘তাইক ফুৰাবলৈ নিব, মাকক এহেজাৰ টকা খুজিব, ছোৱালীজনীক নন্দুৰ ষ্টেচনেৰী দোকানখনৰ পৰা ধুনীয়া সৰু সৰু ষ্টʼন থকা আঙুঠি এটা কিনি তাইক পিন্ধাই দিব…’ মুঠতে হাজাৰটা সপোন, হাজাৰটা হেঁপাহ তাৰ বুকুৰ মাজত।\nএনেহেন প্ৰস্তুতিৰ সময়ত কেনেবাকৈ সি ভালপোৱা ছোৱালীজনীয়ে তাক কিমান ভালপায় তাৰে প্ৰমাণ চাবলৈ অংকুৰৰ অদ্ভুত ইচ্ছা এটা জাগ্ৰত হ’ল। কিন্তু কেনেকৈ এই কথাটোৰ উমান ল’ব সেইবিষয়ে সি ভাবি থাকিল৷ হঠাৎ তাৰ মূৰত এটা বুদ্ধি খেলালে৷ বাপুটি খুড়াৰ মানে বৰদেউতাকৰ ছেমচাঙৰ সৰু মোবাইলটো কামলৈ গʼলেও ঘৰত এৰি থৈ যায়৷ অংকুৰৰ ডিমাগ কী বত্তি জ্বলি গʼল। ভবামতেই কাম। পিছদিনাই ‘মিশ্যন’ ষ্টাৰ্ট কৰিম বুলি আগদিনা নিশা সুন্দৰকৈ গায়ে-মূৰে কম্বল উৰি সি শুই থাকিল।\nপিছদিনা পুৱা ভাত-পানী খাই সি বৰদেউতাকৰ ঘৰ পালেগৈ। সেইখিনি সময়ত বাপুটি খুড়া ঘৰত নাছিল, সাপ্তাহিক বজাৰলৈ গৈছে। বৰমাকক সুন্দৰকৈ চাহ একাপ কৰিবলৈ দি অংকুৰ লাগি গ’ল ‘মিশ্যন বাপুটি খুড়াৰ মোবাইল’ সফল কৰাত। সৰু ছোৱালীজনীৰ পঢ়া মেজতে যেনেতেনে সি বৰদেউতাকৰ মোবাইলটো বিচাৰি পালে। লগে লগে মেচেজবক্সটো খুলি লৈ টাইপ কৰিলে—\n“জান, মই তোমাক বহুত ভাল পাওঁ। কলেজলৈ যাওঁতে সদায় তিনিআলিৰ মূৰত ৰৈ তোমাক চাই থাকোঁ। তুমি অংকুৰক ভালপোৱা দেখি মোৰ কলিজা ভাগি গৈছে। প্লিজ তুমি মোৰ হোৱা, অংকুৰক এৰি দিয়া। সি এটা মহা দগাবাজ লʼৰা। প্লিজ প্লিজ জান, মই তোমাক ‘ইনফিনিটী লেভেল’ত ভাল পাওঁ। আশাকৰোঁ তুমি মোৰ প্ৰস্তাৱটো ভাবি চাবা। কাইলৈ ভেলেণ্টাইন ডেʼ। যদি য়েছ কোৱা এইটো নম্বৰতে মোক ফোন কৰিবা।”\nঅংকুৰে মেচেজটো খৰধৰকৈ প্ৰেৰণ কৰিলে। ইতিমধ্যে খুড়ীয়েকে চাহ আনিলে৷ আঞ্জাৰ মাছ ধৰি খাব নজনা অজলাটোৰ দৰে চাহ খাই সি ঘৰলৈ উভতিল।\nআচল ছবি পিছদিনা পুৱাহে দেখিবলৈ পোৱা গ’ল। ঢেঁকী ঘৰৰ কাষতে দমাই থোৱা খৰিৰ মাজৰ পৰা ভাল চাই মোটোহা খৰি এডাল লৈ বাপুটি খুড়া সপ্তম সুৰত বিৰাজমান হৈ ভায়েকৰ ঘৰৰ চোতালত উপস্থিত হ’ল। ইপিনে অংকুৰ বাপুৱে মিঠা মিঠা সপোনৰ আমেজ লৈ বিচনাতে আছিল৷ ভেলেণ্টাইন ডেʼ বুলি ছোৱালীজনীৰ লগত ক’ত ডেটিঙত যাব, আঙুঠিটো পিন্ধাই দিওঁতে কি বুলি ক’ব… এইবোৰেই সি ভাবি আছিল। হঠাৎ বাহিৰত কাৰোবাৰ মাত শুনি ‘ভালকৈ উমান লওঁ’ বুলি সি চকুদুটা মেলিয়েই দেখিলে ফলাকাঠ এচটা সোঁহাতত আৰু সৰু ফোনটো বাওঁহাতত লৈ তাৰ সন্মুখত বিৰাজমান বৰদেউতাক। পুৱাই পুৱাই বপুৰাৰ কলিজা কঁপি উঠিল৷ বৰদেউতাকৰ পিছফালে একেই টিঙিৰিতুলা ৰূপত তাৰ দেউতাক৷ দুয়োৰে ৰুদ্ৰমূৰ্তি দেখি অংকুৰ একেজাঁপে শৱাসনৰ পৰা চিধাই সাৱধান আসনলৈ আহিল।\nহাতত ফলাখৰি লৈয়েই বাপুটি খুড়াই একেটানে তাক চোঁচৰাই আনি চোতাল পোৱালে। লগে লগে ফলাখৰিৰে অথালি-পথালিকৈ দিলে কেইকোবমান। খঙতে বকিলে বাপুটি খুড়াই—\n: মৰন্নহ চলি, মোৰ মোবাইলৰপৰা আপীক মেচেজ দিছা? অই জান তুমি মোক ভালপোৱা নে? আজি তোৰ কি ডেʼ আছে? ভেলেণ্টাইন ডেʼ? ৰহ্ আজি তোৰ এতেই মই হেপ্পী ভেলেণ্টাইন ডেʼ চেলিব্ৰেচন কৰাম। আপীৰ ধাণ্ডা? তাকো মোৰ মোবাইলৰ পৰা মেচেজ দিছা? এই ৬৫ বইচৰা বুঢ়া মানহুটুক ব্ৰহ্মপুৱাতেই আপীয়ে গালি দিছি লাজ নহ নিধক বুঢ়া বুলি৷ তোৰ ধৰি আজি মই আপীৰ ঘৰৰপৰা গালি খাবা লাগা হৈছি? তোক আজি মই এতেই মুৰিঘণ্ট বানে দিম, ৰহ্ বেটা। পঢ়া-পাতি নাই, কলেজত বাইক নি আপীৰ লগত পীৰিটি? তোৰ আজি ভেলেণ্টাইন ডেʼ মই আজি ভেণ্টিলেশ্যন ডেʼ বানে দিম ৰহ্! বৰদেউতেৰেৰ লগত তেৰি-মেৰি কৰবা আইচাহ? দি আচু ৰহ তোক৷…\nইপিনে মাৰৰ কোবত অংকুৰৰ বচন বাহিৰ হ’ল মুখেৰে—\n: আয়ৌ ডাঙাৰপিতি, নামাইৰবি৷ তাই মোক কেমান ভালপায় সেটু জাইনবাক লেগিহে মেচেজ দিচলু তোৰ ফোনেদি৷ আজিৰপে এনাই নক্ৰু, এৰি দি মোক৷ আজি ক্ষমা কৰি দে৷ আৰ আপীৰ দেখি নাচং, তোৰ শপত।\nচকুৰ সন্মুখতে এইহেন দৃশ্য দেখাৰ পিছত মোৰো মুখেৰে ওলাই গ’ল—\n“অংকৰঅ’ হেপী ভেলেণ্টাইন ডে’।”\n« হাঁহিৰামৰ হাঁহি-সদানন্দ ভূঞা\nকৌতুক-দেবজিত শৰ্মা »\nহাঁহি মৰিছো অ শ্ৰুতি।\n😂😂😂😂😂ভাল লাগিল দেই\nতোমাৰ উপমামূলক বাক্য কিটাই লেখাটোক বৰ উধালে..\nনমঃমস্তক ধন্যবাদ জনালোঁ ৰাজশ্ৰী বা, বন্দিতা বা আৰু ৰামানুজ দা 😍🙏\nহাঁহি মৰিলো 😂😂😂\nবৰ ভাল লিখিছা শ্ৰুতিমালা!👌👌👌\nআটাইলৈকে আন্তৰিক ধন্যবাদ জনালোঁ 😍🙏\nভাল লাগিল দেই৷ এনকৈয়ে লিখি থাকিবা আমি পঢ়ি থাকিম\nধন্যবাদ জনালোঁ দাদা 😊🙏\nজান তুমি ইমান ধুনীয়াকৈ লিখিছা। বহুত হাঁহিলো দেই।\nধন্যবাদ জনালোঁ আটাইলৈকে 😍🙏\nআই ঔ ভেলন্টাইন ডে’ পকিল…\nআন্তৰিক ধন্যবাদ জনালোঁ মানসী বাইদেউ 😊💖\nভেলেণ্টাইন ডে একেবাৰে তুলতুলীয়াকৈ পকিল অংকুৰৰ ৷\nধন্যবাদ আটাইলৈকে 😊🙏


বেজৰ নাকতে খৰ! নগাঁও আৰক্ষী নিৱেশৰ ভিতৰতে চোৰৰ টিঘিলঘিলনি, ৰাইজে আটক কৰি কৰিলে প্ৰহাৰ nagaon-insure-police-thief-stolen-inside-the-police-station-campus-tvnilotpal– News18 Assam\nবেজৰ নাকতে খৰ! নগাঁও আৰক্ষী নিৱেশৰ ভিতৰতে চোৰৰ টিঘিলঘিলনি, ৰাইজে আটক কৰি কৰিলে প্ৰহাৰ\nUpdated:November 27, 2020, 4:53 PM IST\nনগাঁও আৰক্ষীক কেৰেপ নকৰে সাধাৰণ চোৰেও\nLast Updated: November 27, 2020, 4:53 PM IST\nবিগত প্ৰায় ৯ মাহ ধৰি নগাঁও আৰক্ষীৰ বিফলতাৰ বাবে জিলাখনত বৃদ্ধি পাইছে অপৰাধজনিত কাৰ্যকলাপ। সাধাৰণ ৰাইজৰ কথা বাদেই খোদ আৰক্ষীকে নিৰাপত্তা প্ৰদান কৰিব নোৱাৰা নগাঁও আৰক্ষীক এতিয়া কেৰেপ নকৰা হৈছে সাধাৰণ চোৰ-দগাবাজেও।\nশেহতীয়াভাৱে মৰিকলং আৰক্ষী চকীৰ ভিতৰতে আৰক্ষীক প্ৰহাৰ কৰি পলায়ণ কৰা ঘটনাৰ মূল অপৰাধীক আটক কৰাত চুড়ান্ত ভাৱে ব্যৰ্থ হোৱা নগাঁও আৰক্ষীৰ পৰিয়ালৰ লোকো এতিয়া শংকিত ক্ৰমবৰ্দ্ধমান অপৰাধজনিত কাৰ্যকলাপত। সেয়েহে এতিয়া আৰক্ষী নিৱেশৰ ভিতৰতে চোৰৰ টিঘিলঘিলনি। আজি নগাঁও আৰক্ষী নিৱেশত চুৰি কৰিবলৈ আহি ধৰা পৰিল আছিক আহমেদ নামৰ এটা চোৰ।\nআৰক্ষী নিৱেশৰ কাষতে বাস কৰা এটা পৰিয়ালত চুৰি কৰিবলৈ যোৱা আছিক আহমেদ নামৰ চোৰটোক অৱশ্যে স্থানীয় ৰাইজে আটক কৰিবলৈ সক্ষম হয়। ৰাইজে আটক কৰি চোৰটোক উত্তম-মধ্যম সোধাই আৰক্ষীক গতাই দিয়ে। কিন্তু আছিকৰ সৈতে চুৰি কৰিবলৈ অহা আন এটা চোৰে সেই স্থানৰ পৰা পলায়ন কৰিবলৈ সক্ষম হয়।\nউল্লেখযোগ্য যে, সামাজিক মাধ্যমত অসমৰ ভিতৰতে সৰ্বাধিক প্ৰচাৰত গুৰুত্ব দিয়া নগাঁও আৰক্ষীয়ে আইন-শৃংখলা নিয়ন্ত্ৰণৰ দিশটোত সমানে গুৰুত্ব নিদিয়াৰ ফলতে জিলাখনত ব্যাপক হাৰত বৃদ্ধি পাইছে অপৰাধজনিত কাৰ্যকলাপ। শেহতীয়াভাৱে নগাঁও আৰক্ষীক অপৰাধীয়ে তিলমানো কেৰেপ নকৰা কাৰ্যই আতংকিত কৰি তুলিছে জিলাখনৰ সাধাৰণ ৰাইজক।\nFirst published: November 27, 2020, 4:53 PM IST


ৰমন্যাসবাদ - অসমীয়া ৱিকিপিডিয়া\nৰমন্যাসবাদ (ইংৰাজী: Romanticism) বুলিলে এক শৈল্পিক, সাহিত্যিক, সাংগীতিক আৰু বৌদ্ধিক আন্দোলনক বুজা যায় যি অষ্টাদশ শতিকাৰ শেষৰ ফালে ইউৰোপত উদ্ভৱ হৈছিল। ইংৰাজী ভাষাৰ ৰোমাঞ্চ শব্দটো মূলতঃ ফৰাচী ভাষাৰ পৰা আহিছে। প্ৰাচীন ফৰাচী ভাষাত romans আৰু romanz এই দুটা ৰূপত ব্যৱহৃত শব্দটোৰ পৰা আহিছে। এই ফৰাচী শব্দটো মধ্যযুগীয় ইংৰাজী ভাষাত romauns আৰু romaunce ৰূপে প্ৰবেশ কৰে। তেতিয়া অৰ্থ আছিল – ‘something composed in French, tale in verse’। ৰোমাঞ্চৰ উৎপত্তি স্থান সম্পৰ্কে ইউৰোপীয় পণ্ডিতসকলৰ দ্বিমত আছে। কোনোৱে ইয়াক কেৱল European form বুলি উল্লেখ কৰাৰ পৰিৱৰ্তে কিছুসংখ্যকে ইয়াৰ উৎপত্তি স্থল Western Europe বুলি কৈছে। ৰোমাঞ্চসমূহ বিষয়বস্তুতকৈ বিশেষ বৰ্ণনাশৈলীৰ উদ্ভাৱনৰ বাবে বেছি তাৎপৰ্যপূৰ্ণ বুলি চিহ্নিত কৰিব পাৰি। বীৰত্বপূৰ্ণ কাৰ্যকলাপ, দুঃসাহসিক আৰু বিপদ সংকুল অভিযান, ৰোমাণ্টিক প্ৰেম ইত্যাদিসমূহেই ৰোমাঞ্চৰ প্ৰধান বিষয়বস্তু আছিল বুলি জনা যায়।\nএই ‘ৰোমাঞ্চ’ শব্দটোও আহিল ‘ৰোমানা’ শব্দটোৰ পৰা। ৰোম দেশৰ ভাষাৰ পৰা অৰ্থাৎ লেটিনৰ পৰা অনূদিত কাহিনীক কোৱা হৈছিল ৰোমানা। ৰোমানৰ পৰা ৰোমাঞ্চ আৰু ৰোমাঞ্চৰ পৰা ৰোমাণ্টিক শব্দৰ উৎপত্তি হ’ল। সাহিত্য-সমালোচনাৰ ক্ষেত্ৰত ‘ৰোমাণ্টিক’ শব্দটো সৰ্বপ্ৰথমে ব্যৱহাৰ কৰিছিল জাৰ্মান দাৰ্শনিক সমালোচক শিগেলে। তেওঁ ‘ৰোমাণ্টিক’ পদটো ‘ক্লাছিক’ পদৰ বিপৰীতধৰ্মী বুলি উল্লেখ কৰিছিল আৰু তাৰ পাছৰ পৰাই ইংলণ্ড আৰু ফ্ৰান্সত তেনে অৰ্থতে এই পদটো সণ্ঢালনিকৈ ব্যৱহাৰ হ’বলৈ ধৰে।\nৰোমাঞ্চ বা ৰোমাণ্টিক শব্দটো অসমীয়া ভাষালৈ সোমাই আহিছে উনবিংশ শতিকাৰ শেষৰ ফালেহে। এই শব্দটো অসমীয়া ভাষাৰ পৰিভাষা স্বৰূপে "নৱন্যাস" শব্দটো ব্যৱহৃত হৈ আহিছে। কবি সমালোচক মহেন্দ্ৰ বৰাই ১৯৭৬ চনত "ৰোমাণ্টিক" শব্দটোৰ অসমীয়া ভাষাৰ পৰিভাষা স্বৰূপে "ৰমন্যাস" শব্দটো ব্যৱহাৰ কৰে। তেওঁৰ "ৰমন্যাসবাদ" গ্ৰন্থখনত ব্যৱহাৰ কৰে।\n1 ৰমন্যাসবাদ সংজ্ঞা\n2 ৰমন্যাসবাদৰ বিশেষত্ব\nৰমন্যাসবাদ সংজ্ঞা[সম্পাদনা কৰক]\nৰমন্যাসবাদ কেইটামান সংজ্ঞাই ৰমন্যাসবাদৰ বিশেষত্বসমূহক অধিক স্পষ্ট কৰি তুলিব। তেনেধৰণৰ কেইটামান সংজ্ঞা হ'ল:\nৱাল্টাৰ পেটাৰৰ মতে, “ৰমন্যাসবাদ হ'ল সৌন্দৰ্যৰ লগত অপৰিচিতৰ সংযোজন।”\nসমালোচক এম্বাৰক্ৰম্বিয়ে Romanticism নামৰ গ্ৰন্থখনৰ মতে, “ৰমন্যাসবাদ হ’ল বাহ্যিক অভিজ্ঞতাৰ পৰা আঁতৰি গৈ অৰ্ন্তলোকৰ ওপৰত মনোনিবেশ কৰা।”\nবাটছ ডাণ্টনৰ মতে, “ৰমন্যাসবাদ হ’ল বিস্ময়ৰ পুৰ্নজাগৰণ (Renascence of wonder)।”\nফৰাচী ঔপন্যাসিক ভিক্টৰ হিউগ’ৰ মতে, “ৰমন্যাসবাদ হ’ল সাহিত্যত উদাৰতাবাদ।”\nহাৰফোৰ্ডৰ মতে, “কল্পনা শক্তিৰ অসামান্য বিকাশ বা অসাধাৰণ বিকাশেই হ'ল ৰমন্যাসবাদ।”\nৰমন্যাসবাদৰ বিশেষত্ব[সম্পাদনা কৰক]\nৰমন্যাসবাদৰ কিছুমান বিশেষত্ব আছে। সেইসমূহ নিৰ্ণয় কৰিব পৰা যায় এনেদৰে:\nৰমন্যাসিক কবিতাৰ প্ৰথম বৈশিষ্ট্য হ’ল, বন্ধনমুক্তিৰ আদৰ্শ। অষ্টাদশ শতিকাৰ নৱ্যধ্ৰুপদী কবিসকলে কিছুমান ধৰা বন্ধা নীতি আগত ৰাখি কবিতা বচনা কৰিছিল। ৰোমাণ্টিক কবিসকলে কিন্তু এই নীতি-নিয়মৰ বন্ধনৰ পৰা নিজকে মুক্ত কৰাৰ প্ৰয়াস কৰিছিল। প্ৰকৃততে ৰমন্যাসিক কাব্য আন্দোলনে গঢ় লৈ উঠিছিল নৱৱ্য ধ্ৰুপদীসকলৰ ৰীতিবদ্ধতাৰ বিৰুদ্ধে বিদ্ৰোহাচৰণ কৰাৰ ফলশ্ৰুতি স্বৰূপেই। সেইবাবেই ৰমন্যাসবাদক 'liberalism in literature' বা 'সাহিত্যত আত্মমুক্তিৰ জয়গান' বুলি কোৱা হয়।\nৰোমাণ্টিক কবিতাৰ দ্বিতীয় প্ৰধান বৈশিষ্ট্য হ’ল প্ৰকৃতি-প্ৰীতি। ৰোমাণ্টিক কবিতাত ‘প্ৰকৃতি’ স্বয়ংসম্পূৰ্ণ স্বকীয় সত্তা ৰূপে প্ৰাণদায়িনী শক্তিৰ উৎস ৰূপে পৰিগণিত হয়। প্ৰকৃতি কেৱল ঘটনাৰ পৃষ্ঠভূমি হৈ নাথাকিল। প্ৰকৃতিৰ বিভিন্ন উপাদান, যেনে ফুল, চৰাই, গছ-পাত আদি সকলোতে তেওঁলোকে আৰোপ কৰিলে।\nপ্ৰকৃতি-প্ৰীতিৰ লগতে চহা জীৱনৰ প্ৰতি আৰু গাঁৱলীয়া জীৱনৰ প্ৰতি গভীৰ আকৰ্ষণো ৰমন্যাসিক সাহিত্যৰ অন্যতম লক্ষণ। ধ্ৰুপদী সাহিত্যৰ নগৰীয়া চৌখিন জীৱনৰ চিত্ৰণৰ বিপৰীতে ৰোমাণ্টিক সাহিত্যত চিহ্নিত হৈছিল গাঁৱলীয়া সৰল জীৱনৰ চিত্ৰ— ভেড়াৰখীয়া, কুটীৰ বাসী, সাধাৰণ লোকৰ সহজ-সৰল জীৱনৰ চিত্ৰ।\nৰোমাণ্টিক সাহিত্যৰ আন এটি প্ৰধান বৈশিষ্ট্য হ’ল মধ্যযুগ প্ৰীতিৰ মনোভাৱ। এইটো যুগৰ কবিসকলে সমসাময়িক সমাজখনৰ লগত নিজকে জীন নিয়াব পৰা নাছিল। জড়বাদী দৃষ্টিভংগী, সামাজিক অত্যাচাৰ-অনাচাৰ আদিয়ে তেওঁলোকৰ মনত এক তিক্ততাৰ ভাব সৃষ্টি কৰিছিল আৰু তাৰ পৰিত্ৰাণ বিচাৰি তেওঁলোকে শান্তিৰ উৎস সন্ধান কৰিছিল মধ্যযুগৰ মাজত।\nকল্পনাপ্ৰৱণতা বা কল্পনাপ্ৰিয়তা আৰু ভাবাবেগৰ প্ৰাধান্য ৰমন্যাসবাদৰ এটা মুখ্য বৈশিষ্ট্য। নব্যধ্ৰুপদীসকলৰ যুক্তি, বিচাৰবুদ্ধি বা বিচাৰমত্তা আৰু বুদ্ধিনিষ্ঠতাৰ ঠাইত কমন্যাসবাদীসকলে অভিসিক্ত কৰিলে কল্পনা আৰু আৱেগ-অনুভূতিক।\nছন্দৰ ক্ষেত্ৰতো ৰমন্যাসিক কবিতা বিশেষত্বপূৰ্ণ। স্বাভাৱিকভাৱেই ৰোমাণ্টিক কবিতাৰ ছন্দ প্ৰয়োগৰ ৰীতি আছিল। চহা কবিৰ মৌখিক কবিতাৰ ছন্দকো গীতিময় কবিতাৰ বাহন কৰি লৈছিল।\nৰহস্যময়তা আৰু বিস্ময়বোধ প্ৰায়বোৰ ৰসন্যাসিক কবিতাৰে এক সাধাৰণ বিশেষত্ব। তাৰ গাতে আঁউজি গঢ় লোৱা আন এক বিশেষত্ব হ’ল– এই যুগৰ কবি-সাহিত্যিকসকলে বাস্তৱ জীৱনতকৈ এক অতিলৌকিক পৰিৱেশ সৃষ্টি কৰিহে বেছি ভাল পাইছিল। এই ক্ষেত্ৰত কবি ক’লৰিজৰ নাম বিশেষভাৱে উল্লেখনীয়। অসমীয়া সাহিত্যৰ ক্ষেত্ৰতো চন্দ্ৰকুমাৰ আগৰৱালাৰ কবিতা আৰু ৰজনীকান্ত বৰদলৈৰ উপন্যাস উল্লেখ্যযোগ্য।\nৰমন্যাসিক কবিতাত একধৰণৰ বিপ্লৱী সত্তাও নিহিত হৈ থকা দেখিবলৈ পোৱা যায়। ৰোমাণ্টিক কবিসকলে ব্যক্তিস্বাধীনতাৰ ওপৰত বিশেষ গুৰুত্ব আৰোপ কৰিছিল। তেওঁলোকে শাসক-শোষক, দমনমূলক আইন-কানুন, সামাজিক শোষণ নিষ্পেষণ, অন্যায় আদিৰ বিৰুদ্ধে বিপ্লৱী মনোভাৱ প্ৰদৰ্শন কৰিছিল।\nভাষা প্ৰয়োগৰ ক্ষেত্ৰতো ৰোমাণ্টিক বা ৰমন্যাসিক কবিতাৰ বিশিষ্টতা লক্ষ্য কৰা যায়। ৰমন্যাসিক কবিসকলে কিন্তু তাৰ পৰিৱৰ্তে অনাড়ম্বৰ, অনাড়ষ্ট ধ্বনিশীল ভাষাকহে কবিতাৰ বাহন কৰি ল'লে।\n↑ ড॰ বসন্ত কুমাৰ শৰ্মা. ৰমন্যাসবাদৰ পটভূমি. নৰ্থ লখিমপুৰ কলেজ প্ৰকাশন, গুৱাহাটী. পৃষ্ঠা. ৯.\n↑ নগেন শইকীয়া. সাহিত্য-বাদবৈচিত্ৰ্য. কৌস্তুুভ প্ৰকাশন, ডিব্ৰুগড়. পৃষ্ঠা. ১৭.\n↑ ড॰হেমন্ত কুমাৰ শৰ্মা. সাহিত্যতত্ত্ব. সৰস্বতী প্ৰকাশন,. পৃষ্ঠা. ৬৭.\n↑ ড॰অঞ্জন কুমাৰ ওজা. সাহিত্য সমালোচনা তত্ত্ব. নৰ্থ লখিমপুৰ কলেজ প্ৰকাশন সমিতি, গুৱাহাটী. পৃষ্ঠা. ৩৪.\n↑ ড॰ অঞ্জন কুমাৰ ওজা. সাহিত্য সমালোচনা তত্ত্ব. নৰ্থ লখিমপুৰ কলেজ প্ৰকাশন সমিতি, গুৱাহাটী. পৃষ্ঠা. ৩৭.\nশৰ্মা, বসন্ত কুমাৰ; ৰমন্যাসবাদৰ পটভূমি, নৰ্থ লখিমপুৰ কলেজ প্ৰকাশন, গুৱাহাটী\nওজা, অঞ্জন কুমাৰ; সাহিত্য সমালোচনাৰ তত্ত্ব, নৰ্থ লখিমপুৰ কলেজ প্ৰকাশন সমিতি, গুৱাহাটী\nশইকীয়া, নগেন; সাহিত্য-বাদবৈচিত্ৰ্য, কৌস্তুুভ প্ৰকাশ, মিলন নগৰ, ডিব্ৰুগড়\n"https://as.wikipedia.org/w/index.php?title=ৰমন্যাসবাদ&oldid=298577"ৰ পৰা অনা হৈছে\nএই পৃষ্ঠাখন ১৮ ছেপ্টেম্বৰ, ২০২১ তাৰিখে ১২:০৮ বজাত অন্তিম সংশোধন কৰা হৈছিল।


Jagquin in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Jagquin ar byavahar, ppali, parshwakriya, upkaar, kriya-pratikriya aaru satarkatabani\nJagquin की जानकारी\nJagquin ৰ লাভ আৰু ব্যৱহাৰসমূহ- Jagquin Benefits & Uses in Assamese- Jagquin ar laabh aaru byavaharsamuh\nJagquin ৰ পালি আৰু সেয়া কেনেদৰে ল'ব- Jagquin Dosage & How to Take in Assamese - Jagquin ar paali aaru xeya kenedore lobo\nJagquin ৰ পাৰ্শ্চক্ৰিয়াসমূহ- Jagquin Side Effects in Assamese- Jagquin ar parshwakriyasamuh\nJagquin সংক্ৰান্ত সতৰ্কতাবাণীসমূহ- Jagquin Related Warnings in Assamese- Jagquin xonkranta xatarkatabanisamuh\nঅইন দৰৱৰ সৈতে Jagquinৰ গুৰুতৰ ক্ৰিয়া-প্ৰতিক্ৰিয়া- Severe Interaction of Jagquin with Other Drugs in Assamese- Oinor xoite Jagquin ar gurutor kriya-pratikriya\nJagquin মতভেদসমূহ- Jagquin Contraindications in Assamese- Jagquin nishedhsamuh\nJagquin ৰ বিষয়ে সততে সোধা প্ৰশ্নসমূহ- Frequently asked Questions about Jagquin in Assamese- Jagquin ar bikhoye satate xodha prashnasamuh\nখাদ্য আৰু মদৰ সৈতে Jagquin ক্ৰিয়া-প্ৰতিক্ৰিয়া- Jagquin Interactions with Food and Alcohol in Assamese- khadya aaru modor xoite Jagquin kriya-pratikriya\nJagquin ৰ লাভ আৰু ব্যৱহাৰসমূহ - Jagquin Benefits & Uses in Assamese - Jagquin ar laabh aaru byavaharsamuh\nJagquin তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nJagquin ৰ পালি আৰু সেয়া কেনেদৰে ল'ব - Jagquin Dosage & How to Take in Assamese - Jagquin ar paali aaru xeya kenedore lobo\nJagquin-ৰ উপাদানসমূহ - Jagquin Active Ingredients in Assamese - Jagquin-ar upadaansamuh\nJagquin ৰ পাৰ্শ্চক্ৰিয়াসমূহ - Jagquin Side Effects in Assamese - Jagquin ar parshwakriyasamuh\nগৱেষণাৰ ভিত্তিত, Jagquin ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nJagquin সংক্ৰান্ত সতৰ্কতাবাণীসমূহ - Jagquin Related Warnings in Assamese - Jagquin xonkranta xatarkatabanisamuh\nJagquin-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nJagquin ৰ গৰ্ভৱতী মহিলাৰ ক্ষেত্ৰত বহুতো ভয়ানক পাৰ্শ্ব-প্ৰতিক্ৰিয়া আছে, গতিকে ইয়াক চিকিতসকৰ পৰামৰ্শ অবিহনে গ্ৰহণ নকৰিব।\nJagquin-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nযিবোৰ মহিলাই স্তনপান কৰাই আছে সেইবোৰে Jagquin গ্ৰহণ কৰাৰ পিছত গম্ভীৰ ক্ষতিকাৰক প্ৰভাৱ অনুভৱ কৰিব পাৰে। ইয়াক কেৱল চিকিতসকৰ নিৰীক্ষণত গ্ৰহণ কৰা উচিত নহয়।\nবৃক্কত Jagquin কি প্ৰভাৱ দেখা গৈছে?\nJagquinৰ বৃক্ক ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nযকৃতত Jagquin কি প্ৰভাৱ দেখা গৈছে?\nJagquin গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Jagquin ৰ কি প্ৰভাৱ দেখা গৈছে?\nJagquinএ বৃক্কত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nঅইন দৰৱৰ সৈতে Jagquinৰ গুৰুতৰ ক্ৰিয়া-প্ৰতিক্ৰিয়া - Severe Interaction of Jagquin with Other Drugs in Assamese - Oinor xoite Jagquin ar gurutor kriya-pratikriya\nJagquin তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nJagquin মতভেদসমূহ - Jagquin Contraindications in Assamese - Jagquin nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Jagquin লোৱা অনুচিত যাতে -\nJagquin ৰ বিষয়ে সততে সোধা প্ৰশ্নসমূহ - Frequently asked Questions about Jagquin in Assamese - Jagquin ar bikhoye satate xodha prashnasamuh\nএই Jagquin-এ অভ্য়াস বা নিচাৰ সৃষ্টি কৰে নেকি?\nJagquinৰে অভ্যাস গঠনৰ কোনো কথাৰ প্ৰতিবেদন পোৱা নাই।\nআপুনি Jagquin লোৱাৰ পিছত টোপনি ভাৱ অথবা অৱসাদগ্ৰস্ত যেন অনুভৱ কৰিব পাৰে। সেয়ে এয়া এৰাই চলাটো ভাল।\nহয়, কিন্তু Jagquin লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, Jagquinয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Jagquin ক্ৰিয়া-প্ৰতিক্ৰিয়া - Jagquin Interactions with Food and Alcohol in Assamese - khadya aaru modor xoite Jagquin kriya-pratikriya\nখাদ্য আৰু Jagquinৰ ক্ৰিয়া-প্ৰতিক্ৰিয়া\nখাদ্যৰ সৈতে Jagquinৰ ক্ৰিয়া-প্ৰতিক্ৰিয়াৰ কোনো তথ্য নাই, এইবিষয়ত গৱেষণাৰ অভাৱৰ হেতু।\nমদ আৰু Jagquinৰ মাজৰ প্ৰতিক্ৰিয়া\nগৱেষণাৰ অভাৱত, Jagquin লোৱাৰ সময়ত মদ্যাপন কৰা সম্পৰ্কত একো ক'ব পৰা নাযায়।\nJagquin ৰ অনুকল্প - Substitutes for Jagquin in Assamese\nJagquin ৰ মূল্য আৰু পেকৰ চাইজ - Jagquin Price and Pack Size in Assamese - Jagquin ar mulya aaru pakor size\nআপুনি বা আপোনাৰ পৰিয়ালৰ কোনোবাই Jagquin লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Jagquin ব্যৱহাৰ কৰিছিল নেকি?\nআপুনি কিমান পৰিমাণে Jagquin সেৱন কৰিছিল?\nআপুনি Jagquin ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Jagquin সেৱন কৰে?


কাৰেঙৰ লিগিৰী/পঞ্চম অঙ্ক/প্ৰথম দৰ্শন - ৱিকিউৎস\nকাৰেঙৰ লিগিৰী/পঞ্চম অঙ্ক/প্ৰথম দৰ্শন\n←চতুৰ্থ অঙ্ক - দ্বিতীয় দৰ্শন কাৰেঙৰ লিগিৰী\nলেখক জ্যোতিপ্ৰসাদ আগৰৱালা পঞ্চম অঙ্ক - দ্বিতীয় দৰ্শন→\n1857কাৰেঙৰ লিগিৰীজ্যোতিপ্ৰসাদ আগৰৱালা\n[এটা ওখ টিলাৰ ওপৰত এখন অকলশৰীয়া নগা চাং । ওখ ওখ গছে ঠাই ডোখৰ ছাটি থৈছিল । বহুত দূৰণিৰ নামনিৰ দৃশ্য দেখা গৈছিল । আকাশত জোনটো ওলাই পোহৰ দি আছিল । ঠাইডোখৰ নিজান নিস্তব্ধ । নগাচাঙৰপৰা অলপ ওপৰৰ নামনিৰ দৃশ্য চাই শেৱালি বননিত বহি আছিল । ওচৰত কেও নাছিল । শেৱালিয়ে নামনিৰ দৃশ্যৰ ফালে আৰু জোনটোৰ পোহৰ একেথৰে চাই থাকি মনতে হাঁহা যেন কৰে আৰু গুণ্‌গুণ্ কৈ গায়।]\nযাউতিযুগীয়া ধনে মোৰ অ’ ।\nপ্ৰাণতে দিলা মোক মৰম কুমলীয়া\nমনত সোঁৱৰণী সুৱদীয়া\nবুকুত পালে পোৱা অ’ প্ৰাণৰ ধনে\nস্মৃতিৰ ছবিখনি প্ৰণয় ফুটুকীয়া\nকল্পনা পূৰাই দিলা মোক অ’\nভাবত অগণনে হুমুনিয়া\nঅময়া সৌন্দৰ্য জীৱন ওপচোৱা\nথবলৈকে ঠায়ে নোজোৰে অ’\nসুখ বিনন্দীয়া মৰণতে বাকি\nসৰগী সপোন টোপনিতে গঢ়ি দিলা মোক অ’\nবুজা-নুবুজাৰে হাঁহি কান্দোনৰে\nজীৱনত পাতিলা মেলা মোৰ অ’ ।\n[ৰুণুক নিধাতু খাই লৰি আহে]\nৰুণুক:- দেখিছ দেখিছ বাৰু, এতিয়া তয়ো মৰিবি আমাকো মাৰিবি ।\nশেৱালি:- [অতি নিৰ্বিকাৰভাৱে ] কিনো হ’ল ?\nৰুণুক:- তই এনেকৈ ডাঙৰ ডাঙৰকৈ গীত গাইছিলি কেলেই ? শুনিলে তই ক’ত আছ জানিব নহয় ।\nশেৱালি:- জানক দে ৰুণুক, মই আৰু জীয়াই থাকিব নোখোজো । শুনক, শুনি মোক ধৰি নি কাটি পেলাওকগৈ ।\nৰুণুক:- ইহ্ ! কোনে কাটি পেলাবগৈ । এই, তই আমাৰ মিতাক চিনি নেপাৱ নহয় । সিও ভৈয়ামৰে মানুহ । বৰ ভাল মানুহ । তোক চাবলৈ আহিছে… উ মিতা, আহ আহ ।\n[অনঙ্গ সোমাই আহে । শেৱালিৰ ফালে চাই শেৱালিক চিনিব নোৱাৰি থৰ লাগি চাই থাকে । কিছুপৰৰ পাছত অনঙ্গই চিনি পায় । ]\nঅনঙ্গ:- তই শেৱালি নহৱনে ?\nশেৱালি:- [অনঙ্গৰ মাত শুনি ভালকৈ চিনি পায় ] হয় মোৰ ডেকা দেউতা ।\n[আঁঠু লৈ হুক্-হুক্ কৰে কান্দিবলৈ ধৰে ]\nঅনঙ্গ:- তই ইয়ালৈ কেনেকৈ আহিলি ?\nশেৱালি:- মোৰনো কথা কি কম ? [কান্দে]\nঅনঙ্গ:- কি হ’ল কথাবোৰ কচোন ।\nশেৱালি:- ৰাজমাও দেউতাই মোক চাওডাঙৰ হাতত কাটিবলৈ পঠিয়াই দিছিল । [মনে মনে থাকে ]\nশেৱালি:- পিছে সিহঁতে ইয়াতে এৰি থৈ গ’ল ।\nঅনঙ্গ:- অ’ সেই কাৰণে আকৌ তোক ৰজাৰ মানুহে বিচাৰি আহিছে । তোক কিয় এনেকৈ পঠাই দিলে ?\n[অনঙ্গ কিছুপৰ মনে মনে থাকে ]\n[শেৱালিয়ে নেমাতে ]\nশেৱালি:- আপোনাৰ সতে কুঁৱৰীক পঠাই দিয়া আৰু কুঁৱৰীয়ে বিহ চেলেকি মৰাৰ পাছৰপৰা…\n[নীৰৱ হয় ।]\nঅনঙ্গ:- কি হ’ল ?\nশেৱালি:- কাৰেঙৰ আটাইবোৰ মানুহে মোৰ কোঁৱৰৰ নানা কথা উলিয়ালে, তাতে ৰাজমাৱৰ…\nঅনঙ্গ:- [শেৱালিৰ মনৰ ভাৱ আৰু অভিব্যক্তি ভালকৈ নিৰক্ষণ কৰি] কচোন শেৱালি সঁচা কথা, ঈশ্বৰক সাক্ষীকৈ… সেইবোৰ সঁচানে ?\nশেৱালি:- [একে উশাহে অনঙ্গৰ চকুৱে চকুৱে চাই] তেনেই মিছা ।\nঅনঙ্গ:- [তাইৰ মুখৰ ভাৱ আৰু কথাৰ গঢ় দেখি তাইক সম্পূৰ্ণ বিশ্বাস কৰি] তেন্তে সুন্দৰে একো হকা-বধা কৰা নাইনে ? তোক এনেকৈ পঠোৱা সুন্দৰে নাজানেনে ?\nশেৱালি:- মই ক’ব নোৱাৰো ।\nঅনঙ্গ:- অলপ আগতে গীত তয়ে গাইছিলিনে ?\nঅনঙ্গ:- সুন্দৰলৈ তোৰ বৰ মৰম নেকি ?\n[শেৱালিয়ে উচুপি উচুপি কান্দিবলৈ ধৰে , এনেতে হুৰমূৰ কৰি হাতত আঁৰিয়া লৈ কিছুমান চাওডাং আহি তাত ওলাই আটাইবোৰকে বেঢ়ি ধৰে “এইজনী শেৱালি শেৱালি” বুলি চিঞৰিবলৈ ধৰে । ৰুণুক,জুনুক,ঠুনুকহঁতে ভয়তে চিঞৰিবলৈ ধৰে । অনঙ্গই কঁকালত টঙালি বান্ধি তৰোৱাল খাপৰ পৰা উলিয়াই তৰোৱাল দাঙে ৷ ]\n[বজ্ৰগম্ভীৰ মাতেৰে] তহঁতক কি লাগে ।\n১ম চাওডাং:- শেৱালি লিগিৰীক ।\nঅনঙ্গ:- সজে সজে উভতি যা ।\n১ ম চাওডাং:- শেৱালি লিগিৰীক আমি লৈ যাম, আমাৰ স্বৰ্গদেৱৰ আদেশ । এনেয়ে নিদিলে আমি বলেৰে নিম ।\nঅনঙ্গ:- তেন্তে [বুলি কঁকালৰ শিঙা এটা বজায়, দূৰত কিৰীলি শুনা যায় ]\n১ ম চাওডাং:- ধৰ ককাইহঁত , তাইক ল ।\n[চাওডাং আৰু অনঙ্গৰ ভিতৰত যুঁজ আৰম্ভ হয় । গোটেইখন হুৱাদুৱা লাগে । কিছুমান নগাই যাঠি-জোং লৈ তাত যোগ দিয়েহি । এই গোলমালৰ ভিতৰৰপৰা ৰুণুক,জুনুক,ঠুনুক আৰু শেৱালি আঁতৰি দূৰলৈ যায়গৈ । কেইবাটাও চাওডাং ঘাইল হয় । এনেতে সৰহ কৈ কিছুমান চাওডাঙৰ সতে এজন ৰাজবিষয়া,মূৰত পাগমৰা আৰু মুখখন চকু-নাকৰ বাহিৰে আন ঢাকি, হাতত তৰোৱালেৰে ওলায়হি ।]\nৰাজবিষয়া:- কোনে ৰজাৰ মানুহত কৰ্তব্যত বাধা দিছে ?\nঅনঙ্গ:- [আগাবাঢ়ি ] মই দিছো । কৰ্তব্যত নহয়, অন্যায়ত বাধা দিছো আৰু শেষলৈকো দিম ।\nৰাজবিষয়া:- কোন, কোন তুমি ?\nঅনঙ্গ:- যেয়ে নহ’লো । এই ৰাজ্য তোমাৰ ৰাজ্য নহয় । ইয়াৰ ওপৰত তোমাৰ অধিকাৰ নাই । ভৈয়ামৰ অন্যায়-অধৰম পৰ্ব্বতলৈ নুতুলিবা । য’ৰ মানুহ ত’লৈ উভতি যোৱাগৈ ।\nৰাজবিষয়া:- [মুখৰ কাপোৰ গুচায়] নহয় বন্ধু অনঙ্গৰাম,অন্যায় অনা নাই,ন্যায় লগত লৈ আনিছো ।\nঅনঙ্গ:- [বৰ আচৰিত হৈ] অ’ সুন্দৰ আকৌ কি নব-অভিযান ? নবসংস্কাৰেৰে অনুপ্ৰাণিত হৈ আজি এই বনৰীয়া জীৱনত ধূমকেতুৰ দৰে পৰি কিহৰ উপদ্ৰৱ সৃষ্টি কৰিবলৈ আহিছা ? ইয়াত তো সত্যতা নাই, শাস্ত্ৰৰ বিধান নাই, ৰীতি নাই, নীতি নাই । ইয়াত কি ভাঙিবলৈ আহিলা ? এই নিৰীহ অজলা প্ৰাণীবোৰৰ অস্থিপঞ্জৰ ? এই প্ৰকৃতিৰ কোলাত বিৰল সুখত উমলি থকা প্ৰাণীবোৰৰ শান্তি !\nসুন্দৰ:- ক্ষমা কৰিবা বন্ধু ! শান্তি ভাঙিবলৈ অহা নাই, শান্তি বিচাৰি আহিছো ।\nঅনঙ্গ:- কিন্তু শান্তি নেভাঙিলে যে শান্তি নোপোৱা । বাৰু কেলৈ আহিলা, শেৱালিৰ নিৰ্বাসন ৰহিত কৰিবলৈ, নহয়নে ?\nসুন্দৰ:- অকল নিৰ্বাসন ৰহিত কৰিবলৈ অহা নাই ।\nঅনঙ্গ:- তেন্তে ।\nসুন্দৰ:- মোৰ কুঁৱৰী কৰিবলৈ ।\nঅনঙ্গ:- [ডাঙৰকৈ হাঁহিবলৈ ধৰে –গোটেই পৰ্ব্বত জনজনাই যায়] হাঃ হাঃ হাঃ হাঃ হাঃ হাঃ ... তেন্তে লৈ যোৱা, লৈ যোৱা , শেৱালিক লৈ যোৱা । হাঃ হাঃ হাঃ... আহা আহা, আজি মোৰ অতিথি হোৱাহি । কাইলৈ শেৱালিক লৈ যাবা । আহা আহা ।\nসুন্দৰ:- ইমান হাঁহি কিয় বন্ধু ?\nঅনঙ্গ:- বহুত দিন হাঁহিব পৰা নাই । আজি প্ৰাণ খুলি হাঁহিবলৈ অৱকাশ পাইছো । আহা আহা, আহা বন্ধু ,আজি নিৰ্ব্বাসিতৰ আলহি হোৱাহি ।\n[সুন্দৰক বাহুত ধৰি লৈ যায় আৰু আন আন চাওডাং আটাইবোৰ তাৰ পৰা ওলাই যায়গৈ । ৰুণুক, জুনুক, ঠুনুকে বেঢ়ি লৈ শেৱালিক সাবটি ধৰি এখোজ-দুখোজকৈ আঁতৰি থকা ঠাইৰ পৰা আহে।]\nৰুণুক:- তেন্তে মইনা তোক কাইলৈ লৈ যাবগৈ । তই কুঁৱৰী হবিগৈ ?\nশেৱালি:- [আনমনা হৈ ] মই কুঁৱৰী নহওঁ, তহঁতৰ লগতে থাকিম ।\nৰুণুক:- কেলৈ কুঁৱৰী নহবি ? কুঁৱৰী হ’বলৈ পালে… ইমান… ৰজাৰ ল’ৰালৈ তোৰ জানো মৰম নাই ।\nশেৱালি:- [হাঁহি] ওঁ ওঁ [মূৰ জোঁকাৰে] সেই… সেই কাৰণেই বুজিছ ৰুণুক মই কুঁৱৰী নহওঁ ।\nৰুণুক:- ইহ্ ! বৰ আচৰিত কথা দেখোন । মৰম আছে যদি হ’বহে লাগে ।\nশেৱালি:- ৰজাৰ ল’ৰাই মোক কুঁৱৰী পাতিলে ৰজাৰ ডাঙৰীয়া সকলে কোঁৱৰক ৰজা ভাঙিব । আৰু মৰোৱাই পেলাব পাৰে, বুজিছ ।\nৰুণুক:- [চকু টেলেকাকৈ চাই থাকে] হয়নেকি ?\nশেৱালি:- ওঁ ।\nৰুণুক:- তেন্তে তই ইয়াতে থাকিবি । ৰজাৰ ল’ৰাকো কাটিব, তোকো কাটিব গলে । নালাগে যাব , নালাগে যাব ।\nশেৱালি:- নেযাওঁ বাৰু, বল এতিয়া ৰাতি হ’ল ।\n[দূৰৰ পৰা ৰুণুকৰ মাকে মতা শুনা যায়]\nৰুণুক:- উ..উ…উ ।\n[আটাইকেইজনী ওলাই যায়।]\n"https://as.wikisource.org/w/index.php?title=কাৰেঙৰ_লিগিৰী/পঞ্চম_অঙ্ক/প্ৰথম_দৰ্শন&oldid=6100"ৰ পৰা সংকলিত\nএই পৃষ্ঠাটো শেষবাৰৰ কাৰণে ২ আগষ্ট ২০১৪ তাৰিখে ১৫:১২ বজাত সলনি কৰা হৈছিল।


সন্মান ৰক্ষাৰ যুঁজ! কিয় এদিনতে দুই-তিনিজনকৈ বিজেপিৰ কেন্দ্ৰীয় নেতা-মন্ত্ৰীৰ অসমলৈ সোঁত?\nMarch 15, 2021 6:33 pm\nঅসমত নিজৰ সন্মান ৰক্ষাৰ যুঁজত নামিছে বিজেপি। পাঁচখনকৈ ৰাজ্যৰ ভিতৰত অসমত জয়ৰ কিছু ৰেঙণিৰ উমান পাই সেই সন্মান ৰক্ষাৰ স্বাৰ্থত বিজেপিৰ কেন্দ্ৰীয় নেতৃত্বৰ অসমলৈ বৈছে সোঁত।\nনিৰ্বাচনৰ পূৰ্বে অসমত এদিনতে দুই-তিনিজনকৈ বিজেপিৰ হাই প্রফাইল নেতাৰ ঘটিছে আগমন।\nনিৰ্বাচনৰ দিন ধায্য হোৱাৰ পূৰ্বৰে পৰা এইবাৰ অসমত বিজেপিৰ হাই প্ৰফাইল নেতাৰ আগমন দেখা পোৱা গৈছে। য’ত নেকি অসমৰ নেতাসকলেই প্ৰচাৰ চলাব পাৰে তেনে সমষ্টিত কেন্দ্ৰীয় নেতৃত্বৰ প্ৰয়োজন ক’ত?\nকি উজনিলৈয়ে চাব নে নামনিলৈয়ে চাব চাৰিওফালে কেৱল বিজেপিৰ হাই প্ৰফাইল নেতাসকলকে দেখা পাব। প্ৰত্যেক দিনাই অসমৰ জনতাৰ বাবে বহু উন্নয়নৰ প্ৰতিশ্ৰুতিহে লৈ আহিছে কেন্দ্ৰীয় নেতাসকলে।\nপূৰ্বৰ নিৰ্বাচনৰ পূৰ্বে ৬জনগোষ্ঠীৰ জনজাতিকৰণৰ প্ৰতিশ্ৰুতি,মূল্যবৃদ্ধি ৰোধ, বানপানীকে আদি কৰি সমস্যাৰ সমাধান ইত্যাদি বিষয় লৈ তেওঁলোক অসমলৈ অহা নাই।\nতেওঁলোক আহিছে কেৱল বিজেপি দলৰ সন্মান ৰক্ষাৰ স্বাৰ্থত।\nযত নেকি অসমৰ মুখ্যমন্ত্ৰী সৰ্বানন্দ সোনোৱাল, বিত্ত তথা শিক্ষা মন্ত্ৰী হিমন্ত বিশ্ব শৰ্মাকে আদি কৰি বিজেপিৰ নেতাসকলে নিৰ্বাচনী প্ৰচাৰ চলাই এক ফলাফল লাভ কৰিবলৈ সক্ষম হ’লহেতেন তেনেস্থলত এই বিজেপিৰ কেন্দ্ৰীয় নেতা সকলে নিৰ্বাচনী প্ৰচাৰত ফটা ঢোল বজাবলৈ আৰম্ভ কৰিছে।\nঅসমৰ লগতে পশ্চিমবংগ, কেৰেলা, তামিলনাডু,পুডুচেৰী এই কেইখন ৰাজ্যত নিৰ্বাচনী বতাহ বলিছে। তেনে সময়তে অসমক বাদ দি কোনো এখন ৰাজ্যতে বিজেপিয়ে এনেদৰে প্ৰচাৰ চলোৱা নাই। কিয়নো পশ্চিমবংগত মমতা বেনাৰ্জীৰ প্ৰভুত্ব, কেৰেলাত বাওঁপন্থী, তামিলনাডুত আঞ্চলিক শক্তি আৰু পুডুচেৰীত বৰ্তমান কংগ্ৰেছৰ শাসন চলি আছে।\nতেনেক্ষেত্ৰত প্ৰচাৰত ব্যৰ্থ হোৱা দেশৰ প্ৰধানমন্ত্ৰী নৰেন্দ্ৰ মোদী এমাহৰ ভিতৰতে অসমলৈ তিনিবাৰকৈ ঢাপলি মেলা দেখা পোৱা গৈছে।\nকংগ্ৰেছৰ হাই ভল্টেজ প্ৰাৰ্থী থকা সমষ্টি যেনে নাজিৰাত দেৱব্ৰত শইকীয়া, খুমটাইত বিস্মিতা গগৈ, ঢকুৱাখানাত পদ্ম দলে, চামগুৰিত ৰকিবুল হুছেইনৰ দৰে নেতাসকলক পৰাভূত কৰিবলৈ উঠি-পৰি লাগিছে বিজেপি।\nসেয়েহে এই সমষ্টিসমূহত বিজেপিৰ কেন্দ্ৰীয় মন্ত্ৰীসকল যেনে কেন্দ্ৰীয় গৃহমন্ত্ৰী অমিত শ্বাহ, কেন্দ্ৰীয় প্ৰতিৰক্ষা মন্ত্ৰী ৰাজনাথ সিং, স্মৃতি ইৰাণী বৰকৈ আগমন ঘটা দেখা পোৱা গৈছে।\nআজিও চতিয়াত বিজেপিৰ ৰাষ্ট্ৰীয় সভাপতি জে.পি. নাড্ডাই পদ্ম হাজৰিকাৰ হৈ প্ৰচাৰ চলাবলৈ আহিছে।\nবিজেপি চৰকাৰে জাতিধ্বংসী “কা” আনি হিন্দু বাংলাদেশীক সংস্থাপন দিব বিচাৰিছে। আনহাতে, মূল্যবৃদ্ধি ৰোধ কৰা হ’ব বুলি শাসনলৈ আহি তাৰ বিপৰীতে অত্যাৱশ্যকীয় সামগ্ৰীৰ লগতে পেট্ৰ’লজাত সামগ্ৰীৰ দৈনিক মূল্যবৃদ্ধি হোৱাহে দেখিবলৈ পোৱা গৈছে।\nইয়াৰোপৰি, হিন্দু বাঙালী সকলক দিয়া বহু প্ৰতিশ্ৰুতি ৰক্ষা কৰিব নোৱাৰিলে বুলি গুৰুতৰ অভিযোগ। বিমান বন্দৰ, ৰেইল ষ্টেচনকে আদি কৰি অসম ৰাজ্যিক চিৰিয়াখানা আম্বানিৰ হাতত গতোৱাৰ ষড়যন্ত্ৰ কৰা এই বিজেপি চৰকাৰৰ কেন্দ্ৰীয় নেতা-মন্ত্ৰী সকল কেৱল সন্মানৰ স্বাৰ্থত, অসমত নিৰ্বাচনত নিজৰ স্থিতি ৰক্ষা কৰিব নোৱাৰা স্বাৰ্থত ডিজিটেল তথা কেন্দ্ৰীয় হাই ভল্টেজ নেতা সকলৰ দ্বাৰা নিৰ্বাচন জিকাৰ প্ৰস্তুতি চলাইছে।\nঅৱশ্যে, অসমৰ বিভিন্ন দুৰ্য্যোগ যেনে বানপানী-গৰাখহনীয়া ইত্যাদিৰ সময়ত অসমলৈ আহিবলৈ সময় নহয় বিজেপিৰ কেন্দ্ৰীয় নেতৃত্বৰ। ইয়াৰোপৰি, অসম জাতীয় পৰিষদ, ৰাইজৰ দলৰ উজনি অসমত উত্থান, কংগ্ৰেছ-এআইয়ুডিএফৰ মহাজোঁটেও সংকটত পেলাইছে কেন্দ্ৰীয় নেতৃত্বক। সেয়েহে এতিয়া অসমক লৈ ব্যস্ত হৈ পৰিছে কেন্দ্ৰীয় নেতাসকল।